text:
22/03/2010
今日嘅抽血報告終於全線合格,白血球指數重升到5.9添啊!所以順利批准聽日11:30打第五針啦!
今日哩個醫生係咁多個見過最正常嘅一個啊!一個有肚腩少少光頭嘅中年醫生,有問必答而且答案清澈,佢重好細心睇晒我嘅case之後話如果我打完晒六針先去排期做電療的話要等六至七個星期先可以開始做,所以佢就幫我寫紙叫我今日就攞去排定先,咁就可以慳返啲時間,到時一完晒化療,就可以好快咁開始做電療嘞!佢真係諗得週到啊!
由於今日公司有啲要事做,所以朝早抽完血就返咗上公司一轉,見返多月冇見嘅同事,大家嚟個擁抱,佢哋送上一連串嘅祝福,慰問,真係令我好開心同窩心啊!重有位靚太同事專登留起啲利是比我啊!繼上次喺街遇到老闆比利是,今日又有利是逗,真係利利是是,唔通今日咁順利就係袋住四封利是??!!哈...哈!咁我下次覆診打最後一針時我都袋晒哩四封利是去先得啊!
23/03/2010
今日順利完成咗第五針啦!即係重有一針咋!真係想快啲可以打埋佢啊!
今日哩姑娘手勢嘛嘛!竟然搵條最幼嘅血管插落去,唉!緊係唔得啦!痛餐死咪又係拮返上次個位.
哩啲自費嘅貴藥水係透明啊!唔係之前咁粉紅色,感覺上好似冇咁嘔心啊!
哩份係我每次抽血嘅指數,不過有啲都唔知係咩,醫生好少會每一項同我講,我淨係知 BW=體重 WBC=白血球 ANC=肝酵素.
完成咗吊針就打多枝鹽水針就大功告成,可以返得屋企開始做一條死魚嘞!


c: text/html

text:
啱啱上車嘅女乘客講.兩站無問題,問題係你都要同我講去邊接你個女㗎……好多時都有乘客講話去醫院,去酒樓,可惜讀心術嘅技能,仲未有司機掌握得到.再一次問明準確地點之後,就出發去接人哋個女了.
我望望個鐘,都五點幾,問一問人哋呀媽:
媽媽揮一揮手,好似撥走唔存在嘅蚊咁,輕輕鬆鬆咁答我:
由源順圍咁樣行去城隧?遠就肯定遠咗,會唔會快咗真係好難講,但係乘客主動提供路線,咁就最理想啦.
原來小朋友嘅興趣班仲未完,真係好多興趣.
去到目的地等咗唔夠三分鐘,小女孩已經現身,孭住好似裝咗籃球咁脹嘅書包,仲要拎住兩個不織布袋,拎一手仲抽住小提琴盒,分分鐘去旅行比返學更少嘢要帶.
一上車,小女孩已經語帶興奮咁同媽媽講話今日派咗作文,仲話進步到八十幾分.我以為「進步」已經好值得鼓勵,不過媽媽唔係咁諗:
小女孩嘅興奮稍微減退,快手拎出作文比媽媽睇.
媽媽嘅語氣本來唔太嚴厲,一秒之後我以為火山爆發:
小女孩上車時嘅興奮已經一掃而光,語帶哭音咁解釋,話威尼斯去過,老師話想佢哋寫啲未去過嘅地方喎.
聽得出媽媽盡可能壓低心頭嘅怒意,然而嗰種恨鐵不成鋼嘅焦急,真係點壓都壓唔到.
簡簡單單嘅三個字,真係蘊含住無比嘅力量,就係因為呢三個字,本來已經無趣嘅作文要更加無趣,寫作時最大嘅考量唔係內容與文筆,而係分數同分數.功利主義延伸到小學,每一個興趣班都係一塊拼圖,去拼貼小朋友的人生,儘管多姿多彩,不過被社會嘅期望急促旋轉,再豐富嘅顏色都只會變為白色.
去到目的地附近,出出入入嘅都係小朋友,個個都孭住幾個袋,仲有啲抽住大畫板,有啲掛住網球拍,忽發奇想,成個商場都係啲興趣班,補習班,有無啲班係教家長點幫子女規劃燦爛人生呢?希望唔係個個小朋友都要出淚拔萃地成長吧……
原文連結

robotstxt: allowed

filter: keep


text:
圖片來源:互聯網
Hi 貽興︰
你好.一向都好欣賞你既文筆同風格,對事情分析得好透切(徹)而且永遠一針見血,有種「好辣」嘅感覺.近來有一件事困擾得我好緊要,希望你可以幫我分析一下.
我係一間公司做左差唔多三個月就辭咗職.A 同我唔同部門但日日都朝見口晚見面,佢嘅職位比我低但唔算係我下屬.佢係一個結婚差唔多有一年嘅中年男人,份人成日講笑仲時不時會講衰野.聽人地講佢未結婚之前,雖然自己有女朋友,但都好鐘意同人搞曖昧氹女仔,但結咗婚之後就收斂晒.
初初我唔知佢d 歷史,淨係覺得佢好似個大哥哥咁(我初時唔知佢結咗婚,因為佢冇戴戒指,但其實全公司都知佢已婚嘅),所以我成日黐住佢揾佢傾偈.講真佢對我真係冇曖昧嘅行動,我覺得佢好刻意保持距離添 (唔知係我自己敏感定係點).有次佢講笑咁問我要唔要佢電話號碼,我話好,但佢又藉故講d第二d野,唔肯比佢電話號碼我,佢亦都故意唔問我拎電話號碼.我心諗其實電話號碼好閒啫,我十個同事九個都有,洗唔洗咁?其實我同個個男同事都好多嘢傾,唔係淨係同佢.
而且佢好奇怪嘅,離遠就成日望住我,但同我講緊嘢/近距離嗰陣,就好似好唔想望到我咁,永遠望住第二度,就算望住我對眼都好快閃開.但你話佢討厭我,又好似唔係,佢都周不時會同我講笑講下衰嘢咁(但佢對個個都係咁講笑講衰嘢).總括嚟講,從佢嘅行為睇,佢對我係完全冇野,但我直覺上卻覺得佢對我有d 野.
到我遲(辭)職,佢知道咗都冇咩反應咁.但到咗last day 嗰日,我臨走嘅時候佢就走過嚟要同我握手.我地握住大家隻手好一段時間都冇放開,之後佢突然間攤開雙手(即係要擁抱嗰種姿勢),講咗句「嚟啦」.我嗰下呆咗幾秒(因為我覺得同佢嘅關係未熟到可以用擁抱嚟道別),佢又再講咗句「嚟吖」.
我始終企硬唔肯就範,始終去攬一個有婦之夫實在有違我嘅原則.佢見我唔肯,佢就掉頭走,咁我見佢走我又跟住佢走,跟住佢都重係唔放棄,再話「嚟啦」咁.我跟住同佢講,我係唔會攬有婦之夫.之後我離開咗公司,msg 佢,佢嘅回復比我嘅感覺係唔想再同我講野咁.
其實點解佢會想攬我?我唔肯,點解佢要咁堅持,好似一定要我比佢攬咁?
自問平時都好檢點,同男同事唔會有身體上嘅接觸,佢亦知道我係一個好純嘅女仔.我同個長輩傾過,長輩一口咬定佢係衰人,話如果嗰下我比佢攬,就會有下文.比佢攬即係承認咗鍾意佢,咁佢就會去馬同我發展婚外情.
貽興,其實你嘅睇法係點?我自己覺得佢唔係壞人,你認唔認同我長輩講嘅野?定係我比佢嘅感覺唔檢點,所以佢先會咁?定係其實我諗多咗?
Beatrice
Hi Beatrice︰
佢又唔係你老豆,你又唔係佢條女,嚟咩?問心,一個麻甩佬係咁叫你嚟啦嚟啦,嚟咩春?
姑勿論佢係咪有心同你婚外情,但有意抽水就唔洗多講.明知你要辭職,冇機會再見,拖手唔夠,攬一下都好吖,至少扮咗咁耐正人君子,覺得蝕咗焯,知你要走,咪攬番夠本囉,反正有人講咩佢又可以大條道理扮係送別goodbye hug,進可攻退可守,呢啲咁識避忌同放線嘅情場老手,算吧啦,你呢啲單純嘅羊牯係冇可能夠佢玩架啦,嚟兩個殺一雙啦佢.
就係因為知道你純,唔識將身心分開,身動就心動,攬咗之後你一定心如鹿撞,為留伏線,佢點都要令你之後忍唔住繼續搵佢,所以先至一再引你入局.明未?
唔好相信一個婚前鍾意搞曖昧四圍撩女嘅男人婚後會有本質上嘅改變.靜極思動,潛伏一段時間,佢就會故態復萌,分別只係婚後唔再可以明刀明槍,所以先要用咁隱晦方法覓食,睇啱獵物,再引到僻靜地方落手,食完唔吐骨,你蝕底冇人知,真正死咗都唔知咩事.
純品唔係壞事,但遇著壞人就大件事.成件事睇你可以用「發姣」二字講完.發姣冇問題,正常求偶反應啫,但從你咁寂寞咁易畀人攻陷嚟睇,唔該你一係醒少少,好好學識保護自己;一係就揀個值得一啲嘅男人,先將自己交出去,如嗰唔係,以你對壞男人嘅認識程度,真係死十次都嫌少.
唔好以為長輩思想一定老土過時,佢見嘅人多過你,佢食鹽多過你食仔,多啲聽吓長輩意見,唔好懶醒,你會受少好多不必要嘅傷.
祝 多聽長輩話
貽興


text:
獅子
獅子(粵拼:si1 zi2),或寫做獅,學名Panthera leo,係種住響非洲同亞洲嘅大型貓科動物,獅公有鬃毛做特徵.獅子係大型貓科動物中最成功嘅,以前佢分布幾大洲,但今日佢嘅生存環境已經好細.
中文(獅子),梵文為 Simba,傳入中國之後漢代初時譯做狻麂(音「酸己」),後嚟因當時重有一種叫狻猊(音「酸倪」,係古時對獅子嘅稱呼)嘅猛獸,古人為咗分得清晰啲,就攞咗 Simba 嘅頭一個音,譯為師,又因為佢係獸類,於是又加上犭部,就成為咗獅字[3].
特徵[編輯]
獅子係繼虎之後第二大嘅貓科動物,佢重係非洲最大型嘅「獵人」.獅子公身長到 1.8 米,肩高度約 1.2 米,條尾長 1 米,平均重 215 公斤.獅子乸身長到 1.6 米,肩高度約 1 米,條尾長 0.85 米,平均重 150 公斤.非洲南部嘅獅子最大,亞洲嘅最細.
獅子毛短,呈黃色,獅子公有好長嘅鬃毛,一般深啡色,淡啡色或紅啡色.啲鬃毛由塊面一直生到膊頭同心口,有鬃毛嘅獅子喺鬣狗同其它食肉目對手眼中睇起嚟大隻啲.另一理論話長鬃毛更吸引獅子乸.野外觀察似乎證明特別深色同長嘅鬃毛的確對獅子乸更吸引.亞洲獅嘅鬃毛比非洲獅短啲.獅子仔冇鬃毛.一般獅子仔需要五年時間先出齊啲鬃毛.
此外獅子尾嘅篤篤有一簇黑色嘅長毛.幼獸身上有深色嘅斑點,喺大多數情況下呢啲斑點第一年會冇晒.喺極少數情況下呢啲斑點可以喺成年獅子嘅身上睇倒,但唔清楚,往往要好近先至認得出.
耐唔耐會有白獅子,但白獅子唔係患咗白化病,因為對眼唔係紅色嘅.白獅子係遺傳造成,由於佢哋比較顯眼,一般好難響野外生存.至今雖然有關黑獅子嘅報導,但係冇任何證據.
生活環境[編輯]
以前響歐洲南部,西亞,印度,非洲都有獅子.冰河時期有一個亞種響中歐同北美洲生存過,冰河時期之後佢哋就消失咗.按嗰時學者嘅報導,古希臘時期嘅巴爾幹半島重有獅子生存.一般認為歐洲嘅獅子喺公元一世紀由於人類嘅活動絕晒種.
今日絕大多數獅子住響非洲撒哈拉沙漠以南,撒哈拉沙漠以北嘅獅子喺1940年代冇晒.20世紀時喺亞洲嘅獅子幾乎全部絕晒種,只係響印度嘅一個自然公園重淨番一啲響度.以前除咗森林之外,所有嘅生態環境都有獅子,今時今日佢哋嘅生存環境大大縮細.獅子比較鍾意草原,亦會響旱林同半沙漠中出現,就唔會響沙漠同埋雨林住.
中國冇產獅子,喺西漢時期(公元前138年)張騫出使西域時,開闢咗溝通中亞,西亞地區嘅絲綢之路,由於嗰帶有好多獅子,所以將佢帶返中國做貢品[4].
生活方式[編輯]
社會結構[編輯]
同其他大型貓類唔同,獅子係一班獅子住埋一齊嘅, 一個獅子群主要由有血緣關係嘅獅子乸組成,地形同埋獵物嘅多少決定一個獅子群嘅大細,一個群有 3 至 30 隻獅子.獅子公只會留響一群獅子裏面留一段時間,之後佢就會離開,去另一群獅子度.雖然係咁,獅子公嘅地位高過獅子乸嘅地位,一般一個獅子群只有一隻成年嘅獅子公,獅子仔只會留響一群獅子裏面留三年,之後就會被趕走,而獅子乸會留低.後生嘅獅子公會唔穩定咁「一班人」走埋一齊,過住遊遊蕩蕩嘅生活,直到佢哋自己變成一個獅子群嘅阿頭,一般要到六歲或更老先可以做倒.
一般嚟講,當隻獅子公老咗或變得虛弱嗰時,就會有後生嘅獅子公向佢挑戰,輸咗嘅獅子唔係死就係走路,假如新來嘅獅子打贏,佢就會殺晒以前生落嘅獅子仔,咁呢就比較容易同啲獅子乸交配.
一班獅子嘅地盤面積從 20 到 400 平方千米,大細由班獅子嘅數目同地盤裏面嘅獵物數目決定.班獅子會用屎,尿,好遠都聽倒嘅叫聲嚟霸地盤.冇地盤嘅一班獅子會四圍遊遊蕩蕩.
繁殖[編輯]
雖然獅子公響一班獅子有好高地位,但係只係得隻獅子乸同意先可以同佢交配.如果獅子乸願意嘅話,佢就會趴響地,畀隻獅子公騎住.只要睇下獅子乸點對隻獅子公,就知隻獅子公地位有幾高.同埋,知道佢會唔會下次打唔過而被趕走.
獅子乸陀獅子仔四個月到,只會生兩到四隻.獅子仔重1.5千克.獅子仔唔單止可以啜阿媽奶,重可以啜其他乸嘅奶,皆因養獅子仔係成羣獅子嘅責任.獅子仔出世四個月之後會戒奶,之後重會跟阿媽兩年.獅子乸要三年先大,公就要五年.
獅子有廿年命,不過通常係乸先有咁長命.公通常未到呢個年紀,唔係俾後生殺死,就係俾後生嘅趕走.趕走之後就唔會再入到另一班獅子,跟住隻公就會餓死.所以,獅子公好少會過十二歲[未記出處或無根據].不過響動物園,有啲獅子可以有成三十四年命[未記出處或無根據].
食[編輯]
一般係由獅子乸打獵,獅子公只係響佢哋後生,鬃毛未出齊嗰陣先學打獵.啲深色嘅鬃毛好容易俾佢嘅獵物發現,唔容易捉到獵物.一般佢哋先匿埋,接近啲獵物,然後撲向獵物,撳佢落地,細嘅獵物一般被咬甩頭,大嘅獵物咬斷頸或被壓到窒息而死.
由於成功捉倒獵物只有一至兩成,通常打獵會響夜晚或清晨涼爽嗰時候進行.
獵物包括羚羊,小羚羊,牛羚,斑馬,兔仔,雀仔,非洲水牛,幼黑犀牛,豹,幼河馬,非洲獵犬,幼白犀牛,有時會係魚.食捉倒嘅獵物係要論資排輩嘅(跟喺斑獅子嘅地位高低而定):獅子公先,然後係地位最高嘅雌性獅子,獅子仔最後.同一班獅子往往會為咗地位呢樣嘢爭餐死嘅,大打出手,往往會整嚫,整傷.
獅子亦會食腐爛嘅肉,被踢出嚟嘅獅子公一般只食屍體,或者去搶其他食肉動物好似豹或獵豹嘅獵物,亦會喺鬣狗口中搶嘢食.
威脅[編輯]
如同非洲其他大型動物,對獅子嚟講最大危險係人類捕獵.過去幾年,全部有獅子出現嘅地區,獵殺嘅情況已經減少,回復到可以容忍嘅地步.
病係另一個最大嘅威脅.1995年響南非嘅克魯格國家公園,首次發現會攞獅子命嘅肺結核.響公園嘅南面,90% 嘅獅子已經染咗呢隻肺結核,重向北部擴展緊.隻病係由佢哋嘅主要獵物之一——野牛——身上感染返嚟嘅,而野牛係同家牛接觸後先至被感染嘅,野牛嘅感染率達 70%.呢種病響獅子身上主要影響消化系統,染病後會變得衰弱同瘦,一般幾年後就會死.
除咗結核病外重有 FIV 呢種病威脅獅子嘅生存,FIV(Feline Immunodeficiency Virus,貓科免疫缺陷病毒)可以響 60% 到 70% 嘅獅子身上搵到,FIV 同人類免疫缺陷病毒相近,損害獅子嘅免疫能力,到而家為止無對付呢兩種病嘅疫苗.
亞種[編輯]
已知嘅 13 個亞種中有 2 種已經滅絕:北非獅(P. l. leo)住響北非.佢哋啲鬃毛尤其發達.1922年呢個亞種嘅最後一隻野生嘅動物喺阿特拉斯山脈被殺.歐洲嘅獅子係唔係屬於呢個亞種而家已經冇得再考證喇.
一啲私人嘅動物園試圖通過人工培養嘅方式重新培養呢個亞種出嚟.重做緊基因研究分析,想搵出佢哋究景係呢個亞種定係另一個亞種.
南非嘅好望角獅子(P. l. melanochaitus)亦已經冇晒.呢個最大嘅獅子亞種響19世紀俾獵人殺清光.
剩低嘅亞種 10 種住響薩哈拉沙漠以南嘅非洲.亞洲獅(P. l. persica)可能亦難逃滅絕嘅厄運.呢個亞種曾經一度跌到得返 20 隻,而家又恢復返到 300 隻.
參考[編輯]
- ↑ Template:MSW3
- ↑ Bauer, H., Nowell, K. & Packer, C. (2008). Panthera leo. In: IUCN 2008. IUCN Red List of Threatened Species. Downloaded on 9 October 2008.
- ↑ 《中國獅子藝術》,《中國獅子雕刻藝術》
- ↑ 《中國獅子藝術》,《中國獅子雕刻藝術》


text:
國泰早晚被踢出恒指成份股金融Loser
2016/12/18 — 10:47
前幾日港交所股權披露,建滔化工(0148)竟持有國泰航空(0293)然超過5%,市場唔少人都好愕然,一個廠佬因乜要買國泰?唔通佢想學畢菲特,開始投資航空公司,但好不幸,可以話俾張老闆聽,佢投資緊一間正不斷被損害價值嘅公司.
國泰近一年業績好差勁,早排又發盈警,即係2016年都唔慌好,大家可能會話係油價拖累,冇人知道油價跌到咁殘,對沖期油蝕咗幾十億,只要啲對沖合約完結,國泰應該冇問題.
自我摧毁頂級品牌
千萬唔好咁諗,Loser可以跟大家講,油價固然係一個問題,但最大問題係國泰近年作風改變,將品牌價值不斷摧毁,長此下去,只會徹底打爛呢個金漆招牌,呢個先係公司致命傷.
品牌呢樣嘢係無價寶,點解啲外國名牌可以賣咁貴,最大原因係個名,呢個除咗係品質保證外,更加係身份像徵.國泰原本係航空界嘅名牌,殊不知呢幾年為咗慳啲蠅頭小利,將幾十年來艱苦經營得來嘅名聲拱手斷送.
某啲管理層可能沾沾自喜,哈哈,慳咗包花生,俾少杯橙汁,提供少咗毛氈,播少兩套戲,再減多一兩成客戶服務,話知你啲客打電話冇人聽,又或聽咗都冇乜跟進,總之以慳錢為上,結果左cut右減,確係慳咗錢喎,掂!
貪小利損害長遠價值
問題係慳咗啲成本,但將最核心價值-「品牌」拋棄,你話值唔值?品牌唔係話有錢就可以一時三刻買到,而係靠長年累月客戶口碑去建立.點解啲人要買新地樓?就係因為人人都話新地樓好嘛,其實新地好多樓嘅位置唔靚,樓價又高,管理費更加高人一截,點解大家都要買,因為有品牌;住新地樓除咗質素好啲外,最重要同人講時都威啲,咁樓市升時新地樓嘅價錢升多啲,樓市跌時新地樓又跌少啲,呢啲就係品牌嘅無形價值.
一間公司竟然為咗眼前小小利益而搞到變咗廉航服務(但收費並非廉航),你話有冇前景?值唔值得投資?我怕佢遲啲連恒指成份股個地位都不保呀.


text:
紐迷週記:manager | The Outsider
紐卡素自足總盃第四圈意外大敗3:0俾牛津聯之後,聯賽兩勝兩和,幾場波嘅共通點:球員發揮平平,鋒無力,後防出事.排除門將戴路派膠,基本上紐記「發揮正常,無穿無爛」.聯賽過半有多,升班已無懸念,習慣坐過山車嘅紐迷,今季咁穩定真係頂唔順(誤).不過肥賓入主以來,連勝一輪,回下氣,繼續輪換繼續贏波,上返英超都咁穩定我又唔拘.
一月真係好悶,唯一有趣嘅係傳出肥賓同肥佬決裂.呢個傳聞唔夠兩日,就由肥賓親自解畫,危機解除.紐記老闆鍾意插手搞球隊,由上任班主到而家肥佬年代就好似傳統一樣,肥佬仲成日俾人傳佢用轉會費豪賭添(安祖卡路爾填數事件)!季初由肥賓操盤,Managing Director Lee Charnley(光頭陳)接order照做.但係一月光頭陳接連幾筆中場,翼鋒轉會都搞唔掂,令肥賓好無癮.有人話係肥佬閂水喉,季初賺左唔想用;同時水晶宮,愛華頓獅子開大口,想賺多幾百萬,情願deal唔成都在所不惜,一月買唔到人,都有客觀因素.所以傳聞就此不了了之.
但係好多球隊都仲係行緊領隊負責制,好似水晶宮,新特蘭呢類球會,領隊基本上大權在握,好多英人領隊習慣一人話事,好處就係夠機動,領隊人脈夠真係可以救球會於一命.但係都有例外,好似西布朗嘅佩利斯,好明顯就控制唔到轉會嗰part,你見佢某幾個球員就係唔用,唔想用就知喇!如果講一人負責制最出色,就首推退休爵爺費格遜是也.當年運籌帷幄,買人賣人都令人拍按叫絕,最重要係有成績撐腰.後來者食屎關佢鬼事!
佢老對手雲加呢期就頭痕,事關佢面臨十幾年如一嘅劇本被人要求修改,而且一改可能連導演之位都被cut!雲加多年以嚟,以小本大利,蔗渣價錢燒鵝味道見稱,多年前四(唔係年年第四)出席歐聯淘汰賽嘅輝煌戰績聞名於世.如今被人挑戰佢權威不特止,仲被要求下台,顏面何存?
正經講,歐洲大陸主帥係Head coach,唯有英格蘭叫manager.足球潮流不停滾動,英式嘅足球生態應唔應付到個變化呢?要求manager要有管理能力,同時又要識教波,喺愈來愈趨向專業化嘅世代,係唔係要作出改變呢?阿仙奴有今日一定因為雲加,但係戰術落後就係成班教練團要負責嘅問題.當年費爵爺都換過好幾代嘅教練團,呢樣係兩者最大嘅分別:放手不放手嘅問題.
紐記呢方面我完全唔擔心,在戰術角度上,肥賓仍然係主流教練中嘅前列份子,無plan B嘅問題除左無人可以用之外,更仲要係現階段連plan A都仲係操練中,穩定性同信心都仲建立中,搞咁鬼多做乜,專心踢波喇!至於光頭陳俾唔俾到人肥賓用,下季再算喇.
#紐迷週記 #陳沖 #TheOutsider


text:
「數學」
其實有時我做人都會不斷係度計數,而老實講我數學真係唔叻,最叻嗰樣叫做或然率.所以我唔會賭錢,因為點計你都會輸.就算還要識可而止,要知道幾時要離場.如果咁啱你贏咗嘅話,講真真係見好就收.當然好多人會俾輸贏嚟兩個字蒙蔽咗,但係人一身就係咁,唔係輸,就係贏.所以好多嘢我都會計下數,如果計唔掂就情願離場!以免損手爛腳!
「人生」
好多人會話遊戲人生,其實我會話係數字人生.雖然好多嘢係計唔到,但係如果真係計唔到嘅話,我會選擇用隨機嘅方法去解決隨機嘅問題.就正如買六合彩,好多人都想中頭獎,但係個機會率係微乎其微.所以唔可以用正常方法去處理佢,因為贏嘅機率太低!人嘅一生就係咁,就算比你計到又點?唔通你就一定有一個美滿嘅人生?所以凡事唔好計得太盡!
「機率」
或然率,又叫機會率,概率,機率,係一樣嘢發生,出現嘅可能程度,可以用數學嘅百分比寫出嚟,係個數字,介乎零同一之間.或然率係零就表示件事幾乎唔會發生,而相反或然率係一嘅時候就表示件事幾乎一定會發生.其實你可以睇下身邊嘅朋友,如果佢哋數學好叻,通常佢哋或然率會好差.而相反好似我咁,或然率好叻但係計數就好差!
Also published on Medium.


text:
綜合日文課程簡介
以升大學‧大學院為目標,1年920個小時嘅充實學習 (由6個月到長期簽證最長2年)
綜合日文課程係以升讀日本大學或者大學院為目標人士而設嘅課程.
要入日本大學一定要以高分數通過大學同部分大學院所制定嘅日本留學試驗(EJU),同時亦都要有高級程度嘅日文能力同大學所指定嘅文科理科嘅基礎知識.
日文能力唔單止係日常生活會用到嘅聽講讀寫,必需要有同日本學生一樣聽得明大學講義嘅理解力,將自己所學到嘅野,研究結果寫成論文發表出嚟嘅發表力,明白專業用語,文章嘅閱讀力,透過科學同邏輯嘅思考,正確表達自己諗法嘅論述力.綜合日文課程將會教授升讀大學或者大學院所需要應付嘅考試同生活所需嘅日文能力.(學術日文)
為咗培養學生嘅基礎學力,作為綜合科目嘅對策課程,除咗「現代社會」,「地理」,「歷史」等社會科目之外,亦都有大部份大學入學試要考嘅英文(TOEFL),而且可以得由入讀本校到考大學入學試嘅必要情報,日程管理,到「入學對策」嘅指導都一應俱全.另外,除咗正常課程之外,亦都設有「數學」畀有需要嘅同學.**
綜合日文課程係日文學校入面少數獲得日本文部科學省認可嘅「預備升學課程」,海外高中畢業而教育年數未滿12年嘅同學,完成課程之後亦都可以得到應考日本大學嘅資格.
由於本課程屬於長期課程,需要申請「留學簽證」.如有需要可以透過本校申請.除咗留學簽證之外,長期簽證持有人士亦都可以申請報讀.
*(財)日語教育振興協會所認定嘅基準為1年760個小時.
**需要另加學費.
日文課程(一星期19小時)
綜合日文課程入面最重要嘅時間.有效均衡提升「聽,講,讀,寫」四項日文基本技能嘅日文課程.就算淨係識讀識寫平假名同片假名嘅初學者,透過每日上堂同做功課,只要1年半至2年嘅時間就可以睇得明專門用語嘅字典,聽得明電視嘅新聞報導,達到可以討論時事問題,發表調查結果嘅高級程度.到時要考入大學嘅「日本留學試」,又或者得到世界公認嘅「日文能力試」要拎到好成績實在絕非難事.
日本留學試(EJU)對策(一星期2小時)
日本留學試嘅精讀班.除咗歷屆試題分析同做練習問題之外,亦都會教授解答問題嘅技巧.另外導師會根據模擬考試嘅結果分析每位學生嘅能力,再制教學訂對策.
為綜合科目而設嘅現代代社會科目=公民,地理,歷史(一星期2小時)
綜合日文課程除咗為應付日本留學試入面嘅綜合科目之外,亦都為咗加深學生對日本嘅社會結構,以及對世界嘅理解,明白相關詞彙同培養表達能力而設嘅社會科目.透過「現在社會=公民」「地理」「歷史」嘅課程,用日文去學習日常生活會遇到嘅事物,再拓展到社會問題.例如用日文去認識日本嘅經濟同政治結構,各個國家嘅現狀,再以分組形式去調查,發表,响上堂時間一齊討論等等.除咗對考日本大學入學試有幫助之外,對於之後嘅大學生活或社會生活亦都係一個有意義嗰學習.
英文=TOEFL對策(一星期1小時)
本課程係針對大部分大學同大學院必考嘅英文TOEFL而設嘅對策班.由初級到上級,根據每位學生嘅程度去編排教學內容.留學簽證人士為必修科,其他簽證人士可以自由選修.建議報考大學或者大學院人士參與本課程.
升學對策(一星期1小時)
以運動打個譬喻,就算有驚人嘅作戰能力,但係缺乏戰略同戰術嘅話,要贏真係一啲都唔容易.
考日本大學同大學院亦都一樣.唔係話只要學咗日文同考試科目就一定可以合格.
首先要理解大學,大學院可以學或者研究到嘅學科,邊種先係實際對自己憧憬嘅將來有幫助同需要嘅科目,日本嘅學校教育系統同自己國家嘅差異.另外為咗應試,點樣嘅學習,行程計劃先有利,生活上有必要注意嘅事項…以上種種都需要知道同實踐.除咗學習書本入面嘅知識之外,升學對策班嘅目的就係教授以上嘅戰略同戰術.
課程‧時間表
課程
為期1年嘅課程,實際上堂時間會因應年度學期而有所不同.
時間表範疇(實際情況多少會有出入)
星期一~星期五,上堂時間由9﹕30~15﹕30,分堂,每堂50分鐘.
上,下晝班都每科目嘅講師亦都會有所不同.每班人數上限18人.小班教學,課室寬敝,講師可以充分照顧每位學生.
日本語学習・授業
日文程度,學習內容
復習前一日嘅教內容同小測,只要明白每日嘅教學內容,有做功課同復習預習的話,日文一定會有進步.入學嘅時候會根據分班試嘅成績分班,每個學期尾亦都會有升班試.
大阪YMCA開發嘅暢銷日文教材
中級,上級所用到嘅「テーマ別」系列係由大阪YMCA日文學校嘅導師所開發出嚟嘅教科書.受眾多日文學校所採用,係值得信賴而且成效卓越嘅暢銷教材.教學書嘅作者亦都响本校傳授高質數嘅教學方式畀其他講師.而且受過專業訓練嘅講師亦都收到嚟自其他學校嘅訓練教職員嘅請求,傳授教科書嘅使用技考同講義的教授方法.佢哋就好似領導日文教育界嘅專家咁.而依套教科書亦都响韓國被時事日文出版社翻譯為「ジャンプ」跳躍系列同時發行.
準備教育課程係?
高中畢業而接受教育年數未滿12年都可以得到申請報讀日本大學資格嘅教育課程.
升讀日本大學嘅必要條件係接受過12年以上嘅教育課程.不過由於有部分國家即使高中畢業,所接受嘅教育年數未滿12年,冇資格申請報讀日本嘅大學.只要年滿18歲或以上,同時修畢文部科學省所指定為升學而設嘅準備教育課程,就可以得到申請報讀大學嘅資格.而本校綜合日文課程入面嘅「準備教育課程」正係受文學部科學省所認定嘅課程.
不問本國中等教育嘅修畢年數(不論10年抑或11年),只要於本課程修讀一年以上同時畢業,就可以得到申請報讀日本大學嘅資格.
嚟自文部科學省嘅說明(通知)
文部科學省準備教育課程學校一覽
準備教育課程對象為,於本國修畢中等教育人士.而原本應該接受12年教育而於第11年中途退學人士,則需於日本取得高中畢業資格
主要對象國家或地區(例子)
‧新加坡,菲律賓,馬來西亞,中國部分地區,尼泊爾,蒙古,香港(〜2008)等等


text:
呢個寒冬認真不得了,凍到Go媽我震曬之外
當然少不了我都好怕gogo 都凍啦
不過gogo 未識同媽咪我講凍唔凍,
之但係我就知Gogo 身體乾唔乾啦
點解知?除左因為我係佢阿媽之外
仲有Gogo 係一天氣凍就周身R,
仲要媽咪我同佢抓背隻先訓到教
不過Gogo 實在太多人錫佢啦,
係早前我就有機會試到一款來自澳洲Anumi既
兩款濕疹救星幫下Gogo豬
雖然Gogo 就暫時未見有咩濕疹問題,
不過認真的今次介紹既產品保濕程度好高!!!
講緊既其實就係呢個Anumi 入面既
媽媽寶寶護理系列
首先要介紹既係由呢個(皇牌濕疹救星孖寶)之一
澳洲純天然BB舒敏修護精華油 $258/枝
唔好睇佢枝仔細細,但係好鬼正
首先要講呢枝精華油係有個汞咀自己汞
用幾多份量自己控制,雖然講係油咋啵
但係一點都唔會好油膩感重,輕輕按摩都已經吸收曬
主要蘊含豐富角鯊烯,葡萄籽油,
及anumi獨特的維他命E修護配方,
有助舒緩肌膚乾燥痕癢,濕疹及皮膚炎等過敏症狀,
體貼呵護寶寶幼嫩的肌膚.
(首先請無視我仔既馬明樣XD)
好似近來咁凍,
Gogo 沖完涼後我多數係廁所著曬衫先出黎
但好快佢就會周身R,係呢個時候
我就會將精華油係掌心加熱後就慢慢幫佢按摩手手腳腳
同埋身體既部份,不過近來太凍除非佢完全訓唔到
我最多都係搽背隻可以攝到入去搽既位置
有時仲會搽埋D 去佢塊面仔度,因為太乾啦有D面紅紅
當然你話真係好似單單搽精華油都唔係好夠
都仲係有D 痕,見佢R唔停
正如我地搽完精華都會搽番D面霜/乳液啦
所以係咁凍天氣下我都會搽埋呢一款
澳洲純天然BB全效修護保濕乳 $188/250ml
蘊含多種特溫和潤膚因子,強效 B-胡蘿蔔素及維他命 E 配方,
每天使用能幫助滋潤及補充肌膚水分,
有效平衡皮脂膜的水油分泌,紓癢及鎮靜肌膚,
即使最脆弱敏感及初生嬰兒的幼嫩肌膚亦可使用.
呢一枝全效修護保濕乳係未正式凍個陣我地已經日日搽
由其係沖完涼之後,我就會同Gogo 黎個親子互動
摔暖d Cream 比佢自己搽,有時佢又好Warm 幫我搽下
雖然短短個一陣間,但係可以增長同佢既感情
我地呢d Working Mama 真係靠放左工既時間陪下佢架咋
呢排既天氣真係太凍啦,凍到好多小朋友都痕到成晚訓唔到
連gogo 呢排都乾到面仔都紅卜卜,所以我每晚沖完涼
臨訓時都一定要同佢搽定Cream比佢訓教
唔想每晚冇覺好訓既話不如學我一齊搽下呢一個來自
澳洲既Anumi 媽媽寶寶護理系列啦
連有濕疹既小朋友都岩用架
最重要係!!
去到21/12 仲有65折架,快d去
指定屈臣氏 及 屈臣氏Baby分店選購啦
係專門店買夠兩件仲有送B.duck 浴棉座一個!
anumi銷售地址:
專門店: 西九龍海庭道18號奧海城2期地下G29舖
銅鑼灣告士打道280號世貿中心P1 C4號舖
專櫃/其它銷售點: 指定屈臣氏 及 屈臣氏Baby分店
(只限澳洲純天然媽媽寶寶護理系列)
網頁查詢:
Facebook 專頁:
**希望大家也喜歡我今次既介紹**
就這樣完結啦,下次再見!(拜~)
◕‿◕如有任何合作事宜.
歡迎以電郵或者到FB Page找我 ◕‿◕
謝謝唷!
Contact me:manman811@gmail.com


text:
盤點 IP CAM 三大必備嘅功能,追上時代要有這些元素
買咗啲貴嘢又唔擺得入屋,搞到成日心掛掛,飲杯水都要行過去門口望下.忍痛買左架Tesla又要日日泊門口充電,小朋友啲單車又就咁擺門口,仲有好多嘢都擺咗係門口,次次都好擔心會比人偷…
呢苦水可能住九龍香港嘅朋友可能會有啲陌生,但係住係新界,元朗嘅朋友就會好明白當中嘅矛盾.要保護好自己嘅財產,去買一個 IP CAM 可能就最方便同最快,又可以嚇一嚇啲小偷,真係報警處理又可以有證有據,但市面上都有唔少選擇,今日我就同大家分析下,一個好嘅 IP CAM 應該有啲咩嘢特點,同介紹一下幾款表現比較特出嘅 IP CAM 啦.
一,防水防塵 想擺邊就擺邊
首先,一個好嘅 IP CAM,第一樣要做得到嘅就係要防水防塵,樣市面上好多貴少少嘅 IP CAM 都做得到.可惜嘅係,唔係隻隻 IP CAM 都可以比你想擺邊就擺邊.好多 IP CAM 都要求用家鑽牆同拉線,搞爛晒間屋,要整又要拆.咁樣嘅成本非常高,亦非常麻煩,以上條件亦限制了 IP CAM 的放置點,不能因應唔同隔局放喺最佳嘅點,所以如果要買 IP CAM 最好就揾番啲無線嘅會比較好.
今日我揀咗 NETGEAR 嘅 Arlo Pro 做一個示範,比大家一個概念到底今時今日嘅 IP CAM 界發展到咩程度.Arlo Pro 嘅安裝無需拉線,佢有個 IP65 防水防塵外殼及磁石底座,裝咗就可以隨意放喺室內或戶外,咁先算夠靈活.
二,高清Wide鏡頭
第二,就係個鏡頭本身要夠 Wide,而且要夠清先可以作為有效嘅證物,所以要愈清愈好,以前個年代睇嘅多數係 480p,以而家嘅標準嚟計可以話非常矇,依家嘅最少都去到 720p 先叫清,低過就唔好買,可以嘅話最好番揀 1080p 就最安心.
以 Arlo Pro 為例,佢而家最高可以做到 720p,130 度嘅影像拍攝,如果做唔到廣角同高清就真係無咩用,所以真係要試清楚,睇多啲先好買.
三,直接阻止罪案發生
嗯,呢樣的確要求比較高,但係真係好重要!呢樣已經成為好多廠商發展嘅新方向,就係 IP CAM 喺固定預設的時間內,一旦在偵測範圍內有動作,IP CAM 就會發出巨響,在市面上比較貴嘅 IP CAM 都會有呢個功能,大概 80-100 分貝.
以上面提到嘅 Arlo Pro 為例,而家廠商已經可以做到,一旦發現周圍有可疑嘅動靜,佢就會自動透過電郵傳送通知,同發出 100分貝警示,嚇退可疑人物.當然愈大聲愈有效嚇走小偷,但愈大聲,價錢自然會比較貴,呢樣大家就要自己去權衡啦.
小結:
我相信唔只 NETGEAR 嘅 IP CAM 可以滿足到以上嘅功能,只要大家買之前做多啲資料搜集,試多啲都一樣可以揾到一個最啱你嘅 IP CAM.


text:
黎到第二日嘅行程了.天氣一般,天陰陰咁.呢度係我地間民宿出面嘅小花園.
唔落雨還好,一落雨氣溫馬上跌幾度,3月尾4月頭嘅氣溫大約10度左右.仲要有D風,小朋友為穩陣起見,即刻著返件羽絨先.哈哈,我同老公都冇帶羽絨,否則唔知會唔會原機遣返呢﹖
濟州國立大學
老公一心黎韓國影樓花,第一件事去濟州大學先.天氣真係麻麻地.但都好多人黎呢度影相,唔少係本地人.兩旁種滿櫻花樹,附近仲有個大草地,如果天氣好,真係會幾令.不過當日微雨刮風,都幾凍.加上我喉嚨火燒一樣,食左藥都冇好過,反而好眼訓.有景都冇心情睇.
除左天氣麻麻地,令我唔係太雀躍,最要係我當時病到五顏六色呀!阿仔因為出發前睇左醫生,有抗生素食,但我當時只係感冒衫起,醫生都係畀D普通藥我.但係冇用咯!沿途我咳到死,喉嚨又好很痛,連吞口水都痛!食左藥又眼訓,真係咩心機都冇曬!
ECOLAND
去完大學,天色一直都麻麻地,既然都影唔到咩相,老公就提議去ECOLAND.事前我都唔知係咩黎,原來係一個好大嘅主題公園,講明係ECO,全個公園都以自然環境為主.抱歉,我當時真係太病,天寒地凍,阿仔又唔聽話,我心情真係好差,冇乜影相.ECOLAND最特別係佢有幾架唔同主題顏色嘅小火車做交通工具,貫穿所有景點.班次好密,你隨便跳上一架列車,站站停,覺得啱玩就落車,玩完後喺站頭等下一班車就可以了.
當天又落雨,同埋都有唔少遊人,心情麻麻.見到呢個Lavender, green tea and rose garden, 有期望!可能花期唔啱,期望嘅花海係見唔到,淨係幾塊花田.
濟州市地下街
完成ECOLAND之後,我地去左濟州市唯一嘅地下街,同葵芳廣場有啲似,不過通道闊好多.成條街都好長架,我知道遲下會去首爾,所以我一直都好忍手,唔敢太放肆住.但我個樣勁殘,咁梗係要睇下有咩化妝品可以補救^^.其實好多品牌香港都有,ETUDE HOUSE 呀,INNISFREE呀,咩NATURE之類果D,FACESHOP咁…BANILLA…我都唔記得咁多.但我只係畀ETUDE HOUSE吸引左入去,好快就入手左支粉底,佢話係BB Cream,其實我覺得係粉底,仲有一支唇膏加潤唇膏同眼影base,後來喺首爾仲入手埋支blush.成個韓國trip我就係靠佢地.可能氣候問題,喺香港時我唔覺得佢地d化妝品有幾神奇,但一去到佢地本土,用本土化妝品,只有一個字,就係「正」!真係好好用,又易推,遮瑕一流,又唔假,要做到韓國妹果D白面女鬼妝一D都冇難度!
「血拚」左幾支化妝品,老公就話要走人喎…大約係晚上8點幾左右啦.司機叔叔就帶左我地黎呢間野食.一睇個樣就知係超hae嘅餐廳,但勝在價錢的確經濟實惠.我地一邊食,就發現唔少香港人啦,大陸人台灣人都黎呢度食……我諗呢個就係司機叔叔帶我地黎嘅原因.
租車遇著個連基本英文都唔識嘅司機真係好澤駛.話說我地就係食完野諗住出去搵佢返屋企.明明出門口時仲見佢喺度,諗住行去對面玩具店買架tayo車仔畀阿仔.佢突然行快左,我地又冇叫住佢,轉個彎就唔見左佢啦.呢件事又搞到老公好興,覺得好麻煩.因為老公唔耐煩,又搞到我心情麻麻地.因為我地只係用wifi,冇電話服務;佢又唔知係咪唔識用whatsapp,msg佢好耐都冇回應.最後要問人借電話,仲要叫人幫我地做翻譯,先叫得返佢去餐廳門口接我地.
唉,就咁搞又冇左半個鐘…你話我如果拎半個鐘再行下地下街都好丫…
叔叔完全零英文,中文都係「些些」兩個字.佢有咩要同我地溝通,都要打上台搵個好似即時翻譯咁嘅服務,哈哈,就算有咁嘅服務,有時都雞同鴨講.例如我地想同司機表達不滿,唔知個翻譯姐姐譯到幾多呢﹖
涉地可支 Seopjikoji
其實好似墾丁.
主要係影油菜花.
哈,果晚嘅晚餐又唔錯喎!我地都唔覺意黎到呢條咩麵條街.我地實在太肚餓啦!一入到去,d姨姨就畀左碗麵小朋友.老公問我係咪免費喎,哇我同佢一齊入去我又點知呢﹖唔理啦!一於就畀阿仔試下啦!點知阿仔出奇地超鐘意碗麵,乜餸都冇,齋麵都食左一碗.我地都分別叫左兩個大麵,可能因為肚餓啦,我覺得勁好食.果晚我覺得食得開心.
到左第二晚,我地再去,仲叫多個豬手.呢個係我話點嘅.我原本以為係roasted豬手,點知上到黎就…係我一個人食曬咯.
喺韓國食野好開心,淨係配菜都咁多碟.我幾鐘意食配菜.唔同餐廳會有自己嘅配菜,有d 「葉」蘿白,有d係芝麻紫菜,有d又一條條辣辣地嘅蘿白絲絲,我就好喜歡用佢地黎送飯,超好食.
在地感想﹕韓國之旅 + 韓國呀,我唔捨得你呀!


text:
Wednesday, January 15, 2014
South Melbourne Market
38 comments:
- Replies
嗰條鬚一擺上枱個個都 O 哂咀Delete
- Replies
我地唔係坐出面,係入咗餐廳食呀Delete
睇落真係唔錯,個西班牙飯都好吸引~~不過貴咗啲……ReplyDelete
價錢真係好貴喎!我同意你哋嘅講法,就算有人請都會肉赤!ReplyDelete
同樣價錢, 食羊好似抵好多, 望落多少少.ReplyDelete
嘩,果條墨魚鬚都好貴喎!ReplyDelete
西班牙飯熱辣辣好好味咁呀~~~ReplyDelete
- Replies
你睇下做装飾嗰塊橙就知條鬚有幾大!Delete
相比之下,碟羊肩抵食過八爪魚好多囉!ReplyDelete
條鬚連配菜都冇乜.....ReplyDelete
咁貴, 唔會有下次啦!ReplyDelete
除非好好食,否則太貴啦!ReplyDelete
見到條鬚,我忍吾住笑左出黎 :)ReplyDelete
條八爪魚鬚真係搵笨, 佢切粒粒上都無咁寒酸!ReplyDelete
最大份係薄餅, 喺出面檔買入嚟食,ReplyDelete
我覺得d market賣既野都係呃錢, 但係又有好多人排隊ReplyDelete


text:
11 Jun 2003
今日焦點: 組聚
嘩真係笑到癲左, 幾個白痴隻埋一齊, 痴痴呆呆坐埋一台, 超正, 低能過小學的笑話 and 笑料源源不絕, 保証有氣無定抖.呢度比較好的地方, 其實係講野比較放好多.以前我遇過的某一種朋友, 講野要就住就住, 真係幾唔暢快下.呢度, 講起笑上黎真係無面俾, 都幾得人驚下~~
就係咁, 詳細情型都無乜好講, 總之笑死.
至於食野呢, 就係食 Neway 的 K Buffet.野食少得黎又唔好食就預左架喇, 算喇, 我份人要求好低, 你做得出咁上下都 ok la. 唔通我去到邊個 Buffet 都要求到好似 Spice Market 咁正咩...又唔係果種價錢, 傻咩.
不過, 食 K Buffet 有一個好大的問題, 就係, 你會不停咁食食食, 因為好多時我都唔想唱歌, 所以就會坐左係度, 又因為佢不時都會換下野食, 所以我都會不時咁出去睇下仲有乜野新野食咁樣.Just like this, 不經不覺就食左將近係兩餐的份量, 我自己都飽到想死咁滯, 雖然唔係太好食.
that's all.
仲有, 今日收到新的成績表.呢一份 Revised 的成績單竟然係將我個 Grade 不升反跌, 好令人沮喪 and 不忿.係 Geography of China. 我估唔到佢仲會再 downgrade 我.我真係唔知佢想點樣.我有幾唔開心, 我諗你都估到.


text:
「歧視」
係世界上有好多人都會被歧視,甚至乎有啲人只係對某些事同物得一知半解嘅時候,就已經作出批評.就例如你係外國見到一個好似香港人,你想問路嘅時候,你會用廣東話定係英文?其實好多外國人都覺得黃皮膚就係華人,但係佢哋冇諗過嗰啲人有可能係移居當地多年華人嘅後代.而事實係到咗今時今日仲有好多唔同種類嘅歧視行為發生係我哋嘅社會入面,雖然有啲時候牽涉到一啲敏感問題,但係我哋係唔係應該尊重唔同背景嘅人呢?
「種族」
其實睇到條新聞好耐,但係一直無特登寫嚟件事.事源係關於《紐約時報》都市版副主編有一日被一位女士叫佢一家大細返回中國,但係事實係佢哋都係美國出世,係美國人,只不過佢哋係移居當地嘅華人後代.老實講而家已經係二零一六年,世界再唔係幾百幾千年前,人類要移居外地係一件好難嘅事.當然除咗種族歧視經常發生之外,係我哋身邊仲有好多大大小小嘅歧視問題.你有無被歧視過?所以我哋唔應該只憑外表就去批判別人!
「社會」
好多時我哋生活係主流社會都會俾某啲事同物影響我哋點樣去睇其他人.凡事都唔可以睇表面,因為有好多嘢都未必係大家以為咁樣.去批評別人嘅同時,其實自己有無自我檢討?如果自己都未做好自己嘅時候,咁點解又去批評其他人先呢?有時批評別人真係好容易,但係當自己係受害者嘅時候又會覺得有問題.依家大家已經生活係一個無國界嘅社會,其實只要大家唔好段章取義,我哋嘅社會係會變得更美好.所以大家批判別人嘅時候,首先要清楚事件嘅來龍去脈!
Also published on Medium.


text:
趕工途中,都想打返少少近排諗緊嘅野.仲有兩星期多啲就考試完sem,覺得今年過得好快好快.
今年,我覺得過得幾快樂 過去一年我好似冇乜喊過唔開心過,雖然讀書今年覺得課程冇上年咁有趣,成績未見比上年進步,不過都覺每日返學到放學個腦袋都多左少少野,覺得好滿足. 返工加返學變左都幾chur,少左時間寫野同運動,都叫做用坐車時間睇左好幾本想睇嘅書,但仲有好多本開左頭未睇完-_-
份工係幫手搞影展,聯絡外國client,因為影展想開中國香港market.返工有時都幾難頂,低薪,每星期有兩晚返到七點幾,有次仲OT到九點先返去,嗰區又雜又污糟,個地鐵站道經常有老鼠喺人腳邊走黎走去… 不過又幾enjoy幫人做翻譯,老細會問我呢句英文應該點寫etc,可以用得著自己唯一有少少天份嘅地方,都幾爽 到影展當日,我搵返黎嘅一個香港客贏左影展大獎(我覺得係內定=.= ),間公司仲派左兩個人黎法國出席,我就負責照顧佢兩個,同埋同其他外國導演同製片人吹水同幫佢地搭橋拉關係.可以聽到咁多唔同人對佢地個project同拍攝題材,我學左好多野.而佢地咁有heart,我好欣賞.我仲發現香港黎嗰個女人喺香港同我住同一橦樓唔同層,我興奮到彈起!!老細對我同其他intern都算OK,好在成間公司啲人都好後生,得閒coffee break又可以喺公司道打下乒乓波,星期五晚又會喺公司同一班同事飲杯野先走,有時公司又會開party,都幾正.仲見識到法國人做野都好chur,老細成日八點未到就坐左喺道,有啲同事星期日都OT,影展嗰幾日做到零晨四點…. 雖然成日覺得自己為公司做嘅野遠遠高過佢地比我嘅人工,(我幫佢地開左亞洲market仲翻譯左成個影展網頁做中文!!),但上星期老細比多左幾十euro bonus我,都幾開心.
途左返工,今年仲做緊APYN義工,幫南亞國家嘅年輕人搞人權project,但成日online 傾,有時啲野又拖超耐都未做起,deadline延完又延,會有啲灰.做呢份工之前覺得人地搵我幫手係咪太睇得起我,我本來根本冇足夠經驗去負咁大責任.但其實,人地經驗多過我又如何,大家都係從中學習.開training workshop之前覺得自己有咩資格走去train人,但其實個mindset應該唔係:「我向你傳授呢件知識」,而係冇高低之分咁,「我同你一齊睇下應該點做」,就雙方都學到野.
但生活得太忙,就少左搵屋企人.舊年我差唔多個個週末都同佢地skype幾個鐘,但今年就一個月先搵一次,母親節都差啲忘記,哈… 不過少左諗屋企,亦即係話我嘅獨立又多左,融入呢道生活吧.
年尾快到,趕學校野時,又要趕住plan年尾sailling race,又要搵sponsor,又要報下年transfer去中東,又要寫信又呢又路,好多時唔知到時做唔做得成…. 一諗起仲有咩等住做就好鬼大壓力.
不過,我仍然覺得係好滿足同好開心.
睇返身邊啲朋友,大家都忙,都為自己嘅夢想而努力.好多個朋友都搵到一份好想做嘅intern,亦有好多下年會黎巴黎或者歐洲exchange,仲有一group熱血份子好積極咁為ssgc 反直資做左好多野.忙,其實就年年都忙.不過今年大家都唔再係忙上莊呀功課呀嗰啲,而係真係為啲自己相信嘅,有意義嘅野忙.見到大家都咁積極前進中,我覺得大家嘅青春都好有火.呢團火用喺有價值嘅事上面,先係真正無悔.
我想同啲未知grad左之後點算嘅朋友講:喺漆黑嘅晚上,一架車嘅車頭燈只會照到前面幾米嘅路,根本睇唔到個終點喺邊.但到即使見唔到終點,架車始終都會到達目的地.呢個比喻係exchange時一個英文代課老師講,佢好有熱誠但教書教得好差,成個學期一句英文都學唔到,但佢呢個比喻我一世都會記得.
而家呢道係晚上10點37分,我要快啲趕埋聽日之前要執好嘅notes.晚安.


text:
前日就同大家講新年會幫大家搵定隻可以解悶嘅Apps,等你拜年時冇野做可以玩陣~而家就同大家介紹吓《樂高旋風忍者》啦!一黎夠好玩,二黎又可以同啲耐冇見嘅親戚打開話題~一石二鳥,係咪好主意呢?
LEGO® Ninjago REBOOTED《樂高旋風忍者》係一款具有鮮明特色嘅跑酷遊戲,結合左橫版以同直版跑酷闖關嘅玩法,睇住搞笑嘅方塊忍者一邊收集螺絲釘增強忍術能量,一邊施展忍術進行無邊無盡嘅奔跑,真喺又好玩又好笑.
既然今次方塊人扮演角色係忍者,咁出色嘅身手肯定係必不可少.而且在無盡奔跑嘅過程中還要應付一波又一波嘅敵人.
而玩法唔難,點擊螢幕為跳躍,下滑為滾動,向前滑為攻擊,往反方向滑為跳躍攻擊,玩家必須使用忍者嫻熟嘅身手左閃右避,飛簷走壁突破各種機關,運用神奇嘅忍術狂砍狠斬,前衝後突消滅所有敵人.
關卡中嘅敵人和機關安排都係非常多樣化,玩家只要控制好忍者迅速作出反應,運用唔同嘅動作同招式來應付每個機關,一個唔小心很可能就變番做Lego粒架啦.
不過遊戲過程中玩家會收集到好多不同顏色嘅螺絲釘,每個螺絲釘都可以比忍者嘅忍術補充一定量嘅能量,當能量集滿後會隨機釋放出唔同嘅忍術技能,有絕對防禦保護同埋有完全隱形嘅變身,殺敵通關無障礙了.
呢隻Game睇落好似好好玩~不過我嘅原意唔係叫你哋掛住玩唔理啲親戚丫~係比你哋有樣得意嘅野可以打開話題姐~新年快樂啦大家!
Comments
Powered by Facebook Comments


text:
以心跳錶黎講,Polar係第一個研發監測心跳率既品牌,而且好多報導都表示Polar係測心跳方面既準確度高,所以好多高手都會用.M430採用6粒LED燈測心跳既技術( 亦都係第一個品牌採用呢個技術 ),相比而家市場上既心跳錶都係以2-3粒為主,準確度方面都會有信心保證.
M430 可以透過手機或電腦做setup,步驟唔多講,因為官方都有片介紹,我個人建議用電腦做setup,因為真係快好多.
Get started on Mobile
當初決定買M430既其中一個原因係佢內置既加速感應器,可以係收唔到GPS既地方測到速度同距離,岩晒我呢d夏天怕熱轉去gym room度跑既人.M430既加速感應器會隨住你擺手既幅度即時顯示速度同距離,如果係比賽跑到無GPS訊號既地方, 例如渣馬入西隧果個位,呢個功能就真係好重要 .另外要讚既位係M430錶帶設計有好多窿窿,透氣度唔錯,我跑完時手腕都唔會覺得好焗.
去到GPS方面,呢排唔係落雨盲係酷熱天氣警告既情況下,我並未試佢既GPS準確度,但係網上見到有用家分「平時GPS例如我葵芳跑入深井用google map計係9.4km, M430計到9.38km」.由於M430採用A-GPS,每兩星期透過Polar FlowSync去更新GPS都會令M430更準確. 另外,佢有GPS慳電模式,大約60秒記錄一次,令電池續航力係訓練時可用到30個鐘.對我黎講雖然用唔著,但對參加超長距離比賽既朋友係一大福音.
M430有幾個有趣既功能,其中一個就係Fitness test,係你靜止時測你既VO2max – 最大攝氧量.大概用幾分鐘時間就測完,得出結果後再同步去Polar Flow就可以睇到更多既comment( 真係唔測唔知身體好,估唔到我VO2max都有good既水平 ).
另一有趣功能就係Sleep Plus睡眠監測,佢唔單止話你知你瞓左幾耐,仲話比你知你瞓覺時邊段時間瞓得無咁好,邊段時間有干擾.試左呢個功能幾日,我發現當做完運動果日瞓覺既睡眠質素會好d,干擾都會少d.
仲有一個窩心既設計就係M430會根據你一開始輸入既個人資料,推算出你既建議活動量.如果當日仲未達到建議活動水平,佢仲會比建議你做咩活動可以達成當日既活動量.
總結
用左幾日Polar M430,戴上身感覺都輕身舒服.對佢功能同表現都十分滿意,而且用手機過數據到Polar Flow到好穩定.如果硬要挑剔既話,就係錶面係一塊膠,比人感覺易刮花.以同類型既運動手錶相比,M430係值得推薦比人使用!


text:
萊特兄弟,奧維爾萊特(Orville Wright,
維爾伯
萊特兄弟喺代頓長大,並於
萊特兄弟係揸第一架裝有引擎嘅飛機飛上天嘅人.佢哋兩兄弟感情好好,細個嗰陣時就一齊玩,大個咗之後一齊研究,終於有卓越嘅成就.
萊特兄弟吸收咗德國人製造滑翔機嘅經驗,製造咗自己嘅滑翔機.1903年,整咗用內燃機作動力嘅飛機.同年嘅12月17號喺基蒂霍克試飛成功,飛行時間達 59 秒.1908年,哥哥威爾伯駕駛一架新型飛機,創造咗飛行 140 分鐘嘅紀錄,佢哋兩兄弟個名好快就傳遍全球.
萊特兄弟雖然成功噉製造咗飛機,但係都繼續研究,以解決飛行上嘅難題.以前越洲渡洋需要經月累日,依家可以拎鐘點嚟計算路程.萊特兄弟可以話係人類航空史上嘅先驅者,帶領人類進入航空時代.
萊特兄弟嘅早期研究係建立係當時嘅航空學嘅文獻基礎上嘅,其中就有 Lilienthal 嘅表.但係,佢哋好快就發現斯密頓系數(一個提升同埋拖拽公式中嘅變數)係錯嘅.喺佢哋嘅僱員查理泰勒建造的 風洞嘅幫助下,佢哋測試咗超過兩百種唔同形狀嘅 機翼,並最終制定咗佢哋自己嘅關於機翼形狀同埋空氣壓力之間嘅關係表.佢哋喺單車,齒輪,單車引擎同埋(踩單車嗰時保持)平衡等方面得到嘅經驗同埋成果,對佢哋今後喺製造機械飛機中所取得嘅成功係至重要嘅.
值得注意嘅係,喺整個研究工程中,佢哋始終一齊做嘢,因此佢哋所作出嘅貢獻亦係唔可分開嘅.


text:
上星期 鋒面雨 冷氣團南下 雙手結冰
今個星期 短袖衫 氣溫變化實在大
數學老師實在太多金句啦
歡樂中面對危機 危機中尋找快樂
拉你上馬 推你一把 送你一程
多~謝你啊 科代 好極了 哈
星期四體檢 抽血 我好興奮哈
我視力真喺一複不再 每況愈下
但喺我竟然喺我哋四個入面最好既 實在喺不幸中之大幸
由於宜家既我採取自由放任既態度 所以體重絲毫冇減到
小許話:你唔喺瘦咗嘎咩?我話果個喺上個學期既事啦o(╯□╰)o
點點點解會咁嘎? 上圍仲細過上年 冇冇冇奶油嘎
咁多人都細過上年 一定喺測量唔準啦
嗯 一定喺啦 快高長大啊下 哈哈
俾上年高咗0.7cm 哈哈 我都話我有得高嘎啦\(≧▽≦)/
如果世界末日 你會點?
如果我走唔甩
我會緊緊咁攬住我生命中最最最重要既人一齊死
上星期我竟然忍唔住 好彩有啊wing瘦弱既肩膀
嗯 很窩心 之後就嗱嗱林翻課室呻鼻涕
啊啊啊 唔可以咁小氣
有啲嘢唔可以講過霖過就算 一定要做到
知行合一啊嘛
上星期班主任講過一句話 好深刻
佢話喺我哋身上流既有兩種水:淚水 汗水
淚水得嚟既喺同情 而汗水得嚟既喺成功
我一直同自己講要顧及人哋感受,唔可以事事以自己為先
偶爾我也會自私一下 有時我又太過顧及人哋感受變成自作聰明
為咗知道某啲我想知既嘢我會不惜捐窿捐罅 尋找線索
我會不停猜想甚至亂想 一直到穩到答案為止
可惜既喺 我經常會為咗答案唔開心唔開心唔開心
明知自己會唔開心 但我控制唔到自己大腦
我拼命咁去霖 霖到好煩霖到好meng霖到好苦惱
喺 我喺做過衰嘢
我唔應該有咁既感受 我憑咩有咁既感受 我有咩好唔開心啊
我喺你記憶裏面永遠有個黑點 抹唔走
你話早已經抹走咗 但喺你唔知道我睇到有幾咁唔開心
我要同自己講我唔會介意!
冇錯 我的確喺自私既的確好兒戲 我從來冇變過冇改過
人哋唔想病,我就想病 我唔喺癡線.只喺想俾個藉口自己休息下
點解我小小事都承受唔住 明明喺自己攞嚟賤既
我既正能量儲存量好低 我霖埋一邊 我鉆牛角尖 我行崛頭路
點算 我好消極 癡len線小小事都忍唔住 搞到亂七八糟
對啊 我也不應該再說廢話了 是嗎?
以後每行一步都要話俾自己知小心啲謹慎啲
不想聽課 不想做作業 只想睡覺
我到底是怎麼了 爲什麽會這樣
是發生什麽事了嗎? 爲什麽好像我自己都不知道不清楚
再喺咁 我就真喺世界末日啦
不知道什麽時候開始習慣把話憋在心裡
有時候真的很難過 但卻不知道要說什麽
話 明明到了口邊 卻說不出來
明明可以大叫 卻選擇苦笑
這樣的我多累啊
病態心理 我有病
淚腺唔可以再發達
弱智的 哈
翻到屋企兩個鐘咁多 聽下歌打完哩篇嘢
宜家既我準備要動身去補習啦
网易公司版权所有 ©1997-2018


text:
退休快將一年嘅前社會福利署署長余志穩「阿魚」,最近有新動向,就係加盟協助少數族裔人士嘅融樂會做執委.香港有咁多大大小小嘅社福團體,阿魚千揀萬揀揀中融樂會,原來係因為佢對平等機會同少數族裔問題有興趣.以往融樂會不時衝着政府而嚟,從阿魚嘅經驗同經歷嚟睇,莫非今次佢想掉轉槍頭同政府對着幹?
阿魚九月一日起正式加盟嘅融樂會喺○一年成立,以協助少數族裔起家,咁多年嚟都同政府不斷周旋.○四年為爭取大學開放學位畀少數族裔,佢哋試過「大」當時教統局嘅官員話,再唔開放就用人權法告政府.○六年政府為種族歧視立法,佢哋就大鬧條例保障少少,豁免多多.近年發生警察槍殺尼泊爾男子,銀行刁難去開戶口嘅少數族裔人士等個案,以至少數族裔學童就學等問題,佢哋都同政府據理力爭,甚至為少數族裔問題嘈到上聯合國.
尋日阿魚出席一個活動時同我哋講,佢入融樂會做執委,實情只係做義工,職責之一係幫手做演講,好似警察學校或者教育學院邀請融樂會去演講,佢就代表個會去,講吓有關少數族裔嘅問題,甚至有需要的話,佢可以幫融樂會籌款添!不過以融樂會過往工作,阿魚都難免會掉轉槍頭對着政府,唔知佢將來會唔會同政府對着幹呢?對此,阿魚一笑置之,只係話相信政府做嘢會持平,對於佢自己如何自處,佢就無講到喇.
記得阿魚喺○二年至○六年做過民政事務局副秘書長,當時政府正準備緊為種族歧視立法,與不少少數族裔嘅香港人有接觸,只係當時佢係高官,嚟緊卻係代表融樂會,角色唔同咗,究竟阿魚如何自處,係咪如外界揣測般要掉轉槍頭對政府,大家不妨拭目以待.


text:
幾多歲嘅女,都係要𠱁嘅.(設計對白)
媽咪姐
吳啟華富爸爸好爸爸
Ads by Google
已屆 5張嘅吳啟華,近期回流大台拍劇,又密謀搞埋長居內地嘅老婆同乖女嚟香港定居同讀書.始終年紀唔細,想見多啲個女嘛!
但細 21年嘅嫩妻石洋子係長春人,習慣晒北方天氣同生活,突然間要佢離鄉別井,係難咗少少,所以都係向阿女熙兒埋手.成日同小朋友講香港有幾好玩,等佢𠱁阿媽落香港.
早幾日,媽咪姐就見到吳啟華帶埋囡囡入大台陪佢出席台慶亮燈儀式.節目未開始,兩父女喺 canteen食 tea,邊食邊傾,好鬼 sweet!啟華仲同《再戰明天》嘅 Man Sir一樣咁細心,三兩下手勢就將隻雞髀拆晒骨俾囡囡食,唔怪得熙兒次次見到爹哋都攬到實,咁冧啦!
而另一日,啟華去咗美麗華酒店做嘢,即刻變身型佬,揸住架成 200萬嘅白色 Audi跑車,側邊啲阿太𥄫到佢實一實,以為程至美醫生返咗嚟呀!咁嘅爸爸,去邊度搵吖.
冧爆起雞骨
出年升小一嘅熙兒,呢日唔使返學,即刻飛嚟香港陪爸爸開工見識見識,而啟華亦上演一幕「父慈女孝」,幫阿女隻雞髀起骨.睇阿女食到塊面就嚟掂到隻碟,幾滋味!
《再戰明天》入面嘅 Man Sir真係好 man又古板,現實中嘅吳啟華絕對係溫柔爹哋!一年帶囡囡熙兒去幾次旅行,次次去完都要影番張頭貼頭相,好唔捨得個女囉.
吳啟華上年經好友志偉拉攏,返去鬧小生荒嘅大台拍劇,長拍長有.依家播緊嘅《再戰明天》,《守護生命的故事》同午夜重播嘅《 On call 36小時 2》都有佢份. Man Sir忍唔住喺微博話,呢個 10月係佢嘅.
吳啟華喺美麗華酒店門口,等緊代客泊車攞番部 Audi.成個造型真係鶴立雞群,唔少路人都勁𥄫.
啟華架 Audi R8 Spyder 4.2 Quattro跑車型到不得了, Iron man都揸過呢個型號嘅 08年款㗎.
嫩妻好貴氣
29歲嫩妻石洋子,祖籍長春,之前同北上發展嘅啟華長居北京.呢一年,佢就不時帶埋阿女嚟香港探拍緊劇嘅啟華.睇吓佢個 Hermès,過嘅梗係少奶奶生活啦!


text:
「香港」
係香港帶嬰兒出街真係好考功夫,原因係當社會推行母乳餵哺嘅時候,個社會仲有好多人未接受到係公眾場合啲好辛苦餵母乳嘅媽媽公開餵哺.何況好多媽媽亦都接受唔到係公眾地方無啦啦坐低餵個嬰兒.所以育嬰室係好緊要,而香港其實唔係得好多地方有育嬰室.雖然感覺好多翻新咗嘅商場都以經慢慢配備育嬰室,但係個量始終唔夠.所以好多時父母可以去嘅地方都真係幾局限!
「父母」
我相信如果你未做人父母之前,一定唔會留意香港啲商場邊度會有育嬰室.而老實講除咗大型商場之外,絕大部份嘅地方其實都無育嬰室而令好多父母唔敢同嬰兒出街.有時都唔好話育嬰室,連就算最簡單可以幫嬰兒換尿片嘅地方都唔多,淨係廁所入面加塊所謂嘅嬰兒板.最大鑊嘅就係好多時淨係係女廁,咁其實係唔係唔阻止或者唔俾我哋嚟啲做阿爸嘅單獨帶嬰兒出街?真係諗唔明!
「感受」
之前有好幾次一家大細出街,事前亦無特別去睇下邊個地方有育嬰室,所以有幾次都真係幾麻煩,因為個仔要換片同食奶.講真唔通真係去殘廁咩?始終係一個廁所,乾淨極都有個限度!而好多香港公司仲未有對餵哺母乳嘅員工作出適當安排,所以要推動母乳餵哺除咗社會敎育之外,其實亦需要公司環境一齊配合先至可以令更多媽媽返工之後繼續餵母乳.


text:
手捧星星!女生最不能抗拒的滿天星花束
每位女生都鍾意收花,就算口頭上話唔一定要花,花容易凋謝,佔位置,但收到嘅時候相信都會係開心嘅!無論係配鮮花定乾花,都一定會搵到滿天星嘅身影!滿天星除咗可以做配角襯托出其他大花之外,自己都可以做主角!近年香港花店同淘寶都有好多滿天星嘅花束,大花束可以送人;細花束可以做裝飾,各位喺買禮物俾朋友或者女朋友又有多個選擇喇!
花束以韓國風格為主,配色好清新!而且滿天星可以直接製成乾花,放到好耐架!
F.f Floral.fun 嘅一大束滿天星係咪好有文藝嘅感覺呢,哈哈!
配埋灰色花紙,送俾文青/氣質女友最岩!
呢款彩色滿天星人氣超高啊,夢幻嘅配色,女生見到一定好開心!
將唔同顏色嘅滿天星放埋一齊,好似一粒粒糖果!
粉色系花束充滿少女感,真係好靚呀!
花木FaMuk 仲加入束束棉花,令扎花望落更加清新同好睇!
除咗螢光彩色滿天星,另外仲有型格少少嘅顏色,好似係藍色,紅色,紫色.
細花束可以佈置房間,亦都可以用嚟做拍攝道具!例如大家想影下新買嘅飾物或者化妝品,都可以放細花束喺隔離點綴下!
滿天星真係點襯點擺都好靚,鍾意影相嘅女生必入啊!(圖片來源:Tao Bao NaNa 花坊)


text:
沙田圍站(Sha Tin Wai Station)位於沙田圍沙角街與逸泰街之間,是港鐵馬鞍山綫的一個車站,位於博康邨對開與沙角街平排的鐵路專用範圍上,佔地約3,760平方米.
在馬鞍山綫落成前,此站曾命名為「沙角街站」[2],後來以附近之客家村落沙田圍為名.
車站象徵
沙田圍站主要色調為粉紅色,主題植物為朱槿,街景為沙角邨,交通安全公園.
月台柱身及車站站牌皆採用粉紅色,大堂牆身及外牆則採用淺啡色及白色.
車站結構
樓層及設施分布
月台
沙田圍站共設兩個可以容納一列八卡列車之月台,以島式排列,現正安裝月台閘門.行車方向與馬鞍山綫各站同為右上左落,異於大部分港鐵車站.
月台與大堂之間以兩條電梯,三條樓梯及一部升降機連接.
此站啟用時月台僅長五卡,足以容納當時馬鞍山綫四卡列車;月台兩端設預留結構,以便日後增加列車卡數時延長月台.擴建部分經已落成啟用,馬鞍山綫亦已換入八卡列車行走,並加裝月台閘門,以配合未來與西鐵綫及興建中之沙田至中環綫合併為東西綫.
大堂
沙田圍站大堂位於月台下方地面,設有客務中心及售票設施.已入閘區佔大堂中央大部分,僅頭尾兩端各有一個分別連接A/B與C/D出口之非付費區,兩者並不於站內相連.
出口
沙田圍站設四個出口,平均分布於大堂四角.
內容最後更新:20170117
商店及自助服務
本站設有15間商店/自助商店/自動售賣機(截至2016年12月),最新及詳細的商店資料可到港鐵網站的商店搜尋器查閱.
列車服務
沙田圍站是馬鞍山綫的中途站,乘客可在此站乘搭大圍方向或烏溪沙方向的列車,往返城門河東部及馬鞍山新市鎮等地.
車站票務
上水—尖東全月通加強版及部分港鐵紀念車票皆適用於此站.
由此站前往各行車綫車站的車資:
接駁交通
緊急接駁
倘此站列車服務中斷,港鐵或會提供港鐵免費接駁巴士服務.此站的接駁巴士上落客點設於博康巴士總站,可用,或依職員指示前往.
港鐵免費接駁巴士只於港鐵服務中斷期間提供,詳情可留意港鐵的公告,或車站張貼的告示.
欲查閱由此站附近前往各港鐵車站的其他交通工具資料,可參考「乘車應變錦囊」,或在運輸署網頁查閱.
使用情況
沙田圍站四周被多條公共屋邨及私人屋苑包圍,加上附近設有多所學校,故平日繁忙時間通勤,通學的人流甚多.
車站歷史
車站命名
在馬鞍山鐵路規劃時期,此站曾被暫稱為「沙角街站」(Sha Kok Street Station),後來九廣鐵路公司舉辦車站命名比賽,車站按照勝出名稱改稱「沙田圍站」.
車站啟用
月台擴建
馬鞍山鐵路通車時,此站月台只建成六卡列車長度.因沙田至中環綫工程竣工後馬鞍山綫將與西鐵綫併合為東西走廊,並統一以八卡列車營運,港鐵公司於2013年展開此站月台延長工程,新建部分已於2016年11月20日起開放使用.
未來發展
沙田至中環綫
沙田至中環綫工程完成後,馬鞍山綫將與西鐵綫合而為一,形成名為「東西走廊」的策略性鐵路走廊,屆時列車會行走於烏溪沙與屯門之間,乘客可在此站乘車一程直達九龍南部和新界西.


text:
好多年冇試過短髮了!我諗起碼都有10年了!就算生仔時都係中長髮,所以好似今日咁短,真係好耐冇試過了!
中長髮都有一段日子,其實都想改變一下.不過老公一向唔係好喜歡我短髮,其實因為咁我都有D唔開心.
原本剪開果位髮型師剛剛放假,估唔到我又真係忙到等多佢一日都唔等唔切,於是就落去樓下新開果間度試下.
一入到去見到剪頭髮果D全部都係阿叔,個心已經沉左一沉.但係人已經入左去,唔通無啦啦掉頭走咩,就硬著頭皮畀機會人地,畀機會自己啦!
同我洗頭果個係個肥妹.但係佢有把明顯打理過既勁長頭髮,喺後而睇住佢一瀉而下咁既長直髮係幾令既.但係唔知而家D女仔醒目D定係點,總覺得佢覺得自己好令,果下覺得有D難頂.然後見佢個身圓圓地,但都著D勁貼身同熱褲,自信心爆鵬;再加上我個人主觀地覺得佢覺得自己好令,令我對呢間salon真係打左個折扣﹕請個咁既人返黎,唔係friend就貪人地平啦……
阿疑似老細問我搵邊個剪,鬼知咩!佢就叫我等一陣.洗完頭之後,佢真係搵左個阿叔畀我呀!個阿叔仲要老花架!我見佢初時除左副眼鏡放喺table,剪剪下就戴返,仲皺曬眉頭睇野果隻呢!我真係有d擔心唔知佢剪左d乜出黎.
唔通係溝通出現問題﹖原本諗住留返個中長髮既我,意外地佢同我剪左個bob頭出來.
而家天氣咁熱,呢個長度真係清爽好多!洗頭都快好多.懶懶既我連護髮素都唔用了.


text:
喺佢哋嘅首次聖保羅時裝週表演上,巴西品牌Cotton Project為呢個南美洲其中一個最大型嘅時裝舞台帶嚟咗非典型嘅海邊風格,主題除咗夏日森巴外,竟然係女權.
This slideshow requires JavaScript.
品牌指今次夏季系列嘅靈感源自一個海灘,嗰度由一批叫「Dangerous to Tourists 」嘅女滑浪手話事,而「Dangerous to Tourists 」同一隊叫「Troublemakers」嘅男滑浪手互相爭奪個海灘嘅使用權.
因此,系列絕大部分嘅產品例如短褲,外套,披肩,較女性化剪裁嘅裇衫,甚至係西裝都特意設計得較為中性,適合男性同女性穿著.整個系列都以舒適作為重點,所以剪裁都以剪影同鬆身為主;用料亦多為麻,綿,牛仔丹寧同埋較為特別嘅緞.用色方面將黑,白,灰,米色等自然色系配上較鮮豔嘅色,例如黃,藍,綠,橙,紫色;令效果出得嚟但唔會太搶.
系列嘅配件亦都唔少,除咗有漁夫帽,冷帽,圓框太陽眼鏡之外,因為品牌喺鞋履方面同Puma為獨家合作夥伴,所以亦都有同色嘅拖鞋同麂皮波鞋鞋可以配搭.
若果想睇哂Cotton Project 2017夏裝嘅話可以睇下面嘅天橋表演片段.
Source:Gossip Boy
Like this:
Like Loading...


text:
小弟之前曾經從事環境教育工作,所以對環保議題比較留意.老老實實,要改變一個人嘅行為談何容易? 由知識,態度到行為上作出反思及改變,實在係漫長嘅旅程.
教小朋友尚且容易,但成年人呢?要在如今樓價高企,民怨四起嘅香港推行,更是難上加難.環保對普羅香港人黎講,重要程度究竟有幾高?我估大家心知肚明啦… 所以即使離開環境教育,我對仍然堅持信念,繼續奮鬥嘅舊同事係心存敬意!
有關環境教育,小弟在此不作詳談,畢竟小弟自認未夠專業,亦未算狂熱.而家環保對於小弟黎講,只係一種生活態度,唔太麻煩嘅做得到就做,盡量以身作則,用行動感染身邊嘅人.去飲唔食魚翅,唔會食剩野,出街自備水壺,開冷氣較25度等生活小細節,做得幾多得幾多.
可惜嘅係…
呢個世界大部份人都係諗自己先,而唔係成個地球嘅資源.又或者大部份人都有個諗法,一日地球資源未用盡,一日都唔關自己事.由於革命尚未成功,因此小弟係部份朋友或同事眼中,就係一個…
環保L.
(難道環保有錯嗎?嗚呀…)
作為一個環保L,係日常生活實踐環保嘅其中一個難題就係帶水壺出街.放假去行山打波就當然冇問題啦,但平時返工就出事了.先唔計個水壺有唔有型,淨係拎住個公事包裝部手提電腦已經唔輕,加埋其他紙筆銀包必須品,個公事包已經Overloaded.再放多個水壺,成個公事包漲卜卜…
一個字講哂: 7
可能你會諗…
係7仔買可以扭埋慳位回收嘅樽裝水咪冇咁有罪疚感,但講到尾都係用完即棄嘅膠,就算可以回收又要用幾多能源?係咪真係咁環保就見人見智.
死啦,大熱天時唔飲水又會中暑,咁點算?
要係日常生活做到環保又要方便的確好為難,直至我遇到佢…
一個摺得埋嘅水壺!
呢個韓國設計同製造嘅ZUBER水壺小小,但望落去個款都幾stylish,好明顯經過精心設計,又有幾個顏色選擇,同事初初見到都會覺得得意同好奇,每次拎出黎飲水都不期然惹來艷羨目光.第一印象已經型左先,但佢唔只得個樣,實用程度係出乎我意料之外.
- 可摺合方便攜帶,唔用嘅時候只要捲埋用個扣箍住就攪掂,仲細過隻滑鼠.就算個水壺入滿左水都個形狀都係扁扁地,攝落公事包側邊條罅就剛剛好,個公事包以後唔會再漲卜卜喇.
- 絕無雙酚A(BPA)成份,唔會對健康產生損害(當然如果你屋企飲緊鉛水就幫唔到你喇)
- 可承受極端高低溫度差異(攝氏-40至100度): 即係話冬天裝熱水唔洗帶不銹鋼水壺,夏天雪支雪條都仲得呀~
- 裝熱水都唔會有塑膠料味道:飲水飲到膠味係一般低質水壺都解決唔到嘅通病.坦白講,買水壺冇得試,買左用過先知有膠味,sorry冇人會換俾你.呢個未買就保證唔會有膠味,幫你慳番唔少錢(小弟為左成為環保L,買過唔少有膠味嘅水壺).
- Last but not least, 呢個水壺容量設定分得好細緻,有380ml,500ml同700ml可供選擇,可以因應自己平時飲水量決定買幾大.
吖… 唔知點解…
呢排見客傾生意成功機率真係高左好多,可能真係裝備輕盈左,連自信都返番黎.除此之外,呢個水壺仲帶俾我多一個小驚喜,就係當係冬天嘅時侯裝半支熱水出街見客,上個客office前搭lift期間摸一摸個暖水壺,當同個客握手時佢就會感受到一隻溫暖之手,好感度馬上提升!
又要做到環保又要型,其實總有方法嘅.從今開始,請你叫我…
環保型L
想做個環保型L就埋黎了解下


text:
較早前,我同仔仔去咗睇兒童木偶劇.呢套劇嘅故事,係大家耳熟能詳嘅小紅帽.
小紅帽呢個故事我同我仔仔講咗超過一百次以上,嗰種感覺我諗好多家長和老師們都好明白,所以小紅帽嘅故事出現咗好多新嘅情節.例如多咗伐木工人,獵人,婆婆由森林搬咗去狹谷,小紅帽由行路變成搭車甚至搭地鐵等等,務求令到講者唔會未講完就瞓着(因為聽嗰個永遠都唔會悶).而今次,小紅帽嘅故事入面嗰隻大灰狼,竟然變咗隻可愛嘅狗仔.令到一眾害怕大灰狼嘅小聽眾,立時成為小紅帽的忠實粉,厲害厲害!
其實透過睇戲劇,小朋友可以學到好多.佢哋可以透過觀察,明白到底演戲係咩一回事.當我哋睇電視,或者電影時,因為個畫面太過真實,小朋友好多時都會以為事件係真正發生緊.但睇劇就唔同,除咗觀眾會投入喺個表演入面之外,小朋友都好清楚睇見演員點樣投入喺套劇入面,故事係點樣演繹出嚟,睇得多,佢哋就會產生興趣,繼而模仿,從而進步.
更加重要嘅係,小朋友仲可以學到點樣尊重表演者,係一尐好基本嘅嘢,例如要比預定時間早到,做好準備(即係食飽肚,去洗手間等),因為在場內不准飲食,亦不設中場休息,不要使用電話,尤其不准錄影同拍照.身為家長,我哋係有責任,亦都有能力做孩子嘅榜樣,唔需要工作人員提醒.
有尐家長可能會認為,如果早到入咗場又未開始,小朋友會好悶,坐唔定,咁點算?其實我哋大可以收埋手機,然後拎本場刊出嚟同小朋友一齊研究一下,等小朋友心理上準備好,而且場刊設計精美,係主辦單位好俾心機製作出嚟,唔好哂咗佢.
最後唔少得梗係同最喜歡嘅角色影相啦~
下個月,我同仔仔就會去睇另一套經典故事──青蛙王子.
圖片來源:明日藝術教育機構


text:
唔經唔覺,Instagram 已經踏入咗第 6 個年頭,相信大部份年青人嘅 Smart Phone 入面都幾肯定會有呢個 App.Instagram 大家就日用夜用喇,唔知佢真實嘅辦公室各位又有冇興趣睇吓呢?
為咗慶祝公司成立 6 周年,Instagram 創意總監 — Ian Spalter 就同一間建築公司 Gensler 合作設計新辦公室.而設計概念本身係希望新辦公室能夠完全反映到呢個 App 嘅本質,簡單啲講,就係想畀員工行到入新辦公室就如同置身於 Instagram 一樣,呢啲咪就係創意囉.
公司大堂
嚟到新 Office 嘅大堂,我哋見到牆身只係用好簡單嘅白色做底,而牆上一格格嘅數碼顯示屏同時播放好多唔同嘅相片,成個感覺就好似碌緊 Instagram 咁,當然唔少得嘅係新設計嘅 Logo 啦,雖然都只係用好簡單嘅白色,但低調得嚟又夠晒代表性.
Instagram 大型佈景版
行過大樓 1 樓用膳地方會見到多個立體場景,呢啲場景都係由著名荷里活佈景設計師所設計,無論係公司職員抑或訪容相信都會喺度瘋狂影相呀.
簡約風格會議室
大家見到會議室同樣用咗好低調而簡約嘅純白色調,唔好以為牆身只係純白色咁簡單,牆上其實掛住多塊泡沫板,方便團隊將佢哋嘅 Idea 寫喺上面,而點解咁大間會議室只係得兩張高枱同少數高凳,原因在於希望能夠鼓勵團隊多啲喺呢個空間入面走動,而且多參與討論.
自助式廚房
呢個空間採用多咗唔同嘅木材去建造,所有員工都可以喺度享受咖啡,餅乾等小食.呢度工作嘅人會遇到好多唔同嘅同事,設計亦希望能夠提升員工與員工之間多啲互動.
寧靜,開放式區域
雖然 Instagram 公司希望員工多互動,多溝通,但如果工作嘅時候需要一個寧靜嘅環境,呢度絕對係最佳選擇.
Blue Bottle
有「咖啡界 Apple 」之稱嘅 Blue Bottle 其實係一間美國著名咖啡連鎖公司,當員工見到牆上呢個藍色水樽嘅 Logo,就知道係時候歎返杯咖啡鬆一鬆先喇.
即刻Like爆我哋(LOLLY)FACEBOOK FANS PAGE,睇睇吓就會發現更多人生樂趣!
Photo:DAN,Mercurynews,WIRED


text:
曹星如勝河勝公平,唔係個個香港人開心,好多人狂屌,質疑點解拳賽馬上中止,點解俾人打腫眼果個會贏.當然啦,又有人反屌,話唔識拳例唔好扮專家啦,叫人自己去睇拳例,其中一方受傷(據講是外撞頭accidental headbutt),打夠幾多個回合,裁判有權終止比賽,並以點數決勝負云云.
其實呢個就係我鍾意香港人之處,夠公平!唔會因為香港選手出賽,贏左就一定開心.唔識規例又好,懂規例又好,其實任何裁判決定,都可以受人質疑,足球賽事例子極多.所以我認為,即然賽事係因為星如今場受傷而中止,曹星如一方如宣布自己傷好後再邀河野公平擇日重賽,既可以贏盡人心,又可以賺多一筆,一石二鳥.
香港人之所以屌,係有原因,唔想香港變成中國:為左面子,為左利益,不擇手段,吹黑哨,搬龍門.做人如果勝之不武,倒不如雖敗猶榮,我覺得呢一點先至係香港人精神.至於乜鬼打不死精神,係任你講架遮,任何國家嘅運動員,基本上都係有打不死精神架啦,個個咪又係屢敗屢戰!
香港相對於我地賤視嘅中國,就係香港人重視公平!
好多人話香港人屌來屌去唔啱,唔識唔應該亂評論.但我覺得冇問題.香港就係言論自由之地,天下悠悠之口難以杜絕,有質疑覺得心裡唔服就出聲.我反而覺得,主辦單位,轉播單位及其他眾多媒體安排唔夠好.好似我睇HKBN直播,冇安排現場旁述,畫面又冇出每回合分數,然後無端端睇拳證舉起曹星如隻手話佢贏左,真係好無厘頭.
觀眾唔識係正常架喎.但咁重要嘅賽事,一眾媒體冇請啲資深有分量嘅評述人員去即時講解,先至係大問題!喂,阿哥!我細個睇波同睇馬,我都有得睇林尚義同董驃啦.我即使到依家都唔係球迷馬迷,但至少我睇下呢啲資深人士去現場評論,可以學到啲嘢,略懂一二,對與錯,雙方表現如何,賽果是否合理,裁判有冇誤判等,我心入面可以有個準繩.
總結我兩大建議:1. 曹星如一方立即邀約河野公平在星如傷癒後擇日重賽.2. 下次再有香港代表出場的拳賽,各大媒體要做好啲,安排資深人士,又或者至少係搵識講拳嘅主持現場評述.依家咁多網媒,臥虎藏龍,一定做到!
原文連結


text:
早前哥哥張國榮六十歲生忌,包括哥哥生前嘅唱片公司在內,唔少團體都有紀念活動.筆者在街頭,亦見到有年輕人特意為咗紀念哥哥,成晚翻唱哥哥嘅作品.粵語運動,除咗新發展之外,承繼先輩嘅文化,亦係重點.尤其係當粵語流行曲,曾經紅遍華人世界,本身就係粵語運動所擁有嘅優勢.
文化承傳,外國睇得極重.沙士比亞之所以係經典,就係因為幾百年後嘅今日,仍然每日有人重演沙翁劇作.中學課外活動,亦往往有睇歌劇活動,甚至會有劇團願意係日間加演,招呼中學生團體.只有如此,沙翁先會歷久不衰,係一代又一代嘅西方人之中傳承.假如突然有禁令,所有沙士比亞作品不得上演,咁一兩代之後,沙士比亞就會剩返紙本,再唔係集體記憶嘅一部份.
《引爆流行》裏面,作者Malcolm Gladwell寫過,要成就社會改革,先需要有天時地利,所以大部份界別,石破天驚之後,都會經歷一代嘅眾星熠熠.書中寫嘅電腦界就係例子,Bill Gates和Steve Jobs等,年紀相差都不到兩歲,但係同時出現,集體將電腦民用化.但係依個模式,幾乎一定後繼無人,之後會出現青黃不接嘅真空期.科技界比較幸運,個人電腦完全發展之後,出現互聯網同電話,令新一輩嘅創業人可以延續神話.但嚴格而言,個人電腦已經歷咗諸神之黃昏,有冇明星都好,個人電腦嘅發展已經逐漸平淡.
但係縱觀歷史,更多嘅例子係會出現一代巨星,發展出範式之後,然後經歷幾代嘅寂靜.唐詩,宋詞,元曲嘅全盛期,其實各自都係得一兩代人嘅創作.所以文化扎根,繼承嘅有瑰寶亦係重點.粵語流行曲曾經大盛,歸功一代人之間,出現咗上十位著名詞人,加上電視電影製造需求,才得以成功.要完全複製當時嘅環境,就算冇咗現時嘅政治環境,亦未必可能.故此更顯得當日嘅作品,需要我輩努力承傳,使之成為我城嘅文化傳統.
粵語流行曲,雖然係以粵音漢語作曲,嚴格來講唔係正式粵語歌.但係相對而言,已經係現代文學之中,最可以體現粵語嘅體裁.創作時候嘅商業考慮,亦非缺點.沙士比亞嘅劇作,當日係同鬥熊場競爭嘅商業活動.唔少宋詞,亦係寫俾青樓之用,並非純粹藝術作品.就算係文藝復興時期嘅作品,唔少都係為咗彰顯主教君王財力而創造.甚至可以講,成功藝術,創作時候都係貼地而創.只會經過時日洗禮,逐漸變成藝術瑰寶.
而且繼承之中,亦能創新.新世代演繹沙翁作品,每每會加入現代元素,例如將故事環境設定成現代,演員改穿現代服裝.各種Cross Over,亦有唔少借鑑或取材自沙翁作品.係香港,近年唔少專業歌手翻唱經典作品,重新編曲,甚至改動作品氣氛,都係良好發展.筆者經常希望,可以再次有類似《雪狼湖》嘅音樂劇.相比二十年前,買飛睇舞台劇似乎已經更深入民心,故此再做粵語音樂劇,或者會比當日更有巿場.


text:
(名家專欄)(Kenneth Kwok) 數業人生: 談個人品牌
「個人」
管理學入面有一樣關於工作生存嘅法則,就係建立個人品牌.而點解要建立個人品牌嘅原因係因為現今社會嘅競爭越嚟越犀利,要大家認識你,了解你同接受你,首先就係要充分表現自己嘅能力.就算你識上天下海都無用,如果只係埋頭苦幹係咁做,而無人知道你嘅能力,其實好難去繼續發展自己既事業.當然以前係大公司入面做嘢已經深深咁感受到!
「品牌」
最近見到好多人都以個人名義去建立品牌,當然有好同唔好.因為如果所有嘢都係因為一個人先至可以成事嘅話,發展空間係其實相當有限,而當個人品牌變咗做產品嘅時候,其實可以做到幾多年?所以開頭靠個人品牌去建立係一件好事,但係如果業務開始擴大嘅話其實係需要轉型.只不過要將個人同公司完全脫勾係一件好難嘅事,所以好多時都同人講唔好搵我,搵我公司!
「慶幸」
如果要係公司建立個人品牌嘅話,其實最緊要嘅係唔好經常轉工,尤其係大公司!當然唔係叫你玩政治,因為通常會死得快啲.要穩打穩紮之餘仲要諗點樣可以做好啲!如果覺得唔啱嘅,其實可以提出解決方案,而且要堅持,因為改變大公司嘅政策同流程唔係一日半日嘅事.當然最緊要嘅唔好怕蝕底,仲要主動爭取機會.雖然離開咗大公司就嚟十年,慶幸嘅係仲有好多人記得我.
本文內容由作者 Kenneth Kwok 授權轉載,原文標題為:個人化,文章標題由 TechApple 編輯部修訂.以上言論屬於作者個人意見,並不代表 Techapple.com 立場.


text:
劉細良:自治公投結合,下一步是……
陶傑:滄海橫流
黃世澤:香港人喊「中國人滾回中國
三個人發表文章地點唔同,用嘅心法唔同,但大家睇到嘅嘢都係一樣,中國喺香港嘅管治無法維持落去.
點解小弟唔反對楊匡出海保釣,其實戰略意圖非常清楚,無1965年5月9日李光耀宣布成立馬來西亞民族團結總機構,令東姑拉曼必須對新馬合一嘅前途作出抉擇嘅話,就無1965年8月9日馬來西亞驅逐新加坡呢一幕.
同樣,1964年7月21日果一幕其實上演咗,只不過無咁血腥咁解,就係D&G事件同孔慶東亂嗡廿四,楊匡,曾健成出海事實係1965年5月9日果幕,如果釣魚台事件咁玩落去,中共一定玩出硬膠,一打出內除國賊四字就乜嘢都完.中共一定要喺楊匡同曾健成繼續玩落去前作出決定,否則中共政權必定亡於釣魚台之爭,爭在點死法.
由光復上水站有人打出香港旗同「中國人滾出中國」標語,香港心虛被迫拉咗130位非法勞工都睇法,香港嘅土共一定疲於奔命,最後係無法管治,但鎮壓香港係唔可能,因為香港乜人都有,正如學民思潮包圍政總係唔可能清場,因為一清場就唔知會唔會死件美國,葡國,英國,加拿大是但一國嘅公民都大鑊到無倫.當鎮壓香港唔可能,咁唯有俾香港離開,依家中共只睇點樣令香港離開令自已最著數,又能夠向國民解釋.
一場香港爭奪戰,好快會爆發.


text:
投稿(´・w・`)百合真好
專頁: https://www.facebook.com/saya.saya.rin
理
Posted by 迷你裙 x 絕對領域 x 過膝襪 on Wednesday, May 18, 2016
身邊好多女性朋友經常煩惱一個問題:點先可以以令身邊條佬唔好(或者唔好再)偷食?
答案好簡單,冇.
因為偷食呢種行為,思想,衝動,深深陷入男人嘅基因入面.就算佢地冇偷食,但係個心入面一定幻想過,甚至只係嘗試過而唔成功.
衰啲咁講,你地由細到大所有來自電影,劇集,小說入面果種忠貞好男人,好似耶穌,真神同觀音一樣——係,冇人可以證明佢地唔存在,但同時亦都冇人可以大大聲聲話佢地親眼見過.就算你有姊妹同你講佢見過,甚至親身擁有過,都只不過係源於佢地唔了解佢地身邊嘅呢隻雄性生物.
點解我咁口響?因為我係男人,而且非常了解自己嘅同性.冇人比男人更了解男人.女人窮一生精力去研究同分析,以為自己會相當了解男人,但係佢地永遠都只會失敗,唔信?睇下果啲所謂嘅愛情專家或者小說作家,望下佢地條情路你就明.
作為女人,千祈唔好以為自己夠靚夠索,條仔就會死心塌地,如果唔係,周秀娜條仔都唔會偷食.
對男人嚟講,偷食十居其九都只不過係肉體需求,冇人聽過有男人係為愛情而偷食,就算有都一定係吹水,賭幾大都得.就好似你唔會見到一個人真係買為左包紙巾而買報紙一樣.分清楚莊閒,晌偷食世界入面,性係莊,愛係閒,而呢鋪賭局係鐵定開長莊.所以,如果閣下係果種就算條仔食女都唔緊要,最緊要冇感情交流嘅女人.恭喜你,呢篇文你唔駛睇落去,而且你都唔駛再擔心,因為男人偷食只為肉慾呢個係定律.
偷食係一種極度費耗心神時間金錢嘅行動,其實基本上大部男人都會因為怕麻煩而懶得偷食.根據非正式統計,十個有十個男人,無論佢個樣幾乖幾正氣都好,都會曾經晌個手機都裝過一個半個溝女APP,當然有唔少人真係會透過呢啲APP而去偷食,但係更多嘅男人都會半途而廢.因為,玩APP唔同叫雞,唔係一買一賣嘅交易關係,而係一場心理戰.雖然大家都係為扑野,點樣開口而不失猴擒,絕對係一件麻煩嘅事.而且食完之後又可能有手尾跟,以發洩肉慾為目標嘅男人就會意識到「搞咁多野不如我打個飛機或者叫雞仲快啦!」(呢樣野其實亦某程度解釋左AV同叫雞點解咁蓬勃,個個男人都有心機溝條女嚟偷食,仲邊會有心叫雞)
但係始終,無論幾煩都好,男人為左偷食,都總會可以排除萬難.點解?因為偷食係一種癮,無論如何,就算一日廿四個鐘都用晒嚟工作同見你,男人都可能仲會祈禱叫上帝俾多一個鐘時間佢去偷食,你可以做嘅只係唯有改變自己唔好介意,或者祈求自己一世都唔會知,又或者最徹底——飛左佢!你嘅悲痛,或者會令佢內疚一陣,但係偷食嘅慾望就永劫輪迴一樣,始終會番黎,無論你幾努力都唔會改變到,所以你只可以及早離場.
但係,離場之後,你搵過嘅另一個男人都可能會偷食,呢個係 Inconvenient truth.因此,作為男人,只能奉勸一句,唔好妄想令男人唔會偷食,有時你做得愈多,Check得愈緊,反而只會令男人更想偷食,與其係咁,不如扮下天真,去相信你嘅男人,唔好Check佢,唔好煩佢,令佢覺得你先係佢嘅真命天女,或者,可能仲有一絲機會令佢覺得佢已經搵到最好同最後一個女人,欲擒故縱,反而可能會令佢乖乖留晌你身邊.


text:
2016年3月15日星期二
Kunsthalle Krems
有職員,藝術家當場講解, 可惜都係唔明嘅.
呢個我覺得好正.大家睇唔睇到用乜整嘅呢?
原子筆!!仲要係用膠紙黐㗎咋.我好想問佢用邊個牌子嘅膠紙囉.
個芯啲墨就畫咗呢幅畫.
驟眼唔覺有乜特別.
睇真啲其中一個係....(歐洲版)
報紙摺嘅.
邊度嘅警察呢?
36 則留言:
報紙可以摺得咁鬼靚嘅!回覆刪除
好特別.多謝你的好介紹.回覆刪除
淨係d圓子筆殼好輕, 好多膠紙都黐到啦.反而報紙摺果款有難度.回覆刪除
創作人,厲害!回覆刪除
呢個展覽好重視視覺效果喎回覆刪除
化腐朽為神奇.勁揪!回覆刪除
其實呢...我成日有個疑問, 邊個會睇XX日報歐洲版呢回覆刪除回覆
我嚟咗咁耐買唔多過三次.買都係因為掛住實體報紙.刪除
咁究竟隻兔仔用乜嘢整㗎?回覆刪除
- 回覆
有啲idea其實好得意㗎.刪除
呢個展覽唔適合有密集恐懼症嘅人 :p回覆刪除回覆
呢個主題係同空間有關.刪除
哈....藝術哩家嘢我真喺識條鐵咩,回覆刪除
但我成同人講,我搞喺藝術@@回覆
你嗰啲係工藝添啦.刪除
interesting ^^回覆刪除回覆
有啲idea其實好得意㗎.刪除
容唔容易買到中文報紙?回覆刪除回覆
要去大嘅火車站嘅雜誌社先有. 而繁體字只有呢份.刪除
好靚呀, 原子筆果個真係正!回覆刪除
樣樣都好花心思呀~
王子眼光唔錯,有趣.回覆刪除回覆
唔得意o個d我睇唔明嘛.刪除
隻兔仔好似真既咁回覆刪除回覆
我懷疑係真兔仔標本.刪除
嘩! 呢D視障⋯ 唔係,係視覺藝術來喎!回覆刪除回覆
視障藝術....kakakaka刪除


text:
坐得廉航,大家當然唔預期有太好嘅服務,例如飛機餐要另買,或者座位設備簡單之類.只不過,呢啲都唔係問題,如果出咗事故,由得乘客喺跑道上乾等,就好有問題,呢啲就真係去到聯合航空級嘅惡劣服務.好不幸, HKExpress 喺東航垃圾機師搞到機場大亂之後,服務真係十分之有問題.
HKExpress 由得乘客坐六個鐘咁都得
平日 HKExpress 呢啲海航系航空公司,搞delay都算,好多人都以為坐廉航一定要忍受delay.只不過,昨日係東航機師自己硬膠,搞到大delay,本來都可以原諒.只不過,如果明知自己飛唔到,就應該快快放番啲客走,啲機票點賠,就搵東航拆掂,但啲乘客係唔應該罰坐,而 HKExpress 夠膽要乘客喺架機度乾坐六個鐘,我啲朋友受困喺架機度,好多都係鬧爆呢間嘢嘅態度,究竟呢間航空公司罰個客坐六個鐘想點.
廉航比起Premium Airlines喺處理呢類危機最大劣勢係,好似因航咁,可以派飛機餐,飲品俾乘客,飛機座位有電插座,就算玩手機,或者喺電腦做嘢,唔至於電力耗盡,係浪費時間都好,都唔會搞到支援不足,但 HKExpress 呢啲廉航,果啲A320客機,一定係全Y Class,最基本規格嘅安排,飛機上嘅飛機餐因為係賣嘅,亦唔會準備到每位乘客都有一份嘅情況,所以乘客喺果六個鐘白坐,又無電充,又無嘢食,飲嘢最多只係清水,呢種玩法唔俾人鬧爆就出奇.所以 HKExpress 呢次,我只能講係安排極度失當,唔同機管局一早要巴士放走啲客,機件唔掂仲係想搏懵飛上去,搞到啲cabin crew嘅working hours爆晒,根據ICAO規矩真係飛唔到,至侷住放走晒啲客,結果係陪東航一齊搞出關公災難,完全唔知自己為啲乜.
廉航係無乜services,但唔代表係連最基本嘅判斷同常識都無,如果 HKExpress 當係一間中國航空公司咁營運,咁唔該快啲改名做 ChinaExpress 先,一間以香港基地嘅航空公司,係應該有番最基本嘅服務水平同常識.


text:
FG系列立式沸腾干燥机江苏先锋干燥工程有限公司
GFG系列高效沸腾干燥机江苏先锋干燥工程有限公司
XF系列箱式沸腾干燥器 ..江苏先锋干燥工程有限公司
YZG/FZG真空干燥机江苏先锋干燥工程有限公司
磷酸铁锂干燥机江苏先锋干燥工程有限公司
QG脉冲JG强化系列气流干燥..江苏先锋干燥工程有限公司
XSG系列旋转闪蒸干燥机江苏先锋干燥工程有限公司
SYH系列三维运动混合机江苏先锋干燥工程有限公司
ZL型旋转式制粒机 ..江苏先锋干燥工程有限公司
LPG系列高速离心喷雾干燥机..江苏先锋干燥工程有限公司
功能强大的固体制剂实验室..重庆荣凯机械制造有限公司
C系列涡轮气流药片包衣机重庆荣凯机械制造有限公司
GC系列多功能制粒包衣机重庆荣凯机械制造有限公司
CT.CT-C系列热风循环烘箱产..江苏先锋干燥工程有限公司
WFJ系列微粉碎机 ..江苏先锋干燥工程有限公司
EYH系列二维运动混合机江苏先锋干燥工程有限公司
DG系列对辊干法制粒机江苏先锋干燥工程有限公司
磷酸铁锂干燥机江苏先锋干燥工程有限公司
SZG双锥回转真空干燥机江苏先锋干燥工程有限公司
DW系列带式干燥机江苏先锋干燥工程有限公司
大豆蛋白干燥机江苏先锋干燥工程有限公司
中药配方颗粒专用低温连续..江苏先锋干燥工程有限公司
中药配方颗粒专用喷雾干燥..江苏先锋干燥工程有限公司
网带烘干机临朐太阳干燥设备有限公司
推荐干燥设备
推荐干燥企业


text:
要維持皇朝或者專制政治,首要條件係理清君臣關係.紐約大學政治系教授布魯斯.布爾諾.德.梅斯奎塔所寫《獨裁者手冊》就詳細論及,專制社會裏面種種不公義和浪費,其實都係君王同大臣之間分脏,例如大而無當嘅大型基建,就容許建制支持者賺取合法但未必合理嘅回報.
歷代嘅科舉制度,製造出人數極少嘅士紳階級,就係華夏政治嘅穩定層,無論邊個做皇帝,社會都會保持超穩定狀態.後來清朝雖然加入旗人,但係人數好小,分莊政治仍然通行.到咗今日嘅黨員制度,號稱八千萬黨員,係人口嘅5%,其實都係換湯不換藥,仍然係依靠向一小撮人輸送利益,換取佢地嘅支持,形成所謂嘅建制.
香港九十年代之前,都係行緊類似制度.當日只有兩間大學,而且普遍巿民只有中三或中五學歷,自然形成一群精英.所以政府只要提供一堆福利,例如公務員,醫生宿舍,又例如各種會藉,就可以滿足一眾精英,形成開明專制之下嘅超穩定狀態.
但係依個統治模式,係有兩個缺點.第一,集中資源去供養一群建制派,可以供養嘅人數只能夠係人口幾個百份點.幾代之後,建制派人數上升到某一個點,就自然會出現分脏不均,繼而火併嘅場面.華夏歷代嘅黨爭甚至革命,日本戰國時代要求敗軍切腹,以及歐洲半強迫將貴族次子三子送入修道院,係複雜嘅借口之下,實際結果都係減少建制派人數,「少隻香爐少隻鬼」.
無論歐洲定亞洲,唔同地區都經歷左幾百年或更多嘅中世紀,其中一個原因就係受過教育階段嘅人數,一直都只係啱啱夠執行政府職務,冇人去做創新事業.一直到大航海時代,歐洲嘅建制派發現與其將個細仔送入修道院,不如訓練佢地做航海士,佢地可以爭取到更好嘅生活條件.之後殖民時代,更需要無限人才,先令歐洲急速發展人才.
但係當一個社會嘅人才數量超過左分脏政治可以承載嘅數量之後,傳統嘅君君臣臣關係就會被打破.民主政治,尤其係英國本土果套,其實就係俾兩班人嘅輪流揸莊,將建制可以承載嘅數量乘二.各種自由,亦保障左無論在朝在野,都有一定保障.近二三十年嘅知識型經濟,亦只有係後現代社會,通街到係大學生,先有足夠人力去支持.
華夏自宋代開始,幾次接近工業革命都未能轉型,可能原因就係一直跨唔過心魔,唔容許自由階段成長.香港出現媚上建制派,其實並不意外.只係如果依個建制派,仍然以傳統理念為綱,卻又強求發現知識型經濟,只會發現香港社會將會永遠分脏不均,愈搞愈亂.


text:
永遠黑名單---泰國東方航空(坐飛機無冷氣)
[按此打開]
[隱藏]
我啱啱去完泰國返黎,真係不吐不快!
今次去泰國就係搭泰國東方航空,去程時搭ox203坐機尾,架機已經好殘,座位既椅柄有d爛左,只係黏番膠紙就算,最離譜都係廁所既閂門製粒的,竟然無左,要閂門時,要自已伸隻手指入去推個門椊,我已經心諗竟然有d咁既飛機!
到我返黎香港時,係搭5月4日既ox200,我估唔會好似黎個架咁殘喇掛!
點知原來仲離譜,等上機時,無廣播話上得機,我地有十幾廿個香港人坐係度等,到有其中一個乘客行過閘口,先發現已經最後召集,跟住大家拿拿臨上機!
去到飛機下面等上樓梯時,發覺有d乘客企左响門口,無入飛機,已經覺得好奇怪,入到去時,先知道原來飛機無冷氣,我都係第一次坐飛機無冷氣!因為當時出面都成三十幾,四十度,大家都好古燥,但係空姐亦答唔出點解,而飛機既燈又著住,就熱上加熱,咁梗係想快d熄左佢,但係又襟黎襟去都熄唔到自己盞燈,先發現原來自己個位盞燈,係要前面座位既人熄,自己個位,就控制後面座位既燈,呢架機真係幾奇怪!
當所有人上曬機,就即刻起飛,大家即刻好擔心,無可能幾百人响飛機倉入面焗住兩個幾鐘,我自己都開始覺得有d暈,架機仲有小朋友同老人家添!跟住機長先話要飛機升左十分鐘,先至有冷氣,大家唯有照焗住响機倉,到等左十幾分鐘,有番d冷氣,個人先至舒服d,好辛苦先捱到返到香港,佢已經即刻熄冷氣,d人話可能係慳電,我同我老公返到香港仍然覺得唔係咁舒服,所以以後佢就算幾平,都永遠唔會再坐佢既飛機!
大家坐泰國東方航空真係要好好考慮!!!!!!


text:
今日認真爽!因阿仔返十點幾,放下午四點半,因為要為畢業典禮綵排.即係我又足足有接近六個鐘頭既自由時間!
其實平時佢逢星期二都會返早D(11點幾)放五點半,而黎緊亦都仲有三日會係返呢個時間,其中兩日仲要係(如無估錯)放五點半,仲多一個鐘頭添!!呢D咁寶貴既「自由時間」對於我地呢D”Full Time Mom”黎講,確係聽到都令人無比興奮!
今次想講既主要都唔係呢樣野,而係,呢個衰豬!放學一接左佢,我同老師企係門口傾左幾句就突然間唔見左人!!我當然估到亦都知道佢去左邊啦!就係跟咗同學仔&同學仔屋企人走咗去水池果邊玩.但係咁樣係唔得,無法接受佢呢個行為,因為佢冇話我知更加冇問過我可唔可以自己行先就走咗去,所以我要嚴厲懲罰佢,下個星期成個星期放學後都唔可以去水池果邊同同學仔玩.
佢就係個咁嘅小朋友,有得玩就咩都唔理,阿媽係邊個,喺邊度都唔知,唔理!一玩起上嚟就忘哂形.我都知道小朋友好多都係咁,但我亦知道有啲小朋友唔係,就算係,都可以教,而且應該要教,必需要教,同埋俾佢知道個嚴重性.
有朋友甚至同學嘅媽媽都話我太嚴,管得太緊.其實個個小朋友性格唔同,我自問要求佢要做到嘅嘢都唔算係好高要求,因為我一直都有就住佢去調較對佢嘅要求了!佢嘅性格係咁,我都不斷試緊用咩方法去對佢會好啲.但有啲嘢喺尺度以外就冇得傾!例如起飛腳踢人或舉起手作勢打人,佢甚至試過拎起個好大個嘅木製玩具,笑住口咁扮打人,借問聲呢啲行為可以接受嗎?(佢呢啲行為一直間中有發生,但係呢排密咗!) 因為已經講過好多次,一發現有呢啲行為,我係絕對冇機會俾,一定會立即帶佢離開,玩緊乜都唔可以再玩.咁做,阿仔係會立即喊,有啲人見到就以為我好嚴,攪到個仔喊得咁可憐!只不過係阿仔嘅反應過大…或者我都係!因為我一定會鬧佢幾句先,比較好嘅做法會係…平靜地話佢知錯乜,然後帶佢離開,都係要平靜同冷靜.事後亦都必定再詳細“教導”多次,我處理每一件事都會咁,做咗當時當刻嘅決定先,然後再盡快搵個適合嘅地方去同佢講理,嚴重嘅可能喺街已經捉佢埋一邊話,否則都會選擇返屋企先講.
喺教養路上除咗要孩子學習正確嘅行為同觀念等等,同改正錯誤之外,大人都要努力學習!!我就覺得好多時係大人自己都未必做得好啱,反而要求小朋友做得好好,係咪有啲本末倒置?身教很重要…努力做好自己先.


text:
雖然我地9點未夠已經到,但係遊人已不少,經過一二三四門都有少人龍,最後入到大殿就要除鞋,哈哈…我一早提就各位今日唔好著穿隆襪架喇!當日天氣好凍,除左對鞋行木板地真係凍到入心入肺,最無奈係發現大殿入面跟本冇乜野好睇囉,只係人迫人咁快速行完幾層樓,都幾無聊下.不過就咁樣行都搞左成三個鐘,離開時12點,竟然見到一條長長人龍,由城牆排到入花園,起碼幾百人,都唔知好彩定唔好彩,如果朝早又係咁多人就唔會sign時間排隊入去啦,咁就可以早去奈良囉!
去奈良純粹為左睇鹿仔,當然奈良係日本歷朝古都,應該有D特色掛,反正買左JR West Pass梗係要用盡佢啦!向奈良JR站前再轉觀光線巴士#1 或 #2 就可以直達奈良公園,春日大社,東大寺等所有景點,就算唔識路見到鹿仔就知自己已經進入奈良公園景區範圍,不過當日所見到既鹿仔,似群野狗多D囉,不但見唔到梅花點,仲好似有皮膚病咁喎!都唔知係咪D遊客亂咁餵鹿仔食埋D人食既野啦,真係陰公呀!現場所見哩班唔似鹿,似餓狗多D囉,老實講唔係咁可愛架咋,見埋佢地搶食個樣仲覺有D可怕添喎!
春日大社下午4點就關門喇,都好反正入去都冇乜特別架啦,仲要俾入場費,我地沿路四圍行都有好多野睇,最值得報導既係春日大社附近有座神壇,我唔識日本所以都唔知佢噏乜,看圖索驥估計係求乳既,哈哈,唔信自己睇啦,不過其實都好想知點樣分紅白同埋點解分紅白囉!有人知既請不妨留言喎!呵呵


text:
全因為黃蓉,每個男人心裏其實都想成為郭靖讀者投稿
2017/6/6 — 19:14
(文:白駝山少主)
近期熱播《射鵰英雄傳》,令到射鵰再次成為城中熱話,雖然射鵰已翻拍咗好多次,但每次播出都會令人睇到目不轉睛.原因係因為除左可以睇到眾多接近超能力嘅武術外,更引人注目嘅必定係男女主角,郭靖同黃蓉兩人嘅經歷.
我敢肯定你去問大部分男人都想做「郭大俠」.當中原因不外乎可以學到絕世武術,而且為國為民,行俠仗義,滿足到一眾男性心中嘅英雄主義心理,但更重要嘅係郭靖身邊有一位對佢不離不棄,甚至處處為郭靖着想嘅好女友.無錯,就係講緊黃蓉.
雖然郭靖天資魯鈍(雖然我一啲都唔覺,佢應該係將人生點數加曬係武術,運氣同識女仔到),但運氣絕佳.一生中在武術上不斷遇到好師父教佢絕世,在愛情路上也一樣遇上絕世好女友黃蓉.
之所以話黃蓉係絕世好女友,並唔係完全因為佢靚女或者可愛.雖然外貌係有一定嘅關係,但性格同平日嘅所作所為更大程度令佢實至名歸.如果剩係講靚就係絕世女朋友,咁好多其他角色都係,但有好多嘢畀外貌更為重要.
黄蓉聰慧機靈,每當郭靖或佢自己有危難嘅時候,佢總會有用佢嘅小聰明去逢凶化吉,若然郭靖冇咗黃蓉嘅幫助,恐怕早就已經不在人世.而且佢不但冇因自己擁有小聰明而睇唔起郭靖,鬧佢咁蠢唔識得上進,反而識得欣賞佢嘅忠厚正義,亦鼓勵佢去做佢想做嘅事,直頭瞓身支持郭靖.男人有時在遇到困難時,最需要嘅可能就係身邊嗰一位嘅支持同鼓勵.
佢更會全心全意對待郭靖,事事為郭靖着想.佢會花盡心機去教郭靖不同嘅文化,而且更令洪七公教郭靖降龍十八掌,希望郭靖能夠武術更上一層樓,可以和她一起進步成長.
係咪就咁睇下以上嘅優點都覺得蓉兒真係無得頂呢?但以下呢樣嘢我覺得先係男士想成為郭靖嘅最重要理由.
呢樣嘢就係佢同郭靖之間嘅愛情嗰種完滿且平穩嘅幸福.郭黃兩人的愛情雖然冇楊過同小龍女般轟烈.相對起其他角色兩人並無經歷過大嘅風浪,但兩人嘅愛情卻係平穩之中帶住無窮嘅幸福,係現實中有好多人就係希望追求佢地個份至死不渝嘅愛.
至於佢地相處方式係坦言相對,中意個樣就講中意,唔中意就講唔中意,對住大家唔會要玩啲咩心計,唔會去計較邊個付出多啲,邊個愛邊個多啲.呢樣看似非常簡單嘅相處方式,係現實上要實現係無比困難,可以講係愛情嘅烏托邦.
郭黃兩人嘅愛情之所以受到咁多人嘅羨慕,係因為佢地兩人嘅故事都可以算係另類嘅童話故事.係現實中,往往都會因為好多唔同因素令到一段感情而結束或難以開始,加上現今速食文化盛行.要搵一個兩情相悅而且要過得平穩嘅愛情實在不易,有人可能附出了無數嘅時間,甚至一生也未可以搵到一個可以付託終身.
即使找到了亦可能係因為金錢,可能係因為時間,可能係因為價值觀等等而令到此情不再或不能萌芽.除此之外,係現實女嘅可能遇不到或錯過咗一個似郭靖忠厚老實嘅男人;男嘅亦可能遇不到或錯過咗一個似黃蓉溫柔賢惠嘅女人,所以呢啲就係世人羨慕呢個另類童話故事嘅原因.
我知肯定有人會講黃蓉到左後期變成左怪獸家長,做某啲事亦唔討好.但留意一點,佢做呢啲事情大部分都係為咗郭靖好.或者黃蓉唔能夠成為百分百似郭靖一樣嘅忠直嘅女俠,但佢絕對係百分百嘅絕世好伴侶.
睇到呢到係咪覺得若得女友如黃蓉,此生不再遺憾呢?虛擬故事當然美好,但現實往往係殘酷,恐怕係現實黃姑娘只會揀歐陽克或楊康之流嘅二世祖,郭大俠只能繼續獨自做冇上進心嘅傻小子(洋名:James).
所以我地最緊要係唔好將虛擬同現實混為一談,若不然我地同某d人睇完韓劇就以戲中主角準則去追求現實中嘅伴侶一樣咁不切實際.
作者 facebook;作者 IG


text:
唔係講笑,我覺得依個開場白真係好好用,當然前提係要你食煙同時你見到條女都係煙民.
飲酒要識人,最難一定係開頭嗰句.開場白要夠自然又唔可以太濫(即係「嚟飲酒啊?」,「你好似啊邊個邊個」依類廢話),然後又以對方肯比反應你更好,而借打火機就完美符合哂一切條件:食得煙一定比人借過火,而通常你都唔會拒絕借火依個要求.行埋去,禮貌咁打聲招呼,然後指一指個火機問佢可唔可以借嚟用用,比起你無啦啦行埋去問「不如一齊玩吖」會易接受好多.
係啊,個個都知行得埋嚟九成都係想識人,但一個易比人接受嘅開頭真係會事半功倍.唔通你話個個最終目的係想扑嘢,所以一開頭就去問人「開唔開房」咩?除非你有彥祖級嘅身材樣貌就另計(我真係好鍾意用吳彥祖做例子),唔係你肯定唔會成功,分分鐘會比人打添.
點解我話好用?話說上次我去台中旅行途中,有一晚返酒店放低嘢之後再出咗去一間Club飲嘢.我當時真係諗住去飲幾杯就算(四百台幣任飲我覺得好抵),落到去之後見到有一檯得幾位女仔圍埋飲嘢,我就揀咗附近一張檯嚟企.好幾次我咁啱同佢地有眼神交流,嗰陣我已經知道只要我行埋去,我就應該可以識到佢地,但問題係我仲未諗到用咩開場白好:今次仲要用我啲垃圾普通話去講,難上加難.正當我諗住食支煙諗下講咩好,我個腦叮咗一聲.
冇錯,就好似標題咁講.我收埋自己個打火機,行埋去佢地嗰張檯,然後用我特色嘅普通話問佢地「淺溫撚尻姐依沙打火滋嗎」.好彩佢地明我講乜,食煙嗰個笑一笑(我嘅口音),然後遞咗個打火機比我.我點完煙,企喺度繼續開始同佢傾下計,傾到一半佢同我講「我早就知道你有在看我」,我幾大都食住上話望靚女係我改唔到嘅壞習慣,好明顯依句佢都幾受落.又飲完兩杯,佢同我包煙都同時食哂,嗰度又冇煙買,我就同佢去咗七仔買煙.出咗七仔,我好順手拎起褲袋嘅打火機嚟點煙,佢望一望就話「原來你騙我」.我冇解釋,只係望一望大家,然後就同佢嘴對嘴咁緊貼住對方.之後我同佢落返間Club拎返喺Keeping Room嘅手袋,然後就出咗門口搵的士,返咗佢屋企繼續我地應該要做嘅事.
多謝你,打火機.


text:
(爆房開房攻略)快閃台灣(下)—北投大地酒店嘆私人風呂
上回提到,同Elaine黎左個快閃台北Trip,旅程下半部分,我地決定豪一豪,去北投住返晚溫泉酒店嘆下!呢間大地酒店,算係北投酒店之中最豪華果幾間,除左每間房都有私人風呂,仲有日式大眾風呂,非常正!
(爆房開房攻略)快閃台灣(上)—西門町勁方便薆悅酒店
呢個Trip都比較短,所以揀酒店最緊要當然係方便,要慳返交通時間.今次就揀左呢間西門町既酒店.西門站行過黎只係需要幾分鐘,而且一落樓就全部都係商店同食肆,買到成手一袋二袋隨時都可以返黎擺低野.酒店走型格路線,房間裝修簡約乾淨,房就比較細啦,但張床個size都ok.
(爆房開房攻略)荃灣帝盛酒店—五舊水企理客房
一入房覺得都幾乾淨企理,正正常常商務酒店格局,但Elaine大叫左聲:「哇屌乜張床細到咁啊!」點解今次又係兩張床?係因為事前問左酒店CS,話我訂呢隻房型一係就2張床但有浴缸,一係就1張大床但得淋浴.小弟我呢排腰酸骨痛,所以都係想要個浴缸浸一浸.不過呢張單人床都算幾細,建議大家如果book呢間都係要揀返大床房,因為要扑野真係有D窄!問題黎喇,咁我今次點扑野呢?答案係下面……
(爆房開房攻略)華欣Sheraton—初嘗私人泳池啪啪
Elaine話未試過同我一齊去渡假享受陽光海灘,所以前排就同佢去左泰國玩返轉.頭果兩晚我地先去華欣住左2晚Pool Villa,咁大個仔都係第一次住有私人泳池既酒店,真係正到痺啊.
(爆房開房攻略)九龍貝爾特酒店—香港風設計 新潮平價之選
Elaine呢排成日開工開到好夜,問我有無興趣請日假一齊去happy下,叉叉電,囡囡叫到當然無問題啦.左揀右揀,見到新蒲崗呢間酒店新淨得黎,裝修又好有香港懷舊味,價錢仲超平!一於就揀你啦.位置黎講唔係太方便,如果喺鑽石山站行過黎都要三個字,不過酒店方面都有來回尖咀K-11嘅shuttle bus.
(爆房開房攻略)北海道離地出國爆房記(完結篇):大通公園靚景酒店
行程到最後一日,我就帶左Elaine去打卡必到既地獄谷.地獄谷其實係火山活動造成既一種自然景象,會不停冒出有硫磺味既白煙,就好似一個地獄咁,所以就叫佢做地獄谷,呢個景真係好壯觀好靚.
(爆房開房攻略)北海道離地出國爆房記(二):狸小路濕平酒店
北海道有樣嘢對男人比較好,就係冇乜地方shopping,帶條女過來就唔駛長時間去思考人生等佢買嘢同埋做咕哩,唯一一條購物街就係狸小路,我都好醒目咁租咗喺正呢條路嘅Dormy Inn Annex,咁就可以唔駛等Elaine鳩嗚.
(爆房開房攻略—即興訂房app):情趣酒店ML28滿足你的AV幻想
上面提到247checkin呢個app,247嘅意思其實就係7日24小時都可以Book房咁解,即興想開房,都可以即訂即住.有啲酒店預訂網站,當日過左夜晚12點就唔可以再訂房,但247checkin提供嘅酒店就冇時間限制,幾點Check in都得,而且唔一定要訂全日,可以按小時計.連時鐘酒店都可以即時用手機預訂,咁就唔怕慾火焚身嘅時候仲要排隊慢慢等,唔洗去到酒店先發現無房,比囡囡發脾氣!
(爆房開房攻略)北海道離地出國爆房記(一):同囡囡嘆溫泉酒店
間房就同大部分日本酒店一樣略細,不過最緊要係張床夠大啫,今次兩張床褥係好似tatami咁喺一張床板上,可以拍埋變大床,咁啱出面咁凍,緊係即刻上床同Elaine熱身下先啦,點知佢竟然自動波除衫上來騎馬咁騎我,仲話個暖氣好熱,搞到佢慾火焚身添,真係越來越大食,等達人我調教下隻淫娃先.
(爆房開房攻略)帝京酒店—同囡囡爽嘆Jacuzzi
最估唔到係,佢竟然有大大個Jacucci啊,仲要係熱水黎.個噴水位好夠力,暖笠笠咁浸住,攬住Elaine,舒服到我幾乎訓著,呢個真係大大個驚喜位!成日有人問我點解唔介紹時鐘酒店,因為平好多,我覺得其實真係兩種唔同需要黎,book時鐘當然齋扑完野就走,純粹出火,但book酒店住一晚就有種偷閒放假感覺,同埋我一路都認為同炮友開房先去時鐘啦,同女朋友去,如果有筆直,就揀間比較好既酒店啦!
女人帶男人爆房就正常,男人帶女人爆房就猥瑣咸濕?
前幾日睇見呢個網有爆房攻略,見到有個app好用,咪推介下俾有土地供應問題嘅親朋戚友用下咁.咁啱聽見對面檯個女同事仔頭痕緊同男朋友去邊間酒店好,平時食飯都有同佢傾開偈嘅我,咪諗住介紹下個app同share篇文佢睇下囉,點知咁就出事啦.
(爆房開房攻略)Ovolo Southside南岸—型格工業風
個View其實對住馬路,不過都有山景.因為用App訂房所以無得揀要一張定兩張床,Reception哥哥話轉大床要加錢,所以上到房唯有自己拍埋兩張床.間房都幾細下,唔係太多地方走動,不過平平地嚟講都算乾淨企理,如果淨係要張床扑嘢嚟講都足夠有餘.


text:
「問題」
剛剛去完台灣交流完,可以感受到大家嘅問題其實差唔多,大家都係搵緊出路.傳統媒體面對新媒體嘅問題,創業嘅公司大部份都欠缺營銷同推廣能力,而數據好似仲未係好普遍.其實我覺得各有各嘅優勢,各有各嘅問題,真係你睇我好我睇你好.但係其實大家係可以互補不足,加強交流同合作,或者可以擦出唔同嘅火花同機會.希望經過今次台灣之旅可以有一啲新嘅方向.
「創業」
今次係台灣認識到一班創業人士,而大家都有討論香港同台灣嘅問題.而其中一個共同點係視野嘅問題,因為好多人淨係睇本地市場.最深刻嘅一句就係「Either Go Global or Die Local」,因為好多香港人都係淨係睇香港嘅市場同中國嘅市場而忘記咗亞洲市場,甚至乎國際市場.香港係一個國際大都會,其實應該利用嚟個優勢,而唔係淨係靠中國市場!
「知識」
我諗係香港好少機會有傳媒嘅朋友會出嚟講佢哋點樣運作,點樣先會報導,點樣先吸引佢哋.我其實一路都有嚟個謎,因為香港除咗你識得佢哋之外,真係要靠公關公司嘅朋友先知道佢哋點運作.至於網上媒體,同香港有少少唔同,大家嘅定位唔係太一樣,不過都係依靠社交媒體做推廣.至於公關層面我真係最唔在行,雖然大約知道佢哋嘅運作但係今次真係深入了解更多嘅學問.真係機會難得!
Also published on Medium.


text:
有日就去csl門市問上網plan之類,佢話有個family plan ,1個價錢可以比4條友用到無限數據,除番開就160蚊一個人
其實我自己份約未到期,但我就諗住幫個friend ,因為佢搬左去屯門既山卡拉位,無WiFi ,成日靠電話既上網share data落mac book度睇電視,但呀嫂就唔係用無限plan,所以成日都要等我個friend番到屋企先有得睇電視
所以問左幾句,個sales都有打比住屯門山卡拉位既同事問,收唔收到,都係話收到既,我先去問個friend
我個friend話幾抵,試下,咁就簽左
點知
琴日上去佢度,嘩Hi 你老尾佢住個頭係收唔到csl
長期得1格
想問有無巴打電話合約就到期想試下用csl 4G無限數據plan
其實除番開都係160蚊一個真係好抵
但我係毒向左走向右走又無其他朋友夾
個plan係咁既:
有4個number ABCD分別有無限數據,而呢四個number入面有三個係可以隨時轉,要我本人同埋A/B/C sim card既卡主去是但一間csl門市就可以轉number(姐係佢地所講既攜號上台)但ABC三張卡係唔洗簽合約或者其他野,因為我已經簽左,而ABC三張sim card係獨立既,姐係唔會話AB同時睇片會撞左
我想搵人夾呀
無花無假無呃人


text:
2012年8月3日 星期五
2012 夏日炎炎北海道 (Day 3) (I) - 函館朝市,大沼公園
今朝無要酒店早餐,嚟函館理所當然去朝市食喇...
check-out 後去到朝市7點幾
搵番上次食個間きくよ食堂
一人一個三色丼 (1,680yen)
我和阿仔同樣揀咗蝦,帶子和海膽
而老公就要蟹,帶子和海膽
不過今次D帶子唔得,切得好薄又唔爽
其他都還好
睇怕有機會下次再嚟朝市,要揀過另一間
食完早餐就周圍行吓
都唔打算買D咩嘢
行到依檔燒帶子,問嗰兩父子食唔食
無所謂喎咁就要咗兩隻 (500yen/隻)
食完走去對面生果檔
見D夕張蜜唔算好平
雖然唔太平,都問吓老公好唔好買番個
佢話唔雪無咁好食,話不如一人一件現場即食算數
咁就一人一件囉
之前食嗰碗三色丼好大碗(老公話早知叫迷你size)
加埋燒帶子,一件蜜瓜,飽到上心口
跟住响朝市又行咗一陣
咦...好似有人拍嘢
無咩好睇好買決定走人
成日都見有人嚟依檔釣魷魚,今日咁靜嘅 (可能時間尚早)
攞車之前行去函館駅睇睇
出發去下個景點- 大沼公園
半個幾鐘就到咗大沼公園
泊咗車先行去大沼公園駅望望
見到站外有堆人
阿仔check到話好似有班SL函館大沼號就到
D人應該响度等緊影相
唔怪得沿途入嚟大沼公園時有個位置見到好多人企响路軌旁
仲set哂腳架
都應該係為咗影火車
阿仔又係D火車迷,咁我哋又企响度等埋一份
無幾耐架火車就到咗
影完相我哋就正式行入去公園
大沼公園於1958年被指定為國定公園,全名為大沼國定公園
公園以大沼湖和附近的小沼,蓴菜沼以及
海拔1133米的駒岳的美麗山峰為主.
公園內有幾條自然散策course,
我哋揀咗條島巡りの徑 (唔記得影個map)
途中會經過一些小島及無數個連接島與島之間的小橋
時間約需50分鐘
整條散策course都係平路,唔難行所以唔駛50分鐘已經行完
之後行番去出口,食著名的牛奶雪糕及飲山川牛奶
其實依杯係牛奶 mix 蜜瓜
遊完大沼公園咁就完結咗函館嘅行程
下一篇 -- 二世古
訂閱: 張貼留言 (Atom)


text:
熱門文章
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2017年8月30日 星期三
聽花CD #3:A New Beginning
重開專欄講音樂,既然決定重新上路,今次用一個新方法開始.之前執碟有個櫃終於執到吉咗一半(其實只係夾硬將嗰一半搬去其他眼不見為淨嘅暗角),跟住屋入面見得到嘅碟都望一次,想聽同想寫嘅抽晒出嚟,再慢慢諗寫乜同點寫.
一隻隻碟寫有時會好悶(同冇咁多時間逐隻寫),新專欄想試吓唔同寫法,好似幾隊band幾隻碟撈埋一齊寫,寫吓跨媒介題材,甚至唔寫音樂寫吓工業同文化,雖然我寫嘢成日拉到好遠離晒題,「聽花CD」呢個專欄都會盡量集中CD同音樂上面.
執出嚟啲碟想夾埋寫嘅紮埋一舊,跟住好似俄羅斯方塊一舊舊堆高佢,啱啱好質滿半隻櫃,我老母見到都話
「十幾年嚟第一次見你啲嘢咁企理.」
一紮碟一個project,未計單碟已經有六十個project,以我寫文嘅速度分分鐘一個月先出到一篇,就算唔再加新碟已經夠寫幾年,當然前提係唔會爛尾先.咁多年嚟耐唔耐就會嘗試唔同形式嘅專題寫作,不過多數維持一段時間就無以為繼,因為要定期出文時間同心機消耗好大,好耐以前仲會投稿俾網站同雜誌專欄就冇計迫住起貨,到純粹為自己興趣時冇承擔自然會hea,寫到咁上下或者返工忙屋企多事就會放低甚至放棄.希望咁難得準備晒成櫃碟俾自己寫,「聽花CD」可以的起心肝成為一個長遠發展嘅寫作計劃啦.
(然後話,咁難得執到個櫃咁靚,再拎返落嚟咪搞到亂晒又要執過?都係由佢唔好搞算啦唔好寫喇)
2017年8月29日 星期二
聽花CD #2:Hear Flower CD: The Provenance
好耐未認真寫過碟評,你叫我用香港話亂啡幾百幾千字講一隻碟其實唔難,但要好似以前投稿時期用書面語正正經經寫,一個禮拜寫到一篇已經算好快.所以十年前仲係台灣前衛金屬誌論壇管理員時搞過個「每週一唱片大行動」,就係迫自己每個禮拜最少寫一隻碟,不過只堅持到一段時間,因為以我寫文嘅仔細程度同長度,要定期認真寫碟評絕對稱得上係苦差,離開TRHK之後都好少再寫喇.
不過早排煲返好多香港band同indie舊碟,又挑返起舖寫文癮.其實有諗過開個樂評page,但當以前返學同份工較得閒時一星期寫一隻碟已經係個大挑戰,我諗直到謝安琪再出碟之前都唔會再寫論文式「專業」樂評,開個page但一兩個月先出一篇文就冇意思啦.而且你知身在香港地開得呢種page,一定大把人挑你機話你寫啲嘢錯乜漏乜,所以都係留返喺自己地盤,聽完一隻碟有嘢想寫,有心情又有時間時咪用唔認真嘅方式講講佢,自己匿埋打吓飛機就算啦.
仲有一個原因,因為遲出世加太遲開始聽音樂,失去經歷香港樂隊同獨立音樂最輝煌時代嘅機會,只有靠之後聽人講返同自己追返,再開始寫樂評就係多一個理由俾自己發掘歷史,同重溫返早前買落但未聽真嘅CD,寫吓新band新碟之餘亦分享返舊band舊碟.你知啦,香港地嚟緊冇乜show睇架喇,冇show評寫時咪寫吓碟評囉...
對我嚟講寫作最難嗰樣唔係寫得好而係改名,成日篇文寫完都諗唔到叫咩好就亂咁嚟,所以你見劉Sir啲文啲page堆標題成日九唔搭八,我真係覺得改名好難.不過今次開個樂評專區,第一樣就係起個名叫「聽花CD」,全因呢樣就係導火線,唔係因為有想聽返嘅舊碟已經聽到花晒播唔到燒唔返,就唔會去節拍去二手舖去HMV開倉上Yahoo拍賣掃成堆碟,繼而促成有興趣寫返碟評.
同改呢個名,亦係希望喺呢個數碼世代,可以搵到下一隻會俾我聽花嘅CD,唔知仲有冇機會撞到呢種可以俾你聽到花嘅神作?
訂閱: 文章 (Atom)


text:
兩害取其輕,我寧願王維基入主亞視庫斯克
2015/3/31 — 18:44
ATV股權唔係你話想買就買得,成件事要有某勢力點頭先做得到.理論上,Wiki Wong而家買到ATV,係某勢力祝福,而且可能要立投名狀.
HKTV由網上電視變成大氣電波廣播係好事定壞事?現實好無奈,你要得到大氣電波先可以入屋俾啲師奶同老人睇到,咁先至有機會有維持收入.靠個要上網先睇到嘅機頂盒,老實講,有幾多中老年人識裝?
咁要換取個大氣電波牌照就唔可以再拍啲好批判性嘅劇集,呢個係事實.但如果繼續做「網台」燒錢,長遠嚟講,執埋笠就咩劇都拍唔到,大家一樣冇劇睇.
兩害取其輕,我寧願Wiki Wong入主亞視,唔好再俾啲「感動香港」,「把鬼當歌」,「香港百人」無限loop污染個大氣電波.
不過,好多朋友從Day One開始已經提醒大家唔好神化Wiki Wong,出得嚟做電視台老闆,你唔好expect佢會係民主鬥士,響一個威權社會,兩樣嘢唔可能同時發生.如果佢真係搞得成,大家希望佢拍得出似樣劇集,同TVB有競爭已經好難得.
假設亞視新聞冇亂報,如果真係又嚟多次江澤民不死鳥事件嘅話,大家唯有當愚人節提早一日.
原刊於作者 facebook;標題為編輯所擬


text:
今早係我哋整個行程唯一一日冇係旅舍整早餐嘅一個朝早.一來係 Dunedin 住呢間旅舍個厨房的確係嘛嘛大伙兒都唔多想再係嗰道煮食,二來都想今朝早少少出車,希望去 Te Anau 之前可以係 Catlins 踩多一兩個景點.一早先去麥記食咗個快嘅,跟住就開車向 Catlins 進發.
係南島有段叫 Southern Scenic Route 嘅觀景路線,路程由 Dunedin 開始,經 Catlins,Invercargill,Te Anau 到 Queenstown.呢段觀景路線中有好幾個主要景點都係 Catlins 道.查實呢一日程路嘅目的地係 Te Anau,出發前已經預訂咗呢晚參觀螢火蟲洞嘅門票;預算好由 Catlins 去到 Te Anau 嘅行車時間後,呢日晏晝兩點前都可以係 Catlins 玩,玩到夠鐘就出車去 Te Anau;基於呢個預算下就一路行一路就住啲時間,睇睇呢半日可以行到幾多個景點.
在較大的地圖上查看紐西蘭南島自駕遊 2014 - Catlins
呢次行 Catlins 嘅第一站係一個叫 Cathedral Caves 嘅山洞;呢個山洞係 Catlins 沿岸其中一個熱門嘅旅遊景點嚟.上面個地圖就記低咗呢個 Cathedral Caves 嘅位置.
同之前去 Moeraki Boulders 一樣,紐西蘭好幾個沿岸景點去之前都要先對一對當地嘅潮汐表;係呢個 Cathedral Caves 嘅專屬網站入面就有個當地全年嘅潮汐表可以睇到每日個退潮時間.預算行程時就要睇住呢個表道列出嗰個退潮時間,盡可能係呢個退潮時間前後兩小時內落去山洞個沙灘道行.
之前係呢篇遊記道都有提過係紐西蘭租車有關行啲 Unsealed Road 嘅保險問題.去到 Cathedral Caves 附近一條叫 Pratt Road 嘅道路,由呢條路上到 Cathedral Caves 個位置之前要先經過一段幾分鐘車程嘅 Unsealed Road;過咗呢段 Unsealed Road 就會去到一個停車場.
我哋係呢個停車場道先泊低架車;停車場有個通往 Cathedral Caves 個沙灘嘅閘門.我嚟之前都唔知道原來去呢個 Cathedral Caves 係要收入場費嘅.停車場進入 Cathedral Caves 個閘門前面有工作人員賣飛,不過我估佢哋除咗賣飛之外,應該都會睇住啲遊客提醒佢哋過咗退潮時間或者天氣唔好陣時唔好落去個沙灘道嘅 .
我哋每位俾咗 5 蚊紐幣買飛入場.我哋從但尼丁食完個早餐後大約 8 點半出車,途中花咗約莫半個鐘去咗間超市借洗手間用順便行吓買咗啲物資,到朝早 11 點先渣車到達 Cathedral Caves.以當日潮退時間 9 點 9 計,問番個工作人員得知落沙灘個閘門就會係 12 點半關閘.有興趣去呢個景點嘅朋友就可以參考以上啲資料嚟預算吓過去啲時間嘞.
入咗個閘門之後要先行一段咁樣嘅山路.以我哋個腳程由呢段山路行到去個沙灘都要成 20 分鐘.
出到個沙灘就可以見到不遠處個山洞嘞.
雖然已經盡早出門起行,但去到陣時已經過咗退潮時間成個幾鐘,行過個沙灘時都有啲路段要澗一澗水先過到去.去紐西蘭行啲海邊景點經常都會碰到啲咁嘅情況,所以去嗰邊旅行最好都係著啲防水嘅爬山鞋穩陣啲 .
呢個 Cathedral Caves 查實係 Catlins 海邊一列經過海蝕形成嘅山洞,其中有兩個主要嘅山洞入面有通道彼此相連.我哋就從其中一個山洞入口行入去.
山洞高度大約 30 米,個山洞以 Cathedral 命名嘅原因,就係因為啲人覺得由個山洞向上望,就好似睇見啲大教堂雄偉嘅天花建築咁.
山洞入面都幾漆黑一片,好彩今次嚟到有隨身帶定支外閃.
山洞入面有通道通往另一邊山洞嘅出口.
行完 Cathedral Caves,跟住出車去呢次 係 Catlins 行程嘅第二站,Purakaunui Fall.上面個地圖亦記低咗呢個瀑布嘅位置係邊.係 Purakaunui Falls Road 個瀑布入口處有個停車場可以泊低架車,瀑布入口處見到呢個指示牌就可以行入去.
去到瀑布個位置之前要先行一段十零分鐘咁樣嘅山路.
過咗條橋仔冇幾遠就會見到呢個瀑布.
呢個瀑布係坐落係 Purakaunui River 上面一個三層結構嘅瀑布,亦係 Catlins 一個標誌性嘅景點嚟;我去到皇后鎮時都見到唔少明信片同街邊擺賣嘅攝影作品都以呢個景點作為背景.
係瀑布前面有個觀景台可以安全舒適咁企係嗰道欣賞瀑布嘅景色;如果唔怕濕腳嘅話,你亦可以由個觀景台走落去瀑布最下面嗰層道同個瀑布嚟個近距離接觸 .
Purakaunui Falls 入口處有洗手間同自來水,係一個唔錯嘅野餐地點嚟.係 Catlins 大部份行程路線都係荒山野嶺,所以起行前已經買定晒嘢食準備係呢道搞掂晏晝嗰餐.食完個午飯已經差唔多晏晝兩點,見已經唔夠時間再去其他景點,於是決定出車直踩去 Te Anau.
原本係預好晒時間,諗住去到 Te Anau 先係旅舍放低啲行理,晚餐食個快嘅之後趕去參加一個之前預訂好,夜晚 8:15 出發嘅螢火蟲洞之旅嘅行程.可惜人算不如天算,去到 Te Anau 竟然落大雨,旅舍主人話我哋知個螢火蟲洞因為大雨有設施倒塌,呢晚嘅行程已經取消咗 .
失望之餘,我哋都打咗個電話去 Real Journeys 道確認嗰晚個行程真係取消咗,同為免日後爭拗,都叫佢哋出番個電郵俾我確認行程取消同佢哋會退番飛錢過我.Real Journeys 嗰邊啲效率又確係唔錯,唔洗幾分鐘我已經收到確認行程取消同退款嘅電郵.出面橫風橫雨除咗煮飯之外實在冇乜其他嘢好做.去咗附近一間 Freshchoice 超市買餸番旅舍煮飯,呢晚結果被迫可以早早休息.不過嗰晚睇天氣預報話場大雨會延續到第二日,同當晚 8 點通往 Milford Sound 嗰段公路已經封咗,第二朝幾時開番亦係未知之數.嗰晚查實都幾擔心第二朝去唔去得成 Milford Sound;因為如果連 Milford Sound 都因為封路去唔成,呢程去 Te Anau 嘅行程就會變成白行一敞,白白浪費咗兩日寶貴嘅行程時間 .
紐西蘭南島自由行 2014 - Day 5 Catlins ~ Cathedral Caves & Purakaunui Fall
今早係我哋整個行程唯一一日冇係旅舍整早餐嘅一個朝早.一來係 Dunedin 住呢間旅舍個厨房的確係嘛嘛大伙兒都唔多想再係嗰道煮食,二來都想今朝早少少出車,希望去 Te Anau 之前可以係 Catlins 踩多一兩個景點.一早先去麥記食咗個快嘅,跟住就開車向 Catlins 進發.
“紐西蘭南島自由行 2014 - Day 5 Catlins ~ Cathedral Caves & Purakaunui Fall”
-
呢度好似少人去D, 比較小見
~:-P
:( :x :R~ :P :-* =(( :-O X( :-w
:~ B-) :-S S:-# ~:v :{( :# :-~
:| :-k =)) O:- :-B =; :-c ~:=p
:-] :-{( :-h :-t I-| 8-| ~):=)
L-) :-@ :-U [-( 8-~ :O) 8-}
(:=| =P~ :=q #-o =D~ :=SS @-)


text:
[size=13.3333px]到咗暑假又係報興趣班嘅熱門時間, 最多人報嘅當然係游泳班啦. 我之前都做咗好耐游泳教練, 發覺好多家長都諗住外判咗個小朋友畀游泳教練就可以學識游水. 啲家長以為跟教練學10堂就可以學識, 但以我嘅經驗,除非個小朋友一開始就唔怕水, 如果唔係都好難喺十堂入面學識. 要小朋友好快學識游水, 剩係靠教練教根本冇可能, 要靠家長喺學游水之前就成日要同小朋友去玩水玩到佢哋唔驚水先可以比較快學識,當然學緊都仲要同佢哋一齊去玩水,俾啲挑戰佢哋. 所以雖然我自己都係一個游泳教練,但係我都將教游水嘅責任交畀教練而我自己只係負責同小朋友去玩水. 所以要小朋友學嘢學得有效率家長都需要隨付出.
[size=13.3333px]講開興趣班, 好多家長都會畀小朋友學好多嘢, 美其名就係搵多啲唔同嘅興趣, 但係講得叫做興趣班,點樣令到小朋友有興趣先至係重點. 如果唔係好多小朋友上完堂之後就好快乜都唔記得曬. 以我嘅經驗,如果想小朋友有興趣繼續玩落去,除咗平時上堂之外,我哋做家長嘅就要平時同佢哋一齊練一齊玩咁先至可以保持到佢哋嘅興趣, 同埋最重要係唔好迫佢哋去學, 因為只有係佢哋自己想學嘅,佢哋就冇理由唔去練習. 除咗唔好迫佢哋之外,仲要畀空間同時間佢哋,因為如果佢哋覺得嗰樣嘢令到佢哋好悶好辛苦就乜嘢興趣都冇曬,所以我就唔會畀佢哋學好多嘅興趣班. 我有個經驗,就係我對仔女好鍾意同我分享喺興趣班學嘅嘢,好似我阿仔阿女學琴咁,佢哋就好鍾意成日叫埋我坐喺側邊聽佢哋練琴,當然聽完之後仲要讚佢哋啦!為咗令佢哋更加有興趣,我仲會同佢哋一齊彈琴添,雖然我唔識但唔識咪好囉,因為阿仔阿女可以教我. 跟住之後我自己仲走咗去學小提琴其實主要係想學識睇譜,同埋可以幫佢哋一齊數拍子, 開頭佢哋都好奇怪原來爸爸都識得睇譜, 我坐喺佢哋側邊一齊練琴仲可以幫佢哋數拍子,除咗可以增加親子時間,仲可以培養佢哋嘅興趣一路繼續練落去. 又好似我個仔亦都有學畫畫,佢好鍾意畫畫, 除咗上堂之外,佢仲成日都喺屋企自己畫, 為咗增加佢嘅成功感, 我間唔中就會同佢一齊揀佢啲畫得靚嘅作品,就喺屋企啲櫃門同旁邊或者牆上面呀度貼曬出嚟好似貼堂咁.其實要培養一個小朋友嘅興趣唔係多就得,係要諗方法點樣令到佢有興趣繼續落去先至最重要.另外一個另小朋友有興趣繼續嘅要素係成功感,所以要欣賞佢哋學到嘅嘢,要經常鼓勵同言讚賞先得. 講真如果興趣班只係為咗部學校其實根本就冇意義,我試過帶阿仔去面試, 除非你畫畫畫得好出色或者彈琴彈到第七第八級,如果唔係根本就冇作用,因為好多人都學緊,最壞係教咗個小朋友功利只求目的. 所以我覺得幫小朋友報興趣班應該係培養佢哋多方面嘅興趣為原則, 所以唔需要多但係真係要有興趣囉.唔好以為多就可以搵到興趣,我就只會每次最多報兩樣,嘗試培養興趣,真係唔鍾意先再報其他.我幫小朋友報興趣班嘅原則係一樣運動同一樣藝術.游水係冇停過一路學,就算得幾度都照去上堂,因為游水係好孤單嘅運動,只有只己不停游,其實對鍛練毅力好有幫助.因為我想佢哋知道人生有啲嘢係需要先有機會成功.


text:
尋日去朗豪,本來係為左 Lancome 加 HKD380 換果套野,點知最終無貨買唔到,加上買左M.A.C 都諗住收手啦.
點知諗黎諗去越覺得唔可以,點可以咁易放棄,第一次見實物就因為無合心意0既skin care set 放棄左,特意再去睇又竟然無貨.我明明收到宣傳單張已經諗定係must buy 架嘛,唔可以再等有貨先出動喇!
有時女人就係咁,堅持起上黎都可以好得人驚.我係認真到上網search 佢地分店電話,target
左我方便去果幾間,逐間打去問人地仲有無個化妝箱同有無我想要0既set.(但我搵唔到Lancome 有香港官網囉,都係search
佢一個美白promotion 先搵到地址電話咋!)
終於,都係最少人0既圓方最齊貨,放工即去.
就係咁,好順利就帶左佢返去喇!
超大盒呀!
呢個化妝箱好pro 咁呢!
有幾格可以放唔同野,好實用!
除左化妝箱之外,仲有好多野跟埋呢!
靚靚0既4色眼影,呢個色系好易配搭.
Lancome 0既mascara 其實都唔錯呢!
3支lip stick ,其中兩支係貨size 黎呢,但d 色唔知襯唔襯我,諗0下試唔試先.
仲有eye & lip remover 同香水版,同埋mini size 0既Juicy Tube ,正!
呢套掃又係好吸引,包裝已經好靚.
入面3支掃都好軟架!
仲有廣告賣到好行果支基底液0既sample,可以試試係咪講到咁好用.
加HKD 380 就有咁多,真係好抵!
為左換上面set 野,我就買左個skin care set.
煥顏細胞再生日霜
eye mask x 3
爽膚水,眼精華同精華0既sample
唔駛一千蚊就得到心頭好,大滿足,超級開心啦!
其實朗豪一役仲有野入手,大家有興趣就留言,我再出文講啦!謝謝!


text:
英女皇媽媽都家就耳熟能詳,但另一位「皇太后」,菲臘親王嘅母親,巴登堡郡主雅麗絲卻唔係好多人聽過,但佢嘅生活卻比皇太后更多姿多彩.
數年前由英國電視台為佢拍攝紀錄片,紀錄佢從維多利亞女皇宮廷出生嘅公主,到認識希臘王子,到嫁俾佢,巴爾幹半島試過上戰場救傷兵.
但佢後來被發現有宗教幻覺,係希臘王室被迫流亡後,佢被放逐到瑞士嘅精神病院.
後來經過離奇治療之後,出到院,返到王室當政嘅希臘.實際上係德國王室後裔嘅佢,竟然留低照顧希臘,納粹當局吹佢唔漲之餘,佢仲庇護咗之前為王室服務嘅猶太人.
佢甚至係戰後創立修會,雖然唔太成功,但係雅典留下善名,甚至希臘再度變為共和國都唔肯走.
最後係菲臘親王指示英國將佢撤出,先至多年以後同兒子團聚.甚至佢出席新抱登基大典時,都一身尼姑服飾出席.
但佢死後依然為世人帶來驚喜不斷,因為佢對東正教嘅虔誠,要葬係東耶路撒冷嘅橄欖山教堂,但當地係被多國係以色列佔領嘅巴勒斯坦領土,包括英國政府都咁認為.最後係多方同意下,雅麗絲獲准葬係當地.
菲臘親王同查爾斯王子都因此「被迫」訪問呢塊以色列佔領地,以便可以謁陵.而相信以色列因為郡主曾經救過猶太人,獲贈「國際義人」稱號,程序都簡化唔少.


text:
琴日睇日月報,鋪天蓋地都係台灣大選嘅消息.呢個肯定係近期最熱門嘅話題,不過我自己又唔係有乜嘢真知灼見,都係費事獻醜嘞.而喺一個唔顯眼嘅位置,就見到一單相信唔會有太多人留意嘅新聞.攞呢單嘢嚟講,都應該會係獨家評論喇啩.
話說有個男人爭落人十幾萬賭債,就走咗去一個朋友屋企暫住,避吓風頭.點知佢趁友人入醫院大修,竟然喺人地屋企燒炭自殺.直到友人同佢失去聯絡,覺得有啲唔妥,先至揭發呢單嘢.
一個人搞到要自殺,背後梗有佢嘅原因,而作為路人甲,我本來亦唔應該評論啲乜嘢.所以我想講嘅唔係佢因乜要燒炭,而係點解佢要喺朋友屋企自殺.佢喺走投無路嘅時候得到人地收容,呢位朋友都算唔話得啦.而家搞到人地屋企變成兇宅,假如佢泉下有知,又於心何忍呢?如果呢位朋友係住喺公屋都好啲,話唔定可以申請調遷.最弊人地住嘅係私人屋苑,俾佢咁樣一搞,樓價肯定即刻大跌兩三成,隨時唔見咗幾十萬.如果層樓係租嘅,咁個業主就更無辜嘞,真係喊都無謂,唯有眼淚在心裏流啦.
類似事件其實發生過唔少,有人走去朋友屋企跳樓,又有人不惜長途跋涉,特登去到冇雷公咁遠嘅屋邨尋死.唔知幾時開始,啲人又鍾意租某知名小築燒炭,害到經營者雞毛鴨血.
咪以為喺自己屋企尋死就影響唔到其他人,其實咁都隨時會連累無辜.跳樓責死人,都唔係未試過啦.開煤氣更危險,因為有機會引起大爆炸.而燒炭就仲大鑊,隨時會搞到火燭,危害難以估計.就算唔係真係想死,都一樣會害人.早排就有條友玩企跳,結果間接導致一個差人跌死.
人死咗自然係一了百了,但係如果因為自己嘅解脫而連累無辜,咁就係造孽啦!我唔係話要譴責任何人,事實上,譴責死咗嘅人亦唔會有任何意義.
其實有乜咁大不了,點解啲人一定要了結自己嘅生命呢?嗰啲為咗啖氣,或者因為感情問題自殺嘅先最無謂,佢地需要嘅唔係死,而係時間!就算真係非死不可,亦唔好俾自己嘅痛苦變成其他人嘅不幸,要死唔該死遠啲!
Old cemetery, Gevas, Turkey
Old cemetery, Gevas, Turkey


text:
呢一篇唔會好似卡姆丹克咁會有少少數可以計下, 因為呢間公司既價值係唔可以從數字去推算出黎, 而且, 如果單睇數字, 呢間公司係完全無投資價值, 但係觀乎我買既股票全部都幾十倍P/E, 咁又點? 咪又係會升, 硬係要揀低P/E既話九倉(004.hk)可能係一個好選擇
北控水務有兩大概念: 1)注資; 2)水利
水利概念既話可以睇返我之前打既文章(水利股 – 2011年開局重點出擊板塊)
注資概念方面, 其實近日北控水務股價咁強勢就係反映緊注資概念, 而且依照供股規模去睇注入既資產都應該非常大件, 斷估都唔會十億八億了事, 供股集資淨額都成33億啦, 呢個數目其實同好多IPO集資額差唔多, 甚至有過之而無不及, 而且係公佈供股既同時, 向母公司北京控股(392.hk)收購資產唔係用供股所得既資金, 而係另外向北控配發新股, 發行價以除權價再折讓15%做基準, 除權價應該係2.555, 即係發行價係2.17左右, 大額供股後再配發新股, 睇得出北控水務係十分激進
而供完股都唔夠仲要配番股畀自己, 我估計母公司係收緊貨, rather than要套現, 我就係捉住呢一點所以買入, 我相信大股東係收緊貨, 所以我要同大股東同一陣線! 係股海中, 要贏就要理解大股東做緊乜, 短線黎講, 大股東散水可能仲有得升, 不過我未見過長遠計大股東會做錯, 有邊個會比大股東自己更清楚自己盤生意?
大股東只係渣住4成幾貨, 我估呢個就係佢唔配股而選擇供股既原因, 再配就會進一步撻薄自己既股權. 近日已經公佈左2個大型集資行動, 我相信配股唔會係短期內發生, 所以短期內應該唔會抽高配股
再深入研究落去, 發現371要大額供股係因為佢係2010年開展左好多項目, 大家可以去佢個官網度睇下(http://www.bewg.com.hk/big5/business/project.htm) , 因為太長, 所以我唔post上黎, 我建議大家去上述網址之後copy&paste落word度, 之後再ctrl+F(搜尋)"2010″, 咁應該會highlight晒2010年開展或完成既項目, 我做過呢個步驟之後發現2010年北控水務既動作真係好多, 可見資金需求係十分之大, 要抽水33億係唔出奇, 奇怪既係點解係一般財經資訊網站公佈既新聞當中係唔見有咁多項目上馬, 係咪因為2010年通水既工程係2010年之前就已經埋單計數, 定話真係有好多項目仲未入賬? 可能係我自己研究未夠深入, 2010年半年業績已經講左我未知掛…
其實北控水務既成長力度唔可以用佢自身既體積去做推斷, 呢間公司係由北京控股撐腰, 北控已經講到明未來既重點會係水務(《國企紅籌》北控:下半年資本開支不逾50億,主要投資水務項目), 北控水務今年預料會有爆發式增長, 我睇至少都有一個開, 而唔會7,80%就算數, 呢尐全部都唔會係financial figures入面睇到, 所以好鍾意計數計一大餐, 之後就覺得咁先叫分析一間公司既話, 對不起, 371絕對唔會係呢類人杯茶, 但係, 我呢尐「唔識計數,只識去賭」既小朋友, 就係鍾意呢尐數字上咁唔合理但又係咁會爆上去既股票, 我唔知出完呢篇文之後會唔會跌返落黎, 但至少佢真係爆過, 而且我覺得大股東仲有貨在手可以注入371, 仲有成長空間
我估計, 今次可能係最後一次直接由母公司注資入北控水務, 之後有關水務既投資會交由371自己搞, 371自己個體積都有返咁上下, 應該有能力用自己既名義去做融資, 唔使下下都經呀媽手
至於北控會注入乜野資產落北控水務? 打下打下篇文, 我又查到去392個網頁, 發現佢旗下除左已經上市既北控水務之外, 仲有2間屬於水務業既公司分別係北控制水有限公司以及北京北控環保工程技術有限公司, 係股權架構表入面係睇唔到後者, 而根據392既2010年半年業績, 扣除371帶來既盈利, 其他水務業所佔盈利有7250萬港元, 不過唔知包唔包括北控環保工程帶來既盈利, 暫時當佢無包括, 即係好簡單咁將7250萬乘二, 估計全年純利有1.4億, 我地暫且以呢個數目作為將來注資帶來既額外利潤, 以我過往觀察中航科工既經驗(我知係唔同行業, 係咁求奇架咋我:P), 注入既資產都係以10倍P/E咁上下黎做計價, 所以我估今次注資規模會在14,5億左右, 又或者係唔會低過呢個數
其實係中國水務市場北控水務應該係其中一間最進取, 從以下既網站進行既統計可以睇得到, 在回眸2010:哪些水业市场事件最给力?入面, 該網站選出49個最具影響力既中國水業市場事件中, 北控水務佔左9個, 其中有2個係佔據前十名; 而在回眸2010:主要水务企业新增业绩排名入面, 北控水務名列第一位, 新增業績比第二名多出一倍以上; 根據回眸2010:水务企业实力排名, 北控水務係排名第三, 頭兩名係香港都無上市, 所以北控水務係在港上市既水務股之中最具規模, 而且規模遠勝其他在港上市對手. 我睇過入面既網友留言, 有人話入面既數據唔準, 又話排名係花錢買返黎, 我認為就算做假, 都應該可以信七分, 同埋入面D網友無話北控既數據做假:P 順帶一提, 股評人黃敏碩先生係"水務股前景有保證“一文中提到中國水務(855.hk)係行業龍頭, 我唔知係佢睇尐數據太舊, 定話以為個名係中字頭就一定係龍頭大佬, 查實照返上面既數據黎睇, 就算打個七折, 中國水務同北控水務差幾個層次, 仲要話佢歷史P/E得13倍估值低, 其實水務股已經受到市場關注, 如果真係咁勁, 點解佢仲未爆? 可能其他人之後會講"追落後", 所以要買入855, 又或者會話371都值五十幾倍P/E, 855簡直係大落後超值搏, 就算係升一倍都只係371既P/E既一半etc… 再長氣地講多次, 歷史P/E係死既, 如果市場仲係給予咁低估值855, 即係間公司本身營運唔夠人地好, 依家371以雷霆之勢狂搶市場, 2011年既步伐唔會慢落黎, 分分鐘仲會加快
今年北控水務應該係挑戰第二位既首創股份, 大家都係來自北京, 大家都係國企, 係2010年北控既增長力度遠遠拋離首創, 如果今年情況持續, 第二名既寶座可能會被北控水務取代
我查下查下, 我搵到呢個網站(北控水务整合起步 剥离非主业), 發現佢大股東最初成本價只不過係0.4… 依家用2蚊以上做基準, 對於大股東黎講已經係十分慷慨…
有關371有乜潛力同消息, 我地可以參考下(第一上海:北控水務繼續向外擴張 評級買入)同埋湯財既北控系相關消息區
展望今年, 激進既發展策略將會持續, 而隨之而來既多數都係大規模既抽水行動, 所以371呢個平台會好好咁被母公司利用, 因為咁, 呢隻股一日未利用完, 個故事都唔會完, 尤其係依家我自己覺得大股東仲係收緊貨, 佢都未派貨出街, 又點會畀隻股散? 依家暫時未見有基金身影, 不過遲下就可能會有, 有基金進場先係爆得最轟烈之時, 以現在撰文之時北控水務約200億既市值, 應該吸引到大戶進場
總之我就嘗試代入大股東既角度去分析, 大股東自己都配咁多股畀自己, 先唔好理大股東以咁大折讓收貨係好著數, 要知道如果收左咁多貨出街, 將來要沽返相同金額既貨(記住係相同金額, 唔係相同股數, 相同股數既話仲得掂?), 係十分之困難既事, 依家講緊係呢一輪供股行動大股東已經至少會增持左接近10億股, 仲未計將來印公仔紙去搞收購又唔知會印幾多畀自己, 總之現階段我確信大股東係收貨, 佢一日收貨個故事就未完, 我相信佢要炒高到一個地步, 盡量將出貨既影響減到最低, 股價越高, 要賣返同自己投資既資金對等既股數越少, 股市唔係善堂, 大股東上得市就係要抽水, 一定係賺錢, 無端端收購一大堆資產再隊落個殼度畀你班人賺咁傻仔? 天下間是沒有免費午餐! 但係只要我地同大股東同一陣線就會搵到餐食~
而當時2008年, 371前身上華控股重組成今日既北控水務, 曾經炒過上3.9(以供股後除權價計算係3.2左右, 呢個係etnet睇返黎, 不過唔知經過中間咁多動作佢會唔會調整呢? 我就唔肯定了), 好明顯之前係炒到過晒龍, 不過今時唔同往日, 2010年北控確實進行過大量既收購, 不可同日而語, 所以中短期升浪睇下可唔可以挑戰3.2呢個歷史高位, 突破之後就真係乜頂都破晒
落車位我會睇下大市市況同埋佢本身既走勢, 見弱既就減持, 暫時都未有定案, 但一定要留意大股東動向, 如果見到大股東都想散貨, 我會即刻減持, 甚至清倉, 既然我買入既理據主要係嘗試觸模大股東既心理, 咁我覺得大股東想抽水唔玩, 我當然要跟住走人啦
都打左好多野, 係咁多先, 都算對得住「個股研究」呢四隻字… 我唔係亂畀架:P 唔吹返咁上下我都唔會畀呢個標題(強調, 係「吹」架咋…:P), 可見我真係重注買入371, 希望佢會繼續升啦!


text:
聽落又幾吸引喎,最衰我上個禮拜啱啱飛完髮啦.不過諗吓,所謂一啖砂糖一啖屎,內裏肯定隱藏住一啲惡啃嘢嘅.首先,都唔知班友揾啲乜人嚟剪,如果剪個頭鬼五馬六咪弊.而且,飛個髮起碼要半粒鐘,隨時一路剪一路要接受思想教育,真係煩都煩死啦.無謂為咗慳嗰一百幾十而搞到自己啫,呢啲咁嘅小恩小惠,我絕對唔會希罕囉!
講開小恩小惠,我忽然又記起一單嘢嘞.舊年狀棍黨區選失利,黨灰梁渣傑就曾經狠批建制派用「蛇齋餅粽」呢啲小恩小惠籠絡街坊,結果引嚟廣泛譴責.雖然條友事後公開道歉,不過明眼人都睇得出,佢嘅所謂道歉只係礙於形勢,其實一啲誠意都冇.條友唔肯為區選失利負責,得罪咗選民又只係敷衍了事,根本同曾凸首對以權謀私指控嘅處理手法完全冇分別.難為狀棍黨班友,一方面鬧爆曾凸首,而另一方面又對梁黨灰處處包容.持呢種雙重標準,對人唔對事嘅態度,竟然敢自誇話要捍衛香港嘅公義同法治,你話係咪笑死人呢?!
「蛇齋餅粽」言猶在耳,而家狀棍黨居然自己都玩埋一份,搞啲乜嘢免費剪髮,唔通呢啲唔係籠絡選民嘅小恩小惠?九月就係垃圾會選舉嘞,如果話呢單嘢唔係為咗爭取選民支持,我真係打死都唔信囉.毛小姐係黨內重量級人馬,佢搞壇咁嘅嘢,梁黨灰冇理由唔知啫.條友狠狠咁打倒昨日的我,究竟係覺悟前非,從善如流,定係見利忘義,隨波逐流呢?經過毛小姐身邊嗰陣,我就有少少衝動,想問清楚佢地嘅立場.不過我最後都係掂行掂過,冇問到.一來我份人比較有品,從來唔會踩人場.話時話,嗰度喺我屋企附近,好似係我主場先啱喎.算啦,遠來是客,就當我讓吓佢囉.而且佢成班嘍囉喺度,我又驚講咗啲唔啱聽嘅嘢會俾人打.大家知啦,犯民中人要捍衛嘅言論自由只係適用於自己友架咋.法國思想家伏爾泰嗰句名言,打死我都唔信班友有聽過囉.
忽然又諗起另一壇嘢,其實狀棍黨為目標選民提供非物質性服務根本早有前科,肥婆文單嘢就係鐵一般嘅例證.咪屈我呀,我絕對冇無意話條肥婆利用所提供嘅專業性服務誘使有關選民投票俾佢.原來狀棍黨一直都冇轉過軚,只不過班友向選民提供嘅利益係無形嘅高級專業性服務啫.又好似港豬澳大橋單嘢,狀棍黨義助阿婆打官司.阿婆年邁識淺(事主自己講架),對於啲狀棍high到爆嘅法律性觀點,當然係欲拒無從啦.你估係「蛇齋餅粽」咩,而家講緊法律喎,我地呢啲不知法治為何物嘅蟻民又點會識呢?事實上,班藍血貴族根本不屑用「蛇齋餅粽」呢啲cheap招,睇吓梁黨灰舊年區選之後發表偉論嗰陣嘅態度就知啦.嗰種不屑嘅語氣同鄙夷嘅神情完全發自內心,如果唔係真正藍血貴族,就算演技精湛如偉仔,都冇可能裝得出嚟囉.
咪住,既然狀棍黨一貫作風係出手高貴而華麗,絕對唔會攞啲「蛇齋餅粽」式嘅cheap嘢出嚟見人,咁嗰個免費剪髮活動,自然唔會揾啲街坊髮型屋嘅飛髮佬幫手啦.起碼都會係喺中環或老尖打躉嘅專業髮型師,話唔定仲會有Kim Robinson呢啲神級hairstylist添,咁唔去咪走寶?唔得,等我認真考慮吓先!
Barber shop, Phuntsholing, Bhutan


text:
我昨天一早,就去咗參與香港電台節目顧問團周年大會.呢次大會,我無論如何,咁早起身都要去.
點解我咁講,因為呢次係香港電台社區廣播計劃嘅一次重要諮詢.
政府為塞市民要求大氣電波嘅訴求,要香港電台劃出部分數碼廣播時段,俾民間團體自己搞廣播,名曰社區廣播,本來係好事嚟.
呢個plan,我睇就知唔多妥,因為認真做針對少數族裔之類社區廣播,好可能要搞出類似澳洲SBS咁大嘅龐然巨物出嚟.而用社區呢兩個字,土共就會理解係「十八區廣播」,俾十八區區議會把持時段好大可能結果,就係被班hihi霸用嚟宣傳佢地「成功爭取」嘅功績,或者播出嚟嘅嘢,係民建聯嘅政治宣傳.之前我出席過focus group,己經知道單嘢有幾大鑊.
所以我係有備而來,爭取首個發言,就係要杜絕土共dominate個討論,我侷住要將呢個「社區廣播」set做一個比較非政治化嘅frame.而大家睇番片段,尹才榜(工聯會),李桂珍(民建聯)兩件土共,堅持要搞十八區廣播,所以我最後發言,好唔客氣咁叫佢地死咗條心,我上嚟就係捍衛公共廣播,就係咁解.如果唔出聲,就會變iProA藉資助上網計劃抽水嘅事件重演.
而在座蔡子強同吳敏倫,都講咗成個計劃會變政治炸彈,例如土共化身n個民間團體嚟申請入紙,或者同性戀者入紙廣播會被ban,總之呢劑嘢極度麻煩,十二月有公開文件諮詢公眾,大家一定要踴躍發表意見.
成個會議,另一個好無恥,就係代表過土共出戰嘅梁兆棠(教育界代表),未聽過黃克廉(教協代表)講嘢,就亂咁鬧有人無為教育界講嘢,自己遲到就咪咁多聲出喇.
後話:香港電台節目顧問團,你委任得我,我就要做嘢.我係對照BBC Trust Audience Council嘅職責去做,當然我有傳媒工作背景,但有啲太離譜嘅狀況,我會唔迴避用我嘅title嚟出聲.


text:
Tuesday, 5 February 2008
The Virgin Spring
而家我做 TA o個科最過癮o既係有幾個星期唔使睇書, 而係要睇電影, 到而家為止睇o左三齣. 今日就一個人坐o係 office, 睇o左冇幾耐之前瓜o左o個個名導演 Ingmar Bergman o既 The Virgin Spring (1960), 瑞典語, 仲係黑白片, 真係幾嚇人.
齣戲係開頭節奏慢 d, 但係其實都唔悶, 相反, 戲中幾個暴力場面拍得幾震撼, 唔差得過而家 d R 級片. 故事講個來自虔誠基督教家庭o既天真女仔被三兄弟姦殺o左, 後來o個三兄弟盲中中去到個女仔屋企投宿, 仲俾個阿媽發現佢地殺o左個女仔. 最後係個老豆殺晒三兄弟 (其中一個係細路仔), 為女報仇. 最後一幕係佢地發現愛女屍體, 一方面質問上帝, 點解既唔阻止 d 壞人殺佢個女, 亦唔阻止佢親手報仇; 但係另一方面, 佢又冇放棄信仰, 相反仲話要o係佢個女死o既地方用佢o個雙殺過人o既手起教堂.
我相信, 呢齣戲想探討o既係, 當一個最虔誠o既人有個最善良純真o既乖女被幾個最醜惡o既男人以最下流o既手法羞辱兼殺死, 佢會點做? o係咁o既情況之下, 信仰有乜意義? 個導演就話, 其實分別不大, 呢個虔諴o既人會做同其化人一樣o既o野, 佢需要親手復仇; 分別只在於佢之後仲可以用信仰o黎令自己好過 d, 以自己鍾意o既方式去贖罪.
Posted by Howtindog at 17:41
Labels: 電影
0 comments:
Subscribe to: Post Comments (Atom)


text:
泛民初選,由於無雷動計劃,加上呢次又捲入無謂嘅左右膠之爭,以至一堆私怨,所以好難有一個好策略嘅討論,只不過,親共嘅香港研究協會,好詭異咁做咗民調出嚟.依家有民調可以用,我就不妨雷佢一雷,用數據嚟雷走啲膠人.
泛民初選 嘅棄保策略
我嘅棄保策略,首先有三點:
- 確保泛民有最大嘅勝算.
- 將一啲不必要嘅膠人轟走,例如馮檢基同郭永健
- 確保DQ後嘅人選有足夠戰鬥力,即係有必要有替代人選.
根據香港研究協會嘅數據,以及以上策略方針,我咁睇:
新界東:左膠全面出擊,郭永健都係得果12%支持,叫佢早抖,新東好清楚,只有本土陣營至有能力一戰,所以郭永健嘅支持者,可以依家考慮倒票俾范國威定張秀賢,唔好再聽一啲私怨大過天,撐過冚家富都唔悔過嘅老人家老點.如果我係郭永健,依家提早投降,仲有機會保住長毛果席果陣再戰嘅機會,再唔投降,佢未來幾年都唔駛玩,當然,左膠依家得罪晒張秀賢同范國威啲支持者,左膠未來喺新界東十分之難有運行.
九龍西:全面支持姚松炎,呢個階段無辦法,但由於姚松炎有被DQ危險,好明顯馮檢基條仆街係老共屬意嘅人,所以我建議姚松炎陣營提出替代人選,我都係果句,請鄺葆賢醫生出山,或者區諾軒作為替代出戰人選,徹底塞住馮檢基嘅執死雞之路.同埋要盡量將馮生嘅得票有咁低壓到咁低,否則就會有人執雞成功,十分之煩.民主黨啲飛,不妨倒晒落姚松炎到,確保姚松炎取得壓倒性勝利,依家阻止馮檢基偷雞成功,係十分之重要嘅任務.
香港島:都係果句,周庭係英國公民,佢退唔切英國公民身份就仆街,英國內政大臣係要冒極大政治風險,所以港島人可以投可以唔投,周庭應該提替代人選,以免任亮憲呢條賤人偷雞,我諗區諾軒如果唔出戰九龍西,香港眾志可以考慮endorse佢出戰港島,作為周庭嘅替代人選.而且周庭嘅領先margin喺呢個天龍區十分之唔夠大,劉細良喺城寨嘅分析係可以參考,任亮憲嘅ibanker身份,同埋辯才係可能喺港島KO周庭,甚至陳家珮,呢個危險性係客觀存在,不能不防.


text:
從香蕉 Pancake 向世界出發,去片~讀者投稿
2016/3/8 — 18:23
(文:Mr. Roo Australia 袋鼠先生)
今次講香蕉Pancake合體(真係食文, 抽水成份極低, 健康之選)
Pancake有咩好講呢?
首先睇睇幅圖, 我係講緊食得的pancake, 唔係唱歌果個.
呢個係香蕉pancake合體.通常香蕉pancake係指整完塊pancake之後再放香蕉上去, 而呢個呢, 係香蕉用自己既方式入左去pancake入面架, 所以你搵唔到香蕉.
Ok而家真係講番個pancake.
佢既起源已經追溯唔到, 大家已知的係, 佢既主要成份係麵粉,牛奶同埋雞蛋.而係唔同既地方, 又有唔同既食法, 我地一齊向世界出發, 去片:
先講澳洲呢度: 受到好多英國文化既影響, 好多澳洲的飲食同埋生常生活習慣, 其實都好英式的, 呢度的人都好興食pancake落砂糖同埋檸檬汁, 原來咁樣咬落口脆脆一粒粒的砂糖加埋酸的檸檬汁, 甜度,酸度同脆度都配搭得非常好, 而且兩種都係相對容易得到既材料.
然後又講下美式: 又叫hotcakes, 好興落牛油同糖漿, 係呀即係pancake本身都唔夠肥丫嘛, 仲要加埋糖漿同牛油, 所以食牡丹樓的人都咁 “強大”.(註: 牡丹樓是一國際知名美國餐廳, 在世界各地包括澳洲及香港都有多間分店)
日式: 唔講你可能唔係好覺, 原來叮當中意食的銅鑼燒, 係兩塊pancake夾埋的, 中間會加紅豆餡,栗子或者其他近年流行既新式口味, 當然我最喜歡都係紅豆.(真係, 我食左好多年之後先留意到)
終於輪到港式了: 港式呢隻算唔算pancake? 可能算係waffle多點, 我地又興點食? 大佬梗係鍊奶+砂糖+牛油+花生醬再+花生碎啦!(除非你真係完全唔食街邊野, 否則無咩可能未食過啦)
又返來雞汁部喇(哈哈哈哈哈哈哈哈哈哈哈哈哈), 咁呢個蕉餅融合的pancake點整呢:
材料(份量至少12塊飯碗咁大, 扁扁地的):
熟到就快爛香蕉 1隻
麵粉 半杯
雞蛋 1隻
牛奶 ¼-半杯
發粉Baking powder 1茶匙
牛油(溶) 4湯匙
1. 首先將香蕉用叉壓爛.
2. 然後將麵粉同baking powder平均地撈埋.
3. 再加入蛋,溶牛油同埋牛奶
4. 然後要講講牛奶份量, 因為每隻香蕉大小軟硬度都唔同, 所以麵糊的濃度都會有少少差別.
5. 所以牛奶先加少少, 例如1/4杯或更少, 加入麵糊入面, 如果麵糊仍然是好杰再加多少少, 若不幸失手令麵糊變得太稀, 又再加番少少麵粉. (如果你不停失手, 恭喜你, 你加下加下就有足夠麵糊整到7打pancake喇.)
6. 起鑊, 用易潔鑊唔駛落油(麵糊已經有少少牛油), 非易潔鑊請自己調節
7. 用 “湯殼” 潷少少麵糊落鑊, 如果整細細塊的可以一鑊落3-4塊
8. 等到開始冒泡(見圖)就可以試下鏟起個底, 如果唔係仍然係濕漿(鏟起無漿痴住個鑊), 就可以反面(再見圖)
9. 會見到pancake會漲多少少, 然後用最孤獨的心換最溫柔的愛feel下佢熟未
10. 熟呢, 就反轉佢, 佢會再突然漲多少少, 約30秒左右就可以上碟喇
袋鼠先生多謝各位耐心睇完咁多肺話.


text:
跑步機好多人都用過,亦有人因為怕喺跑步機上面跌親,所以遲遲唔敢用跑步機練跑,可能好多人都覺得用跑步機好容易,其實要注意嘅好多,而對於新手嚟講,第一次使用跑步機,安全喺最重要嘅,不如睇下依條影片作者講解下點用跑步機!
1.雜物一定要放好
每次開動跑步機之前,都要確定所有物件完全固定放好,因為跑步過程中如果有雜物跌落履帶,好容易會發生意外.
2.了解點樣停
緊急停止制喺每部跑步機必備嘅安全設備,另外一個就喺安全夾,開動跑步機之前最好先將安全夾,夾喺衣服上,當發生意外或者猛烈拉扯安全夾都,跑步機會應為有危險而停止.
3.使用跑步機上面嘅心率計
有唔少人可能未使用偵測心跳率嘅產品,或者未習慣使用心跳率嘅感覺,不過其實跑步機上面都有測心跳率巧能,通常會喺銀色金屬,只要雙手緊握喺上面,就可以得出心跳率,幫你偵測當時運動強度.
4.知道部跑步機點用
最基本就喺要知道點開始跑步,然後就喺加速同減速,而坡度亦都喺好重要嘅功能,另外每一款跑步機都會有特色功能,咁就要由跑友自己探索啦.
5.點樣提升速度
調節跑步機速度應該因應個人訓練目標同個人體能條件而定,一般建議初學者先選擇舒服及有信心嘅速度,慢慢適應之後再按個人能力與目標提高速度.
6.試下離開履帶
使用跑步機其中一個技術,就喺離開同返回運行緊嘅跑步機,可離開跑步機首先要將雙手放喺扶手上面,雙手用力升起身體,然後跨上旁邊腳踏上,返回跑步機同樣方法,先用雙手升起身體,再返回履帶上.
7.跑嘅時間維持中線
喺跑步機上運動需要保持直線,而且最好一路維持中間位,偏離中間線就會有一定危機,所以跑步期間最好不斷了解自己位置,而且儘量調節保持喺中間位.


text:
2017年7月13日星期四
Scrammel Klang Festival
活動一連三日,入場27歐.表演台喺湖邊唔同地方(數字標示),但係同一時間有演出.
啱啱到步開始行雷,所以呢個表演坐無虛席.
飲飲食食.
表演中.
湖嘅對岸都有表演,可以坐船仔去.每位一歐.
落雨都冇影響啲人嘅興緻.
突然又好天,好多人都沿湖邊去搵心頭好嚟聽.
我冇做功課.嚟到呢度原來仲有七分鐘先開始.
咁又行去下一個.
最後去埋No.4.
走回頭路,太早去嗰個已經開始咗. 係一個唱歌workshop.
因為座位唔多.好多人都帶埋椅嚟.
跳舞台.有小提琴伴奏.
古裝賣紀念品嘅工作人員.
紀念品店
活動嘅入口其實係一個泳場.呢日都有人玩水.
最後八埋一號場.
啱啱完咗.
臨走又喺另一個位有表演.
綜括嚟講個活動幾特別.但係如果好似我咁四圍走就要好多體力.
因為天氣唔穩定想快快走人,我係冇一個係真正停喺度欣賞.
回家路上喺Heidenreichstein又見有城堡.
城堡可以跟guided tour參觀.
20 則留言:
在郊外聽音樂,又可欣賞風景,真寫意.如果天氣好,更佳!回覆刪除回覆
我幾ike佢呢個idea,可惜天氣唔好.刪除
節目唔錯, 不過草地有冇蚊咬架?會痕到冇心機聽喎!回覆刪除回覆
我係唔會坐草地,唔知有冇嘢咬刪除
9呢🤔回覆刪除
又草又水又落雨,我都勁驚蚊😰回覆
咦?係喎,乜你咁好眼吖?刪除
呢日冇蚊囉.
有D走馬看花喎回覆刪除回覆
天氣唔好唔想久留.刪除
每個檔口都係夾BAND為住,不過落雨都想望下就算回覆刪除回覆
天氣唔好唔想久留.刪除
做 outdoor 活動真係睇天架.不過西人唔怕猛太陽,唔怕落大雨嘅.回覆刪除回覆
係呀,係呀.唔怕風,唔怕雨,唔怕蟲,唔怕太陽曬.刪除
同一時間各處都有表演,咁咪睇唔晒咯!回覆刪除回覆
一連三日,咁咪買三日飛囉.刪除
戶外活動真要睇天.回覆刪除回覆
西人唔怕風,唔怕雨,唔怕太陽曬.刪除
比咗錢又咁快走人,咪好唔抵? :p回覆刪除回覆
我走得咁快就知我係唔使錢入啦.刪除
樹林音樂會幾有特色!回覆刪除
不過你似行山多過聽音樂喎XXD
沿河風景不錯


text:
2018年1月16日 星期二
將軍澳俺流塩らーめん 個麵真係有啲流
打開FB就見到Openrice介紹將軍澳新開拉麵店,原來係都有啲名氣嘅俺流塩らーめん,見佢新張期內有蜆肉拉麵,呢個口味少有喎,就搵個晏晝去試.舖頭雖然喺商場二樓佔地亦唔大,不過完全開放式設計睇落更加開揚有空間感.
2018年1月9日 星期二
荷蘭大麻初體驗
2018年1月1日 星期一
小小細國 - 聖馬利諾
一個意大利,有兩個國中國,一個係人所皆知的梵帝崗,另一個則是世界第五細國家聖馬利諾,聖馬利諾自稱是現存最古老的國家,公元301年已經立國,但在1815年的維也納會議後才被歐洲各國承認.聖馬利諾跟安道爾一樣係山中小國,只有陸路交通,以歐元作為貨幣.不同之處係聖馬力諾算是半個歐盟國,我可以直接用giffgaff咭上網不額外收費.
標籤: 小小細國, 里米尼, 意大利, 聖馬利諾, 歐洲, 歐洲遊歷, Cesta, italy, Montale, Mount Titano, RIMINI, Rocca Guaita, san marino
2017年12月21日 星期四
尖沙咀Naked 創新料理夾得好
所謂三軍未動糧草先行,識咗十年嘅好兄弟話要請我食飯賀我唔使揸兜,有得做大爺梗係奉陪啦,全盤佢話事我等食,揀呢間嘅原因佢話個名夠誘人喎,果然大家都係男人.個場嘅位置雖則都係尖東好易去,不過都兜咗一圈先搵到,個招牌又真係唔太顯眼.
2017年11月27日 星期一
大圍壹級日本料理 第一冬菇和食亭
一年之中總會去車公廟同車公吹下水,但通常拜完就行去沙田又或者出旺角搵食兼返歸, 今次就試下喺大圍搵食發掘新嘢.查查下見到原來沙田都有唔少冬菇亭熟食亭,而呢間號稱係全港第一間冬菇亭賣日本料理,偽日本人當然要去會一會佢.舖頭出面就係美林巴士總站,一出去就有巴士出觀塘,啱晒我.
2017年11月16日 星期四
樂富梨滿園 屋村樂見好心韓
自己對韓國其實無咩好感,唯二鍾意嘅係韓國菜同韓國菜(自行理解),尤其喺英國嘅日式燒肉唔常見,韓式燒肉就成為咗代替品,食得仲密過喺香港果陣.呢間舖雖然旺角都有分店,不過旺角估計人多難等位,就走去樂富呢邊,屋村地方應該坐得舒服啲又唔使咁趕.
2017年11月3日 星期五
太子老夫子餐館 現代式懷舊情懷
2017年10月28日 星期六
建行(亞洲)香港美酒佳餚巡禮2017
香港美酒佳餚巡禮係每年一度嘅盛事,我都唔記得去咗幾屆,總之西九,啟德同中環三地都去過晒,論到地方就一定係中環方便同闊落嫁喇,不過迫人買飛呢樣就唔好囉,如果好似西九果陣咁,免入場費而又自己帶杯,可以係場內買品酒券,其實可以慳返更多人力物力,而且減少咗好多混亂情況,連排隊都畀人搞到排錯隊…Anyway,今年我抽到免費品酒證,慳返兩舊水.
2017年10月19日 星期四
小小細國 - 直布羅陀
2017年10月10日 星期二
觀塘神山麵屋 水準極高嘅新店
又一個過江龍沾麵登陸香港,今次係好近我嘅觀塘區APM,一聽到個地方好熟口面,一望果然上手就係麵屋武藏,真係拿拿聲試咗先,唔係到時執咗笠就唔知點算,始終呢個位腳頭唔好啊.其實一開店嗰時,聽到個風評一般都有啲驚,尤其是上手令我勁失望,希望今次無事啦.
訂閱: 文章 (Atom)


text:
你可以叫我雲吞麵,或者細蓉.我從來唔係咩高級食品,平嘅是但落街食一碗廿蚊左右就可以係一餐,就算你要食好西,食老字號都好,我嘅價格都一定低過一塊安格斯牛扒.雖然我係平價嘢,但為我傾心嘅人都唔少.
對好多人嚟講平嘢唔一定冇好嘢,可以餐餐食牛扒生蠔食到肚滿腸肥有幾多個?每個地方最有特色,最多人慕名一試嘅都係價格親民嘅食物.香港除左我仲有煎釀三寶,台灣係炸雞扒同牛肉麵,日本就係天婦羅仲有拉麵,美國仲正嘅都係周街有得賣嘅熱狗.以上冇一種食物係身嬌肉貴,我地全部都係親民唔離地,理得你係奧巴馬定毛言地,你都有能力享用我地嘅美味.美味係最應該無分國界貧富,就算係毛言地依個窮鬼都好,佢都有資格食好嘢,包括我依一碗雲吞麵.
論成本我一定唔夠和牛黑魚子醬依類頂級食材鬥,但咁唔代表雲吞麵就係劣食,一定唔夠魚子醬玩.正如你一提起蝦子柚皮,好多老一輩都會流哂口水咁同你講佢有幾咁好食,仲有豬油撈飯一樣受一班食家青睞,話佢嘅美味只應天上有.一件事,一件食物嘅價值唔係一味靠價錢決定,黑魚子醬喺你心目中係第一,但話唔埋有一班人覺得我好食過佢多多聲.到底有咩人有資格決定邊一種食物係咪最佳?我諗唔到.就算食神覺得叉飯加隻蛋係佢食過最好食嘅嘢都好,佢都唔會話只有叉飯先可以係美食,因為佢知道依個只係個人意見.
知唔知依張寫真邊個幫我影?係一個日本人嚟香港專登搵我嚟食果陣影低的.對你嚟講可能我係一碗平平無奇嘅鹼水麵,但對個日本人,甚至好多人嚟講,我係一碗記錄住香港歷史,值得比日本香港來回機票去食嘅最佳食物.
肥嘢你悔辱我唔緊要,但你唔好悔辱支持我嘅咁多人.你冇品味自己知就算,唔好衝出嚟公告天下,好冇?


text:
由細到大我都好細膽,做任何事都會淆底,所以我從來都唔會做風頭躉或者 leader 嘅角色,多數都係默默做,勤勤力力,平平凡凡嗰種,但勝在同大部分人都溝通到,關係唔錯,所以條路會易行少少.人大咗就會發現出嚟做嘢都唔係一個人叻晒就得,好多時都要講求 team work,識得點同唔同類型嘅人相處其實更加重要.
凡事都有兩面,一係成功一係失敗,過往我都好少嘗試,因為唔試我就唔會失敗,唔會柒,唔驚會畀人笑.唔知點解去到高中嘅時候突然開咗竅,自己一個報名參加交流團,其他同學仔都專注高考無去到,所以我就同埋啲初中同學仔去咗外國,由於佢哋太細個,所以只會留喺一個班房度聽鬼佬鬼婆教書,而我就自己一條友去同其他外國人一齊上堂.
唔好以為外國人就一定對人好 nice,最初幾日真係無人同我講嘢,我英文又唔係好,淆底症發作,驚講得樣衰畀人笑,於是更加唔敢主動聊人講嘢,變咗個啞人.但係嗰陣得我一個人,如果我唔主動啲,真係無人幫到我,唯有豁出去,以反正柒咗都無人知嘅心態去聊人傾計,點知又真係 work 喎,仲因為教佢哋講廣東話粗口而無啦啦 friend 咗,題外話其實佢哋英文 grammar 都成日錯,根本唔會介意你講得好唔好,只要你夠膽講就得.
返到香港之後都試咗好多我從來都無諗過會做嘅嘢,例如做售貨員賣西裝,美容學徙,Asian Beat,Tom Lee Music Carnival,Working Holiday 等等,當中都發生過唔少柒事,然後我就開始發覺「柒」其實都唔係真係咁得人驚啫!對上一次淆底就係出書,最初直情有諗過拒絕出版社邀請,因為我喺度諗:「出咗書無人買咪好柒?」而家睇返轉頭,真係好慶幸當時自己有好好捉緊呢個難得嘅機會.
怯,你就會錯失好多機會,工作如是,溝女如是,做人更加如是.


text:
姓計的好聽的名字有哪些呢?計姓,在《百傢姓》中排名第113位,在宋版《百傢姓》中排序為第 一百十三位門閥.計氏的遠祖始於上古時期,傳說是古代帝王夏禹的後代,因此計氏起源於大禹的姓氏,姒姓.那麼姓計的寶寶叫什麼名字最好聽呢?姓名網為您分析姓計的好聽的名字.
姓計的好聽的名字大全》》
姓計的好聽的名字
姓計好聽的男孩名字》》
計辰率 計晨騏 計渝免 計奕 計權輝 計美纓 計欣眙 計浩洲 計紹宏 計壹淇
計妻旺 計子雁 計子傑 計垂宸 計詠 計愉凱 計亦樺 計士天 計加區 計東偉
計坤龍 計興銀 計一鑫 計靈愈 計靖洋 計波學 計卓軒 計丁君 計世欣 計璐琦
計海冰 計哲 計傢斌 計昀琪 計光其 計添餘 計亞澤 計鶴 計鈺 計平樂
計霏雨 計洪濤 計振超 計俊盛 計明浩 計仙鳳 計雅楠 計成祥 計欣展 計世營
計易達 計微鳳 計閆宇 計嵩 計德明 計丁煒 計姍絢 計承天 計藝達 計彥菘
計常謙 計海榮 計略羥 計德飛 計北鷗 計采薇 計力 計宣丞 計麟翔 計英傑
計堂勃 計馨馨 計飛 計韶涵 計菲 計雲飛 計埕壑 計海逵 計澤名 計樂天
》》還是沒有找到滿意的名字?不妨問問大師.
計妙岸 計月如 計傢琪 計耿滔 計鑫一 計草 計大慶 計宇琪 計森豪 計壽燾
計子傑 計精李 計冰冰 計珈伶 計長滇 計凝凝 計容瑕 計海睿 計志剛 計思斯
計志明 計冠宇 計海沛 計苑朔 計浩哲 計鴻銳 計屹則 計彥龍 計定平 計婉筠
計深耀 計茜好 計禦輝 計俊鋒 計駿傑 計雨涵 計若琪 計靈敏 計靜婕 計鋼
計銘譽 計士博 計麗容 計婕 計煜傑 計笑才 計可馨 計慶鋒 計子銘 計志超
計焰翎 計雁 計詩蕓 計衡 計疆草 計度 計智詔 計美孌 計政潤 計雙
計馨光 計仙雲 計伊雲 計靖汶 計強勝 計曉曉 計向亦 計芝歡 計思佳 計絢諄
計妃菲 計敬京 計志強 計瀧寶 計敏豪 計詩雨 計計劃 計欣平 計佳衡 計蘭
》》還是沒有找到滿意的名字?不妨問問大師.
計薔 計式淇 計宏華 計域林 計善鴻 計可心 計海靈 計津菁 計施雨 計津源
計泓然 計昱睿 計維 計敬 計羽辰 計勤 計昧嵐 計榕 計印 計麗鈺
計壕 計玉涵 計學清 計宇東 計天騏 計婕 計林萱 計才靜 計鸝攀 計茳
計晴 計大根 計法興 計暉 計薪予 計蓬飛 計智勇 計秀棠 計日明 計前雷
計佳緯 計鑫奕 計明 計雨真 計溶諳 計萱郯 計烯 計昕昕 計黎 計鈺歌
計正好 計司晨 計鐵 計耀耀 計承敏 計一茜 計泰來 計建哲 計珊 計子檬
計勤 計進保 計振華 計剛平 計長華 計泊霖 計永明 計鳳崎 計宇軒 計思
計詠靜 計城幫 計越 計鴻博 計楚瑜 計雪桃 計泓谷 計傢慶 計檸謠 計歆迪
計炎焱 計海川 計靜雯 計韋禮 計爍幾 計柏權 計睿禹 計懷幟
》》還是沒有找到滿意的名字?不妨問問大師.
[1] [2]
姓計好聽的女孩名字》》
計濤芳 計巧霞 計雅琴 計烯文 計仙玉 計玲玲 計志玉 計秀彤 計雯紅 計青霞
計偉倩 計君婷 計婭麗 計妍艷 計婉穎 計欣冉 計伯文 計菀玲 計悅寧 計櫻妍
計愛芳 計靜紅 計佳倩 計椿穎 計能紅 計愛梅 計艷芳 計莉五 計志瓊 計秋玉
計艷芳 計琳雁 計鳳艷 計碧娥 計列芳 計佩瑩 計權芳 計玲毓 計孩萍 計付潔
計素芬 計曉梅 計琦萍 計浩琴 計詩冉 計超英 計蔓娟 計玉燕 計尚怡 計珂雪
計庭悅 計業媛 計潔穎 計淑潔 計媛盼 計軍燕 計秀影 計進萍 計軍英 計怡
計蘊芳 計彤穎 計婧旖 計琳淞 計瑤瑤 計英麗 計恩紅 計清霞 計焱玲 計潮英
計楨瑩 計世文 計斐玉 計昕怡 計芳穎 計惠美 計雪瑩 計秋娟 計琳溶 計幽冉
》》還是沒有找到滿意的名字?不妨問問大師.
計敏瑩 計潤茹 計秀娥 計穎琳 計華美 計小紅 計玫麗 計翠潔 計媛婉 計希萍
計睿妍 計繼娟 計怡璇 計春妹 計海莉 計貝琳 計芝瑩 計章瑛 計逸婷 計寒英
計涵妍 計怡秋 計新玉 計昕妍 計菁文 計婧秋 計麗紅 計軍燕 計望萍 計正琳
計凱紅 計大蓉 計偉怡 計連芬 計美婷 計聰麗 計夢婷 計沁瑩 計彩娟 計怡恬
計航文 計若艷 計雨婷 計靚玉 計二霞 計奉美 計槨芳 計倩娜 計晶瑩 計沐萍
計永芳 計芷瑩 計黎文 計媛臻 計悅欣 計煜蓉 計炫麗 計滿英 計佳妍 計婭毓
計悅攖 計仲梅 計詩媛 計旭瑩 計寒艷 計艷紅 計怡然 計悅琪 計悅達 計貴芳
計雪瑩 計琳鑫 計灝琳 計文茹 計詠莉 計長紅 計方怡 計丹琳 計慧媛 計格冉
》》還是沒有找到滿意的名字?不妨問問大師.
計雨妍 計振英 計薨燕 計西文 計仙梅 計琴華 計瑞潔 計淑莉 計勝文 計蒸文
計妹如 計玉娥 計蓓穎 計素娟 計茵瑛 計連玉 計小娜 計大玲 計京艷 計靖怡
計玲飛 計翌博 計錦悅 計紅 計燕妮 計妍彥 計煜潔 計悅揚 計滋琳 計文玉
計慧梅 計悅吉 計萍 計賀霞 計玲平 計子梅 計依茹 計瑩睿 計彤媛 計占花
計鈴梅 計一琴 計瑤 計雲婷 計淑婷 計曉婷 計慧妍 計玉玲 計婭婧 計睿文
計文雪 計忠玲 計大紅 計名媛 計煜婷 計茗秀 計燕微 計棼芬 計怡彬 計六梅
計毅霞 計怡嘉 計妍柔 計馨潔 計相文 計傢玉 計涵韻 計四琛 計倩民 計敏玲
計維燕 計秀芳 計讞艷 計麗莉 計舒婷 計冬玉 計如玉 計一倩 計婉瑩 計悅泠
計琴素 計風玲 計婷一 計婉紅 計天美 計秀萍 計娜丹 計俊紅 計舒妍
》》還是沒有找到滿意的名字?不妨問問大師.
計姓來源:
計姓起源以下說法:1,說是計姓來自上古時期莘氏部落的伊尹的後代;2,說是計姓由大禹後代的封地而來的;3,說是計姓來自金天氏的後代居住的地方;4,說是計姓來自春秋晚期辛研的後代;5,說是計姓來自春秋時期魯國的官職;6,說是計姓來自漢朝時期的官職;7,說是計姓來自蒙古族漢化改姓;8,說是計姓來自滿族漢化改姓;9,一說是計姓來自中國其他少數民族漢化改姓.(責任編輯:八字免費算命網)[1] [2]


text:
陸永同老婆 Reina去超市 shopping,其間仲齊齊選購零食俾兩個寶貝女.
同你吟一吟
拍住 Do姐賺到笑 陸永孖索妻超市掃貨
贊助商連結
「農夫」陸永同 C君出名口才叻兼轉數快,跟完 Do姐去 Shopping後更加成功入屋,接 job接到手軟,由當年「戶口跌到落雙位數」撈到而家豬籠入水,早個禮拜仲宣布年尾舉行演唱會,歌,影,視,主持瓣瓣掂!
搵到錢當然都要識得享受,娶咗個索老婆 Reina兼有兩個得意寶貝女嘅陸永,上年愈住愈豪,以月租三萬租咗幢三層高嘅將軍澳豪華村屋一家四口自住,一得閒就招呼班 friend飯聚開 P,《壹》仔就撞到陸永孖住老婆現身將軍澳超市入貨,買餸重任當然老婆話晒事,負責推購物車嘅陸永乖乖跟住行,趁老婆行開咗就即刻掃咗成車薯片,仲自動波排定隊唔使老婆等,陸永仲好識 do拎銀包埋單,搞掂由老婆做「柴可夫」齊齊返屋企共享天倫樂!
拍完 Do姐去 Shopping,陸永同 C君多 job到接唔停手.
娶咗個索老婆,仲有兩個寶貝女 Hannah同 Sim Sim,陸永家庭事業兩得意.
陸永去年以月租三萬搬去將軍澳三層高村屋,地方大咗,早前囡囡 Sim Sim四歲生日,陸永落手落腳布置屋企,為囡囡開 party.
作為一家之主嘅陸永「自動波」拎銀包埋單.
撰文︰八珍


text:
創意係令人類社會得以進步嘅重要元素,而調查亦顯示對於男人吸引女性亦有幫助.好多人都以為歐洲人性格豪放,性伴侶相當多,而英國人可能係當中嘅例外,因為當地男女都表示最理想嘅性伴侶人數係一個.樂極生悲嘅情況時有發生,床上交歡亦不時發生意外,到底邊個體位容易導致男方下體折斷嘅意外呢?
香港人除咗夠晒刻苦耐勞,創意亦相當豐富,時不時都可以見到創意十足嘅本地創新科技發明,只不過係政府唔識寶,冇加大力度推動,令種種創新發明未能普及.其實,創意除咗可以令我哋嘅生活更方便更多采多姿,原來仲可以幫助男士吸引女性,而女性對於有創意嘅男人上床意欲更強!早前外國一個調查搵來多位成年女性協助,安排佢哋坐定定觀看一批男士嘅個人照片後評分,跟住再睇同一批照片,但係事前指出呢班男士喺生活上同工作上都具有創意嘅特質,結果後者嘅評分比之前為高,而評分準則除咗包括吸引力,仲包括女性對相片中男人嘅上床意欲指數.負責調查嘅學者Christopher Watkins表示女性對具創意嘅男人有性趣,好可能女性覺得同呢種男士一齊唔會感到枯燥乏味,亦因為創意喺原始時期開始對於生存極有幫助,時至今日嘅女性亦有呢種思維,故認為有創意嘅男人更值得與之繁衍下一代.
好多女仔都話男人花心,見一個愛一個,但係愛另一個人嘅同時又要保留原來嗰個,其實女仔嘅心態咪又係一樣,男友買一個手袋畀佢,好快就要買第二個,就算買到一屋名牌手袋,欲望依然無休止.不過,以上心態就好似唔多適用於英國人喇!一個情趣用品銷售網站透過網上問卷,訪問咗3,751名成年男女,以了解佢哋最理想嘅性伴侶數目,結果相當出人意表,因為最多男女回答嘅數目居然係1個,真係唔講唔知原來英國人係咁專一喎!但係第二多人回答嘅性伴數目卻係11至15個.點解會有咁大分別呢?據調查負責人表示大部分男女都希望可以搵到一個理想伴侶能夠滿足自己,而當中有幸地搵到嘅就梗係回答話一個就夠晒數啦!至於答11至15個至夠嘅受訪者,相信係因為佢哋經歷多次尋覓,都係搵唔到一個合拍又滿意嘅性伴,所以需要更多性伴侶才能夠滿足自己.
所謂傲不可長,欲不可縱,志不可滿,樂不可極,開心都唔可以開心到過晒籠!的確,好多意外都正正係因為樂極而生悲,喺床上享受交歡過程亦係一樣!最近英國雜誌《Daily Star》收集咗唔少資料,點選出三個最容易樂極生悲,引致男方下體折斷嘅危險體位,大家參考過後就牢記於心喇!第一個危險體位係背面騎乘,呢招會將男方嘅小弟弟往勃起嘅相反方向牽動,之不過女士們卻唔知道小弟弟處於勃起嘅時候係唔能夠過分拗後,喺玩得忘形情況下就好容易令小弟弟折斷.第二個危險動作就係暢遊後花園,因為一般都比較緊窄,將小弟弟牢牢包褢,男方喺瘋狂抽送之間動作不暢,就好易會出事喇.最後一個危險動作係互相玩手作仔,道理同第一個動作差不多,女仔被男方以手刺激嘅時候容易開心到忘晒形,此時其玉手正套弄男方小弟弟,唔小心一屈一拗就會令男方受傷喇!
撰文:賢


text:
林鄭月娥呢屆啲狗官,承傳梁振英年代嘅特色,十分之鍾意講風涼話,運輸及房屋局局長 陳帆 ,就話年青人唔可以只係為買樓,都要追求一下理想嘅.
陳帆 講嘅係十足十嘅風涼話
陳帆 呢啲狗官,講嘅係風涼話.唔講黃之鋒果啲搞反國教運動,或者游蕙禎為幫年青人爭一口氣,一口扑嘢地方都無嘅話車埋啲老屎忽度,依家你叫年青人講理想,啲藍屍,啲死中坑或死老坑會講啲乜,話你無用,乜乜物物,如果 陳帆 認為理想咁重要,就唔該佢老人家第一件事call晒周融呢啲身為英國人走去出賣英國嘅死仆街訓話先,畢竟為老不尊,教壞子孫呢樣嘢,周融呢啲人渣係一定有份.都唔好講果啲當樓下係私人停車場咁經營嘅幫會人士喇.
羅冠聰夠勁,游蕙禎夠勁,香港歷史上最年青嘅立法會議員,但大家點對佢地,死仆街梁振英玩DQ囉,所以如果 陳帆 真理講理想,應該拖梁振英呢啲反動人渣出去打至係,而唔係因為你唔想回應我都知你根本搞唔掂嘅房屋問題,扯東拉西到呢個層面.我明白嘅,如果要解決房屋問題, 陳帆 可以做嘅其實同我呢個英籍德國居民無乜大分別,真係有權力解決呢個問題係習近平,如果習近平肯下定決心清理大批嚟到香港炒樓嘅中國黑錢,樓市問題其實好易解決.問題係,大家根本唔敢指出依家搞到樓唔係攞嚟住,係攞嚟炒嘅問題根源,係中國啲貪官嘅黑錢.呢啲嘢,真係天知,地知,習近平知,阿水都知,你 陳帆 都係唔好喺度扮無知.
當然 陳帆 口中嘅理想,係無償幫共產黨奉獻,呢啲叫毒害人類社會,咁我寧願年青人追求買樓算,雖然我討厭政治呢樣嘢,都係毒害人類社會,但一個唯利是圖嘅人做啲傷天害理嘅嘢,點都好過自以為正義化身,走去做傷天害理嘢.因為自以為正義嘅人做傷天害理嘅人,往往最不擇手段,而且佢地可以為民族理想泯滅人性.梁振英果句以國家之名可以合法殺人嘅人渣說話,堪可明證.以宗教或民族為名行惡,係特別人渣,因為呢啲人根本係假扮上帝嘅魔鬼,由基督教原教旨主義者,回教原教旨主義者,日本軍國主義者,德國納粹黨,中國共產黨,全部都係呢類冚家鏟.


text:
上回提到,要寫到一手好LinkedIn,一啲合適而又「Search Friendly」嘅Keywords係十分重要,一來可以提升你LinkedIn嘅 Searchability,二來可以令僱主快捷地了解你,知道你係咪佢要搵嘅人.除此之外,LinkedIn嘅寫作格式同人脈都幾重要.
千字文可免則免
有啲人習慣寫LinkedIn會寫到好長篇,每一個段落都係一篇千字文,希望可以增加Keyword嘅數量,但咁樣其實未必一定啱,除非你真係文彩飛揚,寫得一手好字,如果唔係呢啲千字文會令僱主睇得有啲辛苦.
所以LinkedIn內文長短嚟講,建議第一段自我簡介可以採用段落形式,寫長少少少少都Ok,但都盡量唔好寫千字文.之後每份工作嘅內文,可以先用一兩句話作呢份工嘅Conclusion,然後用Point Form列出重點,每點幾句,無須太長氣,點到即止就足夠,但亦唔可以真係簡單幾隻字寫完就算,要拿捏得宜.
記住寫LinkedIn 嘅目的係要令僱主快快地了解你,認識你,幫僱主進行初步嘅配對,之後如果僱主真係睇中你的話,多數都要你再Submit 一份詳盡啲嘅CV同Portfolio,或者約見面詳談,到時你想講幾耐都得啦.當然,有啲較特別嘅工種如Copywriter(撰稿員),翻譯員等,寫作方法又可以好唔一樣,咁又另作別論.
儲人脈,儲Endorsements
成日都講「識人好過識字」,同樣道理,LinkedIn嘅人脈都好重要,亦因為咁有啲人會四圍亂Add其他人,唔同國家,冇相關係行業都Add一餐,有「量」冇「質」.其實並唔係話LinkedIn Connection多就代表勁,但如果你出嚟做咗嘢幾年,LinkedIn都係得10個8個Connection,又未免怪咗少少.除咗可以Add 新/舊同事,新/舊老細之外,亦可以Add一啲Headhunter同埋行家/前輩,適當時候亦可以試下毛遂自薦,PM Send份CV過去碰下運氣,呢啲都係LinkedIn常用嘅方法,就算今次佢公司唔請人,但下次請人嘅時候就有機會記得你.另一方面,你嘅人脈廣的話,相對地亦會提升你Profile嘅 Searchability.
儲完人脈,之後就要儲佢哋俾你嘅Endorsements.正常嚟計,僱主睇完你嘅LinkedIn Summary同每份工作嘅詳細資料後,已經80%能夠確認你係咪佢嘅適合人選,而Endorsements 就係用嚟喺最後加多一把,增加你嘅公信力,Differentiate你同其他LinkedIn求職者嘅分別.另外,每次你離職或者有同事離職時,除咗記得交換Contact同Facebook之外,不妨俾埋個LinkedIn對方,一方面可以睇下將來有冇合作機會,另一方面亦有機會儲下Endorsements,一舉兩得~ 但切記,你係「儲」Endorsement,千萬唔好「乞」Endorsement,咁樣就變得冇晒意義.
Revise,測試,再Revise,再測試
寫完LinkedIn後並唔代表搞掂,其實你每次Update野LinkedIn都需要時間將你啲資料流通,所以記得Update之後過一輪就要測試下,不停咁Revise,測試,Revise,測試,務求將自己個Profile嘅Searchability提升至最高,當作係一個長線嘅投資.
當一個機會同自己擦肩而過嘅時候,大家永遠只會為自己辯護「這些機會不是屬於我的」.職場上,如果你想喺眾多人中脫穎而出,搵一份好工或者被一份好工搵倒你,就唔可以放過每一個機會.今日開始準備好你嘅LinkedIn,這些機會是屬於你的~


text:
嚟到文化博物館一定唔少得俾佢哋去兒童探知館玩吓,喺冇準備之下發現有個特備節目叫「農村入廚樂」喎!
呢個活動係希望小朋友認識一下盆菜習俗,仲可以用俾佢哋好似煮飯仔咁用玩具製作盆菜
不過呢個活動只係俾小朋友自己入去,大人只好喺外面望入去!活動只要喺入口處報名就可以,如無意外應該都唔會爆滿(因為唔係特別多宣傳的活動...嘻)
芊芊第一次嚟探知館玩, 哥哥好似導遊咁帶住呀妹呢度玩吓嗰度玩吓!
哥哥起初開開心心帶埋妹妹一齊捐咗入去個金魚缸度, 跟住發現好逼又要妹妹出去!
之後哥哥已經唔知跑咗去邊度玩,呀芊反而同哥哥玩完個魚樂無窮之後,就拉住我入去小房間睇書同玩砌圖, 所以話囡真係唔同D!
哥哥就一支箭去遊戲機前面玩,都係一些環保意識的小遊戲,唔通真係男仔鍾意打機多D
過無幾耐就2點開始農村活動喇!媽咪喺外面望兩望,睇到職員姐姐先問小朋友一些問題,我估應該係「知唔知咩叫盆菜?食過盆菜未?盆菜有咩餸?」等問題
估唔到真係做得幾足喎!就連放柴入灶去燒柴,用扇撥火等步驟都有
之後仲要斬燒肉,落鑊炒鹹魚等... 最後要砌好個盆菜上枱
學習過程都幾得意,如果可以家長一齊入去玩就好!活動45分鐘,完咗仲可以同小朋友喺裡面影吓相, 仲有一份小禮物
Photo by CANON 5D Mark III, Len | EF 24-70mm f2.8L USM
呀劍評分: 7分


text:
無限Refund,上引港女,千歲機場事件,香港人突然變得神憎鬼厭,無論去到邊都成為醜事嘅主角–我頭先係咪講咗「突然」兩個字?唔好意思,其實香港客仆街身為香港人嘅我地一直都好了解,只你礙於面子問題唔肯認.而家咁啱一次過爆咁多單嘢出嚟令大家唔可以唔正視依個問題.
香港人好憎自己俾人當大陸客,因為大陸客自視過高,以為自己有錢大晒,香港人當然唔想俾人帶有色眼鏡去睇.但大陸客氣粗嘅前提都起碼因為財大吖,佢哋態度幾差都好,最後買嘢通常都好豪氣,張單會令你覺得比佢地煩咁耐都值嘅;香港人呢?買一百蚊嘢就要你比一百萬嘅服務佢,最後仲會好厚面皮咁問你有冇咩Discount比佢.唔係講笑,噚日我先見個做人老豆嘅為咗要五蚊入場發哂爛渣去嘈,仲夠膽話依個唔係錢嘅問題(下面嗰句我都廢事講),結果職員一Free五蚊俾佢入去佢嘅原則就唔知去咗邊,即刻笑晒口咁入去.
「依個唔係錢嘅問題」依句由香港人講出口真係搵鬼信咩大佬.
做人有要求好正常,咗錢想有服務都係人之常情,但最基本你要嘅嘢起碼都要合情合理.即係點?例如食老麥要汽水走冰,薯條走鹽,飲咖啡要轉脫脂奶個包要整熱啲.但你會唔會要求畀廿四蚊要食到個巨無霸餐,或者用齋啡價錢飲到星冰樂?人哋唔俾你唔係因為服務唔好而係你要求無理,但唔知點解好多人一上到飛機就好似冇晒常識咁:比經濟位價錢但要坐商務甚至頭等,自己Check in嗰陣冇揀定特別餐但空姐派餐又唔食依樣嗰樣之後又話人服務唔好,起飛嗰陣Call空姐唔嚟就話人忽視自己又唔諗下嗰陣起身有幾危險.將心比己好似冇咩香港人識,自己提出嘅要求誇張離譜拒絕你其實好正常,一啲都唔關服務好唔好嘅事.
如果香港人再唔正視自己做客嗰陣嘅問題,好快唔止香港本土服務業同航空業會討厭香港人,全世界都好快唔想做香港人生意,因為香港人喺佢地眼中就係代表麻煩多多但又唔肯洗錢.我地而家仲笑緊中國人無知,但到時候當我地比中國人笑返轉頭都冇得反駁,再唔改下自己平時嘅態度,我地嘅惡行可能好快比中國人更多同更出名.


text:
唔好話四仔迷唔想知,其實細佬都唔係好想寫男優嘅嘢,一來葡萄,其次係佢有嘅你同我都有,除咗錢,咁點解仲要講,咪因為巴閉囉!一門三傑喎,夠威未先!Axel Braun呢個金牌惡搞導演全球都識,今日佢個仔Rikki Braun都出埋身,未做男優先做導演,唔好忘記佢嘅阿爺Lasse Braun都係知名色情片導演嚟o架!
如果唔係Axel Braun日日有新聞,細佬都唔想睇到佢出現,不過唔係大導有新片上畫,反而今次係佢被人「惡搞」,據新聞網AVN報道,Axel Braun個大名懷疑被盜用,作不法交易,唔只涉及錢銀,仲搞埋上床添!事件傳到當事人身上,Axel Braun周圍發文澄清,更嚴重警告侵犯者收手,否則將會有進一步行動喎!事源係Axel Braun起用新女合作都會透過「SexyJobs.com」中介平台幫手搵女,有人就冒充大導從事犯罪活動,呃錢兼呃女,報道就冇交代有幾多受害者,但就強調已即時停止帳戶,更叫大家放心.講就易,其實Axel Braun個大名被盜用都唔係今日嘅事,早喺2014年已發生過,據講當時超過150名囡囡被要求試鏡,好在發現得早,所以對於今次事件,睇怕佢本人都知陸續有來呀!
嗱,Axel哥嘅新聞已經霸咗不知幾多日,而佢個仔Rikki Braun仲誇張,唔經唔覺已長大成人,跟老竇搵食做埋四仔導演,仲有埋大作《Riley GOES GONZO 2 》於月底派街喇,你話四仔迷係咪要葡萄先?有個富爸爸,仲要有鹹濕富爸爸,錢銀同女人無限提供,爽死啦!
子承父業就梗啦,雖然外界對Rikki Braun嘅成就唔多睇好,但人哋「處女執導」,傳媒都要畀面報道,而講開呢套片就巴閉囉,除咗有Riley Steele呢位Axel哥御用辣妹擔正外,戲內仲有Abella Danger任佢舞,真係上上下下都要畀面佢呀!《Riley GOES GONZO 2 》當然有第一集啦,而上集正正係老竇Axel Braun喺2013年開拍,一手捧紅Riley Steele o架,跟住仲將阿妹收歸旗下做合約演員添!所以唔理報恩定搵銀,Riley Steele都一定要畀面嘅!有其父必有其子係咪真呢?好快就見真章,但身經百戰嘅Axel哥喺訪問轉移視線,呼籲巴打將焦點放番喺脫星身上,唔好因為Rikki Braun係佢個仔喎!大導放心啦,當年你老竇Lasse Braun喺四仔界咪又係屢獲殊榮,既係導演,又係製片人,編劇,小說家及研究員,仲有米蘭大學法律學位,作品遍布歐美,連你都可以擺脫父親,相信你個仔都唔會令你失望嘅!
撰文:祖


text:
我同我女朋友係咁岩係上網識既,一個月到大家都有感覺,我地一齊左.我知道佢既過去,同過佢一齊既人都係比較老既,得我係年輕,我29而佢30,係第一日一齊冇幾耐佢就問:「係唔係因為屋企有事,有事做咩唔搵我幫」等等....咁佢就毫無保留咁幫左我.
跟住我知佢就黎生日,但係佢冇講過比我聽佢係幾多號生日,亦都從來冇講自己鐘意d咩,咁我就偷睇佢手機睇下佢鐘意d咩啦,點知睇到佢同前度既聯絡但非一般既聯絡!!個個前度係一個人夫,佢同人夫對話係好曖昧,之後佢發現左我睇佢手機,就係咁我地第一次最大鑊鬧交......佢話我唔尊重佢,我就話點解佢要咁做!不過之後個幾日我好想見佢,想氹返佢返黎,其後仲整左本相簿比佢.點知係個日既早上我見到佢 (咩相你懂的),個d相佢都有sd過比我,之後個幾個月都係吵吵鬧鬧,好快冇咩事.
直到4月中到我發覺唔妥,佢成日話我太過緊佢,但我成日都搵佢唔到,佢去澳門話同屋企人去,返黎之後佢有同我話去澳門d野,不過係好少部分,但同佢原本之前講既唔同,我冇出聲.去到5月31號佢冇啦啦話分手,我就主動去留佢,點知我忍唔住將佢澳門既事講出黎,鬧佢做咩呃我,做咩話係同屋企人去,明明就同朋友去......一個星期後到我頂唔順搵返佢,點知佢話我屈佢,途中比我發現原來有人追佢,一齊過,之後佢唔開心個時有2日我搵佢唔到,原來佢就係去左搵前度.
個晚就呢樣野再爆多左次,依家我搵佢,唔係話唔得閒,就係咁同我講分左手丫等等,就話我做咩要做左佢反感既野,話我迫佢,話佢係我面前冇曬私隱點解少少私人空間都唔比佢,其實我都係想同返佢一齊姐.
______________________________________________________________________________________
回覆:
我覺得佢誠信已經破產啦,明眼人都睇得出佢一腳踏幾船!乜都唔同你講,又成為搵唔到佢,仲要比你發現佢同前度有偷偷地聯絡....綠帽由頭戴到落腳趾喇wo!醒下啦!佢當你係用黎攝時間咋,真心中意你又點會成日講大話姐.唉話你on_怕你嬲!!不過你真係唔好再中個頭埋去,呢啲女見一次就走啦,仲傷唔夠?如果你想hurt下,我寧願你唔好拍拖住.


text:
其實全程好緊密&辛苦,差唔多跟足曬行程行冇乜新嘢,不過為免老人痴呆都要記低俾雞髀仔睇返.
3月11日一早搭機搭到傻,咪睇雞髀仔瞓得咁冧(6),其實呢7日間佢係又笑又喊,好多時扭計扭到我哋想死.好彩我一早預咗薯同我頂唔倒咁多日,搵埋雞髀舅父基哥幫手.到成田買咗北海道7日PASS同去SOFTBANK租咗microsim(貪佢可以打同接電話方便,如果全日唔用data,只係105 yen租),之後唔係坐好耐就夠鐘轉機喇.
由札榥駅西口出地面行7分鐘左右到京王plaza hotel,因為BB車,地下街又唔直結(直接連結)酒店,有B車可能世紀皇家酒店仲方便.下次都係齋買機票,酒店全部自己book仲好,選擇多尐,有時會掋尐添.點解揀佢係日航book位姐姐仔係咁話我哋3個大人,如果另外d酒店房可能太細唔夠住,但其實我一向睇性價比,能屈能伸,薯更加係風吹王帝褲浪,都咪提.
anyway,房間ok啦,有4星款嘅,但真係冇乜時間用,冇所謂,11號晚好似成10點幾先check-in,好處係房有wifi.由於東京轉機果程冇晚飯,我哋又大安旨意諗住落機食,結果飛機排長龍等起飛又delay,到埗梗係乜鬼都收曬皮,所以唯有喺車站便利店買嘢食,雞髀仔食緊北海道好普通120 yen嘅蛋卷都好好食,非常鬆軟.薯買咗一舊兩吋厚紅豆銅鑼燒都係2XX yen,仲有布甸,飲むヨーグルト(飲嘅yogurt)都係我favorites.
基哥成日話導遊珍(指我,因為間唔中黑面同insult d客)冇行程冇景點,如是者都係同佢哋到一到白痴戀人公園,估唔到嘅係周街一路行一路影,未到巴士站都冇咗一段時間.200yen 去小樽巴士約8個字倒?因為雪地車行得慢,到西町北20丁目行幾分鐘就到.
喺呢度又hea咗好耐,飲吓朱古力食吓雪糕.環境幾靚幾舒服,今日又唔太凍,有成幾度,可以坐室外.定時會有音樂鐘響.不過,居然有人幫你影相兼想以大拿拿1000 yen sell俾你,冇嘢雅.你都幫我哋用我哋部機影咗啦,邊有人買.
記得出返車站行seiyu超市都好似3點幾,超市好多嘢賣,不過除咗生果蔬菜呢尐會平好多外,零食同759嘅價已經好貼.不過都買咗包日本國產栗子,好有趣原來連埋衣嚟食,浸咗糖水嘅衣ok軟入倒口,但當然同糖砂炒栗子有好大距離啦.跟住好求其係地下街食咗間拉麵咖哩飯之類,但都ok嘅,喺日本咁多餐都係只有好好食,好食同普通,未試過難食.
搭地鐵去返大通駅行狸小路,好似5點幾lu,又見マツモトキヨシ,又果汁粉又有bb餸咁,梗係又掃.其餘商店街唔係太特別,亦唔啱時間冇食宝龍拉麵.
行吓JR Tower,stella等,HMV太細冇薯想要嘅Richard Clayderman.薯唔食蟹唯有掟咗佢入和幸,然後我哋3個去咗蟹本家,純粹因為就腳.一如グルナビd comment真係多big 6人,好多國語,仲有國語人waitress serve我哋.因為每group人都係個室,又不至於太嘈,有d房間枱下有得伸腳,但同埋bb一齊驚佢跌落去就要普通和室算.揀咗個有本場松葉蟹火煱嘅course,所有生嘢我都唔食,基哥本來唔食,都幫手啃咗大部份.但生嘅蟹味噌(圖中間左邊)真係腥腥臭臭頂唔順,由頭擺到尾.火煱其實冇老豆d薑蔥爆肉蟹好味,全場最好食係中間啖啖肉嘅炸蟹蓋,連雞髀仔都食到津津有味.^^ 蟹粥(圖下列中間)亦係食曬所有嘢加飯落火煱度煮,鮮甜,不過因為我哋已經喺室溫長期28度對住個火兩粒幾鐘加飽到反肚咁上下,盡量餵雞髀仔食算喇.同格入面果d生果yogurt好搞笑,好稀o既,但又唔難食.食完蟹回程都9點幾,周圍閂曬門,(札幌大型商場閂9點算係好遲喇,細d如函館,7,8點已經死城一樣)薯自己食完就去咗三省堂再返酒店匯合我哋.京王房間得一條key,唔太方便,但懶得同佢reception反映lu.個bell boy果幾句例牌英文發音好正掋讚,我話佢英文叻佢笑笑口.話時話今次旅行全程除咗某程火車有兩個日本佬啤同殊雞髀仔喊之外,好似冇遇到任何不禮貌對待,good.當然,我哋亦時時保持驚覺,盡可能唔影衰香港人嘅.
咁就完咗兩日,仲未去紀伊國屋,又醒起未去雪印parlor,不過聽日要出發去函館lu.


text:
我地公司同事閒閒地每日做成百個面試(誇張法姐),見過唔少出色嘅求職者,騎呢嘅亦唔少.歸納同事們意見,小編得出面試七宗罪.
-
一黎就講錢
有D求職者一黎無耐就講:「我上一份工有35K,年尾分埋花紅㗎」,真係隔住部電話同個Mon都聞到一陣銅臭味.
-
記錯公司/老細名
我地絕對明白搵工梗係漁翁撒網,將自己份CV send幾多得幾多.唔該自己mark番邊份打邊份,唔係去到坐低嗌錯老細名就老土啦.
-
口水多過茶
唔少人黎見工好似十年無開過把口咁,問一句答十句.贈你一句:「講重點啦」.天生健談唔係錯,但見工就唔太適宜吹水住,留返happy hour先啦.
-
過份被動
其實面試就好似選港姐咁,收收埋埋,平平無其嘅梗會比人foul出局.適當地表現自己,主動D講下對公司嘅了解,期望同目標,至會比到好印象人.
-
不可一世
讀過牛津劍橋,做過Big 4的確好叻仔叻女,我都戥你阿媽老懷安慰.知你叻豬啦,但有D野低調D好,唔係好容易比人覺得你不可一世.
-
踩舊公司/舊老細
人望高處,搵得工嘅梗係覺得自己可以比以前做得更加好.曾有求職者踩到舊公司舊老細一文不值,我地聽到都唔知比咩反應好,只見佢個人素質都幾高下.
-
吹噓自己有幾搶手
Recruiter有感:唔好講到我唔請你係我損失咁,我地都有好多candidate選擇㗎.
老老豆豆,呢D咁嘅基本野,好多小朋友in幼稚園都做到.下次見工前,諗諗佢,唔係見完一次就bye bye㗎啦.


text:
伍婉婷 為咗包庇霸住軒尼道詩崇光門口8P巴士站啲的士,叫警察針對巴士執法,結果引發巴士司機按章工作,早上紅隧塞爆,真係多謝 伍婉婷 ,而且返工時間未係最大考驗,放工時間都未知會唔會港島困獸鬥.
只不過,對銅鑼灣一帶地理有啲了解,都唔會認為 伍婉婷 嘅建議有任何道理可言.
伍婉婷 當香港人係傻嘅
伍婉婷 喺2月14日嘅灣仔區議會委員會會議上,話要俾啲的士霸住8P站,因為要方便啲由港鐵站去私家醫院嘅客,特別行動不便果啲.首先,如果行動不便嘅輪椅客,更加應該坐巴士至係,因為依家港島嘅巴士,絕大部分都係方便輪椅上落,反而的士唔見得好方便輪椅上落,我唔知 伍婉婷 係唔係太富貴,無需要搭巴士,所以唔知香港巴士已經大致上低地台化,除咗極少數嘅歐盟一期或前期嘅車,其他都低地台晒.
如果行動不便,咁唔會用向軒尼詩道果邊嘅出入口,因為果啲係樓梯出入口嚟,依家大部分輪椅客出入銅鑼灣站,都係用駱克道果邊嘅輪椅電梯出入口,如果我係坐輪椅嘅,要搵的士站,大家睇地圖比照合法的士站位置,你只會覺得穿越崇光百貨去8P巴士站截的士係傻的嗎嘅行為.
咁點解 伍婉婷 會可以咁無邏輯,攞養和,聖保祿啲病人過橋,都要保住的士佬非法使用8P巴士站,因為果個位,實際serve兩類客
- 我喺果度,見得最多其實係喺崇光買咗勁多嘢啲自由行旅客,果啲友仔截的士從來唔睇乜叫禁區嘅,亦唔肯行多兩步路去電業城花旗銀行門口截的士, 伍婉婷 寧願照顧一班盲嘅自由行,都唔肯顧住巴士乘客利益.
- 的士佬另一個要喺果度長期霸佔巴士站嘅原因,喺崇光百貨關門大吉之後,主要係搏你班友坐泥鯭的同埋深夜巴士,果啲每人廿蚊位,然後超載果啲泥鯭的,要做果隻的,係一定要俾入線費,唔知 伍婉婷 議員自己坐過未,定係明知有呢啲非法業務存在,都仲要立心包庇呀.
楊雪盈議員(大坑選區,灣仔好日誌)要求政府正視的士佬霸佔巴士站嘅行為,非常正確,因為果啲的士,霸佔巴士站係荒謬無稽至極, 伍婉婷 唯一可以做,係向公眾道歉,甚至辭去議席,如果用失職區議員嚟形容伍婉婷都應該無大錯.


text:
TSA 取消呢個問題,其實喺朝野政黨同家長嘅強烈意願下,本來政府要簡單行事,就係取消咗 TSA 咁就天下太平.除咗心理變態呢個虛無飄渺嘅解釋,仲有乜嘢可以解釋到,當然係錢
TSA 嘅肥豬肉
TSA 舊肥豬肉有幾肥,可以點養中聯辦班仆街,我用數字答你,首先,以下係一啲基本數字
當然,呢啲數字可能同現實有偏差,一切都係預計,但中聯辦至少可以由零售同出版兩個渠道,獲取可觀收益,有三千幾萬收益一年係保守預計,呢個係仲未計好多涉及 TSA 果啲電子教材果啲費用,上述收益,純粹係以印刷版收益嚟計,而且以一間學校,只用一間出版社嘅補充練習嚟計,但以香港學校果種變態程度,以前我小五操練學能測驗(SSPA),都至少用成三四間出版社嘅補充練習,但實際上,中聯辦可以透過聯合出版集團收到嘅水,隨時係以億計,呢啲錢,就算北京唔俾錢中聯辦,中聯辦都夠用嚟炒樓有餘,就算中聯辦班友廉潔得十分之緊要,呢啲以千萬,甚至以億計嘅資金,用嚟補貼維穩費都唔錯,例如文匯大公呢啲長期用嚟印廢紙嘅傳媒可以存在,喺中國共產黨喺香港唔少業務都好賺錢,香港人奉送嘅錢都夠俾呢筆維穩費,一筆係中銀香港,華潤呢啲財團嘅利潤,而另一筆,就係三中商透過課本銷售,無論出版同零售渠道所得嘅收益.
正由於 TSA 係掠水用途,所以,依家吳克儉一定死撐,特別吳克儉喺做教育局局長之前係考評局主席,作為考評局出身嘅人,一定好清楚考試相關嘅產業利潤係何等龐大同豐厚,所以香港人點只要罷考 TSA ,隨時要係公開送 TSA 製造嘅垃圾,寄到吳克儉嘅府上至得.


text:
冇女朋友,你咁快學做好男友做咩?
有好多人會有一個諗法:我明明係一個好仔,點解硬係搵唔到女朋友?可能你識煮飯,會做家務,人又細心,會知幾時準備驚喜,或者你真係具備哂所有做一個好男友嘅條件.
但係你根本冇女朋友.
當你有女朋友,你係佢最重要嘅人之一,生活上多咗好多接觸機會,自然比到好多時間你盡顯完美男友嘅一面;但如果你鍾意咗一個女仔想追佢,你冇可能將同一套方法套用落去,一嚟你同佢未必喺一個相同嘅圈子,二嚟好多行為男朋友做係Sweet,其它人做就會太Over:你冇可能無啦啦話煮餐飯比個普通人食係咪?
但係好多人唔明依個道理,佢地以為只要令自己愈接近女性心目中嘅好男人,自己拍到拖嘅機會就愈大.問題你唔係嗰種一出場就吸引到全場目光嘅男神級數(我假設你唔係啦下),令人窩心嘅行為唔一定馬上吸引到女性,而追女仔你更加需要嘅係主動,浪漫,幽默,令一個女性喺最短時間之內對你有好感,留低一個深夜嘅印象,而唔係要相處落幾個月之後先慢慢感受到你嘅好,知你有幾無微不至.通常佢未發掘到你嘅優點,已經成為咗另一個人嘅女朋友.
點解咁多女性會愛上壞男人?因為佢地有自信,有魅力,只係見過幾次面足已令到女性對佢產生好感,然後再據為己有.可能一齊之後佢對女朋友好差,唔理女朋友感受,甚至繼續追女仔,做盡大家口中賤男會做嘅事.但起碼人地追到女拍到拖,唔識或者唔會去維持係後話,對佢嚟講大不了飛咗而家依個搵下一個,但你就連一次拍拖嘅機會都冇.
你識嘅嘢只係可以維持一段關係,但幫唔到你發展一段關係.
我唔係話你要做賤男或者有個壞男人嘅風格先追到女仔,但你一定要明白點解好男仔都唔一定會拍到拖嘅原因.喺一個講求速食嘅慍界,如果乜都要慢慢發掘,乜都要細心感受先發現,你要拍拖真係唔係一件易事——係吖,機會當然有嘅,但細啲囉.
所以唔好再學做一個一百分男友,唔好再以暖男自居,你需要嘅唔係一個女仔喺你身邊耐咗先會覺得暖,而係第一次見你已經感受到你嘅吸引力.
而且最令女仔感動嘅就係一個男人為咗自己而改變.如果你一開始已經咁好,改條毛?


text:
係而家呢個時代,我哋真係唔知道乜嘢係有型,淨係知道有一種氣氛慢慢醞釀,就係去追求比較文明嘅生活.但係乜嘢係文名呢?可能係對於你身邊嘅環境多啲了解,例如係你食嘅蔬菜係邊度黎?你飲嘅水係邊度黎?點解你屋企樓下剩係得商場?點解你唔可以掌握你自己嘅生活方式?咁究竟點解呢?
而當你一路去搵答案嘅時候,係過程裏邊有提出一啲乜嘢方法去接近一種我哋所謂比較文明嘅生活方式呢?
遠嘅唔講住講返青春工藝,痛哭酒館呢個地方.究竟呢個地方係點樣嚟嘅呢?
簡單講兩句,我哋一路以嚟係喺土瓜灣13街鳳儀街6號地下自己比少少錢租左一個地方,做啲木工班,教吓傳統入榫木工淨係櫈仔咁樣.之後師傅退休,我哋就諗喺城市裏邊我哋需要一個點樣嘅空間呢? 係唔係淨係一個俾錢先可以坐入去嘅咖啡室?係咪一個淨係諗住自己嘅空間呢?另一方面又要顧及到租金點樣先可以持續落去.
所以我哋就開始轉型,係過程裏邊好多好多朋友一齊幫手,當中有一啲讀緊書嘅同學仔,亦有MaD 創不同嘅一啲朋友過嚟一齊幫手裝修,計劃活動,最重要係一齊討論.
所以而家我哋朝早就會開放行過嘅朋友可以過嚟飲下野有涼茶,簡單嘅咖啡咁樣.如果要食嘢13屆周圍都係唔同嘅餐廳,我哋比隻碟你地自己出去買,仲可以係過程裏邊真係經歷一下呢個社區.
星期五就會有車衣小宮女過嚟做下改衫,街坊都用得着.星期六日就會有一個做小金工首飾嘅小女孩有陣時教吓人,又會負責看舖.
呢度已經唔係單一用途嘅一個空間,亦都更加希望係將來有唔同嘅朋友可以同我地一齊去討論一下點樣去使用呢個空間,令到呢度更加好玩呢.
呢個就係我哋成日抱住一個青9春精神,我哋嘅城市我哋嘅生活唔可以就咁就算,就去試啦!就一齊去玩呀!


text:
黎到呢度之後其實個人一直都幾鬱悶下,而原因真係好複雜,最主要係,中國唔似香港或者荷蘭或者美國,呢度所有地方都無情咁提醒你你喺中國.即使係最努力扮成海外情懷嘅嘢,一個香港人都會睇得出佢係中國嘢.
慢慢地,我養成左一種好似食煙咁,可以解壓但實際上對自己傷害極大嘅習慣——睇google map,睇啲長途火車旅行嘢,睇背包客棧,睇連登旅遊台,想像自己會去一場旅行,一次探險,想像自己暫時可以離開呢度,面對一啲on9到爆嘅嘢,令自己暫時忘卻現實,去一次房間入面嘅旅行.
但事實上係,我根本走唔到出去.越睇呢啲嘢我就越想出去旅行,然後發現自己根本毫無條件咁做,係連去下日本都唔得,下次返香港都唔知係幾時;去其他中國地方我又毫無興趣,因為咁樣對我黎講真係冇離開過呢個地方.我越想留係度,我就越想出去;我越想出去,我就越發覺自己走唔到.結果,我就只會變得越黎越鬱悶.
但我真係冇辦法戒甩呢個習慣.一個出慣去,接觸過(應該係,除非唔係)外面世界嘅人,就好似一隻自由開嘅雀仔咁,根本唔會慣留係一個文化極爲單一嘅地方.就算你要強調走地雞都係雞,你都唔會可能將佢放入去籠入面同廿幾隻雞一齊迫.
我開始明白點解中國人咁「變態」.唔好想像呢度係一個受高壓統治人民受嚴密監視嘅地方,因為事實更加恐怖.認真咁去睇,你會發現呢個國家好排外,而我想講嘅排外唔係義和團或者納粹個種,而係一種睇落好開放,但實際上極之自我防護封閉嘅精神狀態.我拎8000人民幣一個月,竟然已經叫比呢度freshgrad拎多一倍.唔靠父幹嘅話,佢地真係頂盡join零團費團去香港見下世面;百度搜狗優酷搵到嘅嘢基本上都係中國嘅網頁,同google youtube比真係蚊髀同牛髀;佢地拎到有關外國嘅嘢,十之八九都係secondary/tertiary source,而呢啲source往往都係帶住極大嘅偏見寫嘅,新假期食玩買嗰啲喺佢地面前簡直就係清泉.
恐怖嘅係,佢地唔係唔知呢種「國際」係被建構出黎——但佢地更相信呢種現實,滿足於呢種想像.你話比佢地聽呢啲有另外一面,佢地會先話你識條鐵,再話你扮野,殖民餘孽.佢地出過去嘅人,返到黎一樣仍然係同一種mindset;外國經驗根本就冇變過佢地,改變到嘅只係佢地嘅階級.佢地絕大部分人根本就係柏拉圖所講嘅洞穴人,仲要係冇人綁住都唔肯出去見下陽光下嘅世界個種.呢種精神狀態,真係好癡線好癡線.見過呢種分別,我諗我真係永遠都做唔到中國人.


text:
好多人入元朗食茶記都話要食華嫂乜乜乜,嗰個有齊蕃茄,煎蛋同芝士嘅招牌菠蘿包大件夾抵食,又確係幾吸引,再加上佢最近衝出元朗,喺觀塘開分店,更加名氣極盛!不過有時入元朗屏山食華嫂都要撞啱時間,加上星期日人氣咁旺,大家又放假嘅日子佢又唔開,啲傻豬豬唔做定Research,入到嚟先摸門釘都幾失望架!不過小妹覺得元朗值得食嘅茶記何其多,唔食華嫂咪食第間囉!好似呢間位於元朗建德街嘅「萬芳冰室」都係假日嘅好去處!
Tiffany 藍嘅設計獨特,傳統中帶點時尚!
店內特設卡位,牆上仲有充滿懷舊氣息嘅壁畫,柯德莉夏萍同亂世佳人都係經典中嘅經典!
嚟幫襯嘅主要都係附近嘅街坊,而且高朋滿座!
雖然「萬芳」嘅位置都係有啲隔攝,不過小妹一諗起佢個「生炸無敵大雞髀」即刻食指大動!「萬芳」主打茶記懷舊美食,好似紅豆冰,菠蘿油,蝦多士,大件夾抵食嘅常餐… …全部都可以滿足一班老街坊嘅需求!不過我呢啲妹妹仔梗係鍾情炸雞髀同紅豆冰啦!
生炸無敵大雞髀 $32 炸到金黃色嘅外皮咬落「嗦」一聲,童叟無欺!
「萬芳」嘅炸雞髀真係唔講得笑,一上枱個陣勢就拋到你個心離一離,極大件雞髀炸到熱辣辣,陣陣熱氣同香氣撲面而嚟,咩叫即叫即整?佢完全用行動同實物話你知!朋友將手上嘅Note 3攞出嚟對比,件髀直頭大過佢部機,搞到我仲以為食緊德國鹹豬手!我即刻忍唔住要切開件炸髀,點知發出「嗦」一聲,香脆嘅外皮下肉汁同油份傾巢而出,邪惡度簡直爆晒燈!雞肉食落又嫩又滑,仲充滿彈性,完全唔同連鎖式快餐店嗰啲炸到又鞋又硬嘅炸髀!不過我最鍾意食佢配埋嘅雜果沙律,酸酸甜甜可以解膩,如果想飽肚啲都可以配炸薯條,$32就可以食到咁正嘅下午茶餐,行遠少少嚟食都係值得嘅!
攞部Note 3出嚟比拼吓就會知有幾大舊!!!!!
食炸髀點可以冇紅豆冰?紅豆煮得腍之餘又粒粒分明,咬落煙韌軟糯,加入香甜嘅花奶同搓成圓球狀嘅碎冰,夏天飲番杯都幾正!小妹發現「萬芳」嘅紅豆冰花奶同紅豆嘅比例接近1:1,根本係揼本之作,難怪每枱都差唔多嗌一杯.加上佢嘅糖份唔多,飲落唔會過甜,啱晒我呢啲「偽On Diet」嘅講(港)女!
紅豆冰 $20 紅豆多到咁,會唔會蝕本?
紅豆粒粒都勁大粒,腍得嚟又有咬口,一個字,好正!
朋友叫咗一個港式All Day Breakfast ——常餐,鮮牛湯意粉清清地易入口,店主有特別加入薑絲,我諗係想辟走牛肉獨有嘅腥味,不過朋友話牛肉食得出係新鮮嘅,因為彈牙又Juicy!另外仲有傳統常餐必備嘅牛油多士,午餐肉同炒滑蛋,配上香濃凍奶茶一杯,呢個配搭,絕對唔會比文青成日蒲嘅Cafe輸蝕,坐喺度扮吓附近嘅街坊,又同啲街坊吹吓水,呢啲咪係食茶記嘅浪漫囉!
豐富常餐 $40(凍飲加$2)
原文刊載自UBlog,本篇圖文獲作者 港飲港食.講女 / 港飲港食.講女Facebook專頁 授權刊登,未經許可,請勿轉載.


text:
我記得個夢講咩喇.我夢見我去左o的 showground o既地方﹐同埋o的朋友一齊﹐細佬都好似係到.個Showground 係好似一個個地洞咁架﹐我就同在一個小妹妹朋友一齊行.原本係一班人咁o既﹐但係我知道有個 hidden 地方﹐所以就帶左個小妹妹 Victoria 去囉.裡面有好多野埋架﹐我地就買埋其他人個份囉. 之後要返屋企喇﹐竟然係 Victoria drive 囉.我好驚訝咁問佢識唔識 drive﹐佢話比我聽話佢已經drive 左幾次.返到佢屋企門口個陣﹐其他人都返晒黎咁囉﹐但係我都要返屋企.好似係男朋友drive 囉﹐但係都見唔到佢個樣﹐凈係見到細佬話要返屋企. 咁依到係 one part of the dream lah﹐the other part 就係係麥當勞個到o既.好似有新產品出囉﹐所有就去左食﹐但係唔知點解門口出面有個籃球場窩.有人打緊 ball 啦﹐又有d 新o既 booklet 咁o既野啦.但係我係唔應該比人發現個窩好似﹐係到避緊一o的人咁﹐都唔係好記得依part 關於o的咩﹐記得麥當勞依part 係前過 showground 個part﹐因為之後 Victoria 個家姐 Fei 想要最新個本 booklet﹐但係我話凈係麥當勞個到先有個時﹐係夢裡面竟然可以有 flashback﹐我flashback 返去麥當勞個到見返o的新booklet o的樣囉﹐Fei 就俾錢我叫我去買. 就係記得咁多囉﹐都話我個夢好長架喇.其中重有o的好模糊o既畫面﹐但係又唔係好清楚囉﹐所以都寫唔低.
今日又要返工啦﹐返工個陣 as i expected 老細真係叫我蜓日返工﹐但係我都係say no 囉.我真係唔想返啊﹐對唔住啊.Anyway, 今日返工都唔忙﹐無咩人去囉.但係到最後﹐ Gavin 竟然咁對我.佢同佢 Daddy 黎食飯啊今次﹐但係因為佢地9點幾先黎所以我要遲o的先可以收野咁囉.放工可以見到 Richard 好開心啊﹐去左 Maccas﹐因為我要 Neopet 個o的公仔囉.去個陣見到 Ken 同 Ady 囉﹐Arthur 重有打電話俾我~~ kakakaka….係囉﹐咁就一日喇.Kelly ah, cheer up lah my gal. 點都好﹐你重有我地依班朋友﹐你做咩我都會 support 你架.想做就去做係你同我講o既~~ kekekeke love you gal~~ Anyway since u sound so shock when I tell you I’m writing my blog…I’ll stop now then~~ kekeke…just cheer up lah ~
Advertisements


text:
用鹽係咪可以幫到濕疹傷口殺菌
-
program
濕疹傷口都幾嚴重
有時r到有膿添
聽人講用鹽係咪可以幫到濕疹傷口殺菌
同埋可以令濕疹快啲好
係咪真係得?
-
jessschu
program said:
濕疹傷口都幾嚴重
有時r到有膿添
聽人講用鹽係咪可以幫到濕疹傷口殺菌
同埋可以令濕疹快啲好
係咪真係得?
你千祈唔好亂黎呢味野添,我驚到時你啲皮膚傷得仲勁
好心你正正經經去睇下醫生睇好佢啦
-
program
jessschu said:
program said:
濕疹傷口都幾嚴重
有時r到有膿添
聽人講用鹽係咪可以幫到濕疹傷口殺菌
同埋可以令濕疹快啲好
係咪真係得?
你千祈唔好亂黎呢味野添,我驚到時你啲皮膚傷得仲勁
好心你正正經經去睇下醫生睇好佢啦
睇左好多年都睇唔好
所以之後索性唔睇
去藥房買啲消炎藥膏搽算數
反正效果都係差唔多
-
bbellen
如果你想保護返個傷口, 等佢自然康復, 你用彈性繃帶綁住瞓, 咁唔驚再r損, 可以好得返d
-
bernice333
program said:
濕疹傷口都幾嚴重
有時r到有膿添
聽人講用鹽係咪可以幫到濕疹傷口殺菌
同埋可以令濕疹快啲好
係咪真係得?
-
marysiuu
我聽一個朋友講, 其實如果你想治本啲既話, 可以去買盒康萃樂食, 佢有減退濕疹既作用架.. 我聽佢講, 大概食兩個星期開始有少少見效, 連續食兩三個月之後, 濕疹都退得七七八八


text:
「發問」
每個人成長都會問好多問題,嚟個係必然,因為當你唔明白件事嘅時候,自自然然就會有問題.而學習嘅過程總會回到問題,當自己唔明嘅時候當然會問好多問題.嚟個係自然同正常嘅現象,不過亞洲人就好似唔敢係一大班人面前發問問題.有啲人嘅原因係因為怕問咗會顯得自己愚蠢,但係唔問問題未更加愚蠢?所以有問題係應該勇於去發問而唔係怕無面!
「問題」
相信嚟個問題唔係今日先知有,但係都好想講一講自己嘅睇法.其實點解香港嘅教育制度會令到啲學生唔敢發問問題呢?不論係自己返大學教書也好,去講座也好,其實好多時最未都會問大家有無問題.不過每次都係咁,大部份時間都係無人敢問問題,最多都係一條起兩條止.不過當落堂之後就會有好多人走嚟問問題,但係如果係其他地方應該會係掉返轉!
「教育」
唔記得咗係邊度聽過一個朋友講,香港嘅老師會覺得小朋友發問問題係一個問題,甚至唔鼓勵佢哋發問問題.其實咁樣真係打擊小朋友嘅好奇心,因為問問題係因為唔明甚至係因為想知多啲所以先至會問問題.如果不斷俾人禁止問問題,其實慢慢就會唔敢問問題.所以外國嘅教育係鼓勵的學生問多啲問題,而嚟個習慣係由細培養出嚟.以有問題而唔發問先至係問題囉!講完都覺得自己好笑!
Also published on Medium.


text:
版主: 姥姥, randyboggs, Bella
heffalumpiglet 寫:幫自己舖定條路 妳唔係老馮幫佢地一家做嘢架
栗子媽媽 寫:
我老公同我講喺另外一個細群組到,得我,我老公,奶奶同姑奶嘅,就話不如明天星期六我哋幾個食啦, 不過姑奶即刻話佢唔得囉 , 我奶奶就一路都冇出聲,已讀不回, 應該係嬲咗.
之後我奶奶又喺大群組度話一係就改年廿九食, 跟住我老公其中一個阿姨就發癲啦,話就唔到就算…
跟住輪到我老公個舅父又話 驚年三十晚好難搭的士返去(因為老公阿婆好老要坐輪椅,需要叫鑽的嗰類車).
老公舅父話不如年廿九上我99度食,咁我99話驚啲放工嘅冇早收喎,跟著無下文了
就係咁喇.
除咗問99姑奶明晚得唔得一齊食飯,同姑奶話唔得後,我答唔緊要,係我臨時約,無所謂之外我無講過嘢了.
heffalumpiglet 寫:點解妳要攪到自己咁呢? 年年都要食,佢老人家今日先記得有年三十晚? 舅父又好姑9又好,唔知老人家會隨時叫食飯架咩?
個個都話夾唔到咪唔好食囉,點解妳要好似去哎佢食飯咁呢? 嬲咪由得佢,係佢攪出嚟嘅.
明知1月尾已新年,今日先出聲去話食飯就要全世界就佢,儍儍地.
栗子媽媽 寫:
仲搞笑嘅係我99喺大群組同佢哋班人講,話我妹好難得先放假,要食正日就由得我喎????
跟著我老公打嚟問我係咪同99咁講,我話梗係無啦,我無私下同99講過任何嘢,99咁講係佢自己老作咋
老公阿姨發脾氣話就唔到就使唔改,但我從無講過嘢更加無要求改,而且都無就過,一開口就話年三十仲訂咗盆菜,咁呢啲都叫就!!!!
你講得啱,真係傻傻地哋佢哋,以為個世界只有佢哋,人人都將啲正日留俾佢哋,想霸正日就一早開口約囉,又唔講,到今日先嚟話食飯喎.
但我覺得大時大節一定想一齊食餐飯,唔出席,我真係覺得唔係幾好,而且老公幫我出咗聲,我咪要做番啲嘢氹番99,不過佢哋唔接受就算數了.


text:
各位裝完kodi試完睇片,聽歌之後都可能會覺得kodi又唔太特別.但係重有幾款程式介紹俾你,雖然都係主流野,但係我覺得有必要講下.
Kodi是個有很大潛力的家庭媒體中心軟件,可以播放不同類型(mp4,mkv,avi)的影片;不同格式(mp3,aac,flac)的音訊,亦可以安裝不同附加元件(addon)以方便使用kodi,不同附件有不同功能,有提供影片來源,如電影(exodus),動畫(2d-gate);也有提供媒體訊息,電影資料(The Movie Database).
以下3款都係影片既附加元件,喺附加元件入面撳取得更多就可以安裝.
Youtube
呢個唔洗講就無人不曉,但係kodi上就可以用電話之類既設備將電話既youtube同kodi既youtube同步,將電話搜尋到既影片串流到kodi上,加上你kodi既設備連接到電視,咁就可以係電視上睇到youtube.
Twitch
其實呢個算唔算必備我都諗左好耐,因為twitch只係個實況打機既平台,但係我見越黎越多人用twitch黎做電台,同時實況打機既娛樂亦都日驟豐富,所以我覺得twitch係必備.
iTunes Podcast
而家唔少做開電台既傳媒人已經轉戰網台,而且唔少網台都會設置自己既podcast頻度,方便唔少用手提裝置既用家.
另外程式既附加元件都有所推介,安裝方法亦同上面一樣.
Transmission
呢個只係連結去transmission既網頁介面既工具,你仍需要係主機度安裝transmission再開啟佢網頁介面既功能,不過就對用HTPC同TV BOX既用家好有用處,唔洗成日再開閂kodi.
其實kodi重有好多addon,有啲可以串流到電視劇同戲,不過呢類我個人覺得有啲踩界,所以就大家自行發掘.
延伸閱讀
:


text:
姓終的好聽的男孩名字有哪些呢?在中國,一般每人都有姓,人們初次交往,彼此總要先問:您貴姓?由此可見姓氏在我們生活中的重要性,中國古人的姓名和現代一樣,是人們在社交中用來代表個人的符號,因此給孩子起名,一定要慎重,那姓終的男寶寶該取什麼樣的名字,下面姓名網為大傢介紹,姓終的好聽的男孩名字!
姓終的好聽的男孩名字
終鑫炎 終斌仲 終偉俊 終海哂 終嘉嘉 終木森 終星星 終晨蛘 終煊煊 終俊鐘 終子豪 終衛明 終永伸 終元龍 終甘甘 終立芙 終雪峰 終芊梓 終樹傑 終培傲 終蔚 終梓虹 終文浩 終延旭 終窮瑕 終頤君 終若溪 終墻 終智龍 終涓涓 終慶竹 終春賡 終建駿 終大海 終思月 終建勛 終姝 終彥斌 終淼微 終丞峰 終晶石 終向乾 終卜尹 終紫洪 終曼芝 終秋蘋 終正音 終傳強 終羽芊 終海勇 終世彤 終勝 終文羅 終學勇 終文浩 終瑞丹 終塏雯 終智齠 終本心 終宏檸 終思圓 終函 終晨開 終煊閏 終馳廳 終以瀟 終曉雁 終小彤 終舜仁 終詩 終韶涵 終清涵 終奕瀕 終佳瀟 終茗名 終雪銳 終金峰 終桐 終宇鳴 終傑斌 終金然 終梓庭 終若蕓 終恩渲 終素童 終見熊 終亞東 終善和 終亞 終合新 終八 終栩晴 終佳禹 終揚 終書妤 終海寧 終垴藤 終建勝 終宇鴻 終湘兒 》》還是沒有找到滿意的名字?不妨問問大師.
終昱衡 終味 終炫傑 終紫琦 終瀅楓 終佳月 終心健 終弼 終鐘海 終瑞輝 終禹環 終耀琦 終頎坤 終虹 終嶽林 終俊清 終建懿 終姝亭 終友東 終揚 終彪 終雨鑫 終德偉 終榆靜 終辰陽 終秀蓮 終高宇 終芝誼 終娉 終寧寧 終俊達 終思揚 終承摯 終永芮 終菀晴 終月 終東蘭 終石正 終彥偉 終傢輔 終綸 終語凝 終桂銘 終滿倉 終佳欣 終睿實 終仁面 終戀 終寧路 終銘鑫 終天琦 終穎華 終思吟 終景天 終傑杭 終富棋 終興 終思冬 終人歡 終蕾蕾 終峨榮 終鈺海 終世鍵 終相宜 終阿心 終驥 終筱鐵 終弋 終綜莓 終昊芷 終錦媚 終子嶽 終龍宏 終玳淑 終興遠 終詩恒 終小彬 終吉東 終柔菲 終如熙 終恫炎 終雨育 終長春 終中行 終翼 終耀 終雲海 終開祥 終希濼 終全 終思夢 終君華 終然 終鍵成 終韓 終開校 終宇杉 終少鏹 終力葦 終虹涵 終星赫 終靜 終宸 終煒屏 終淦伊 終涵韻 終慧珍 終華棟 終昊菱 終海海 終洪 終鴻燁 終明遠 終小鳳 終漂華 終貼貯 終懿姣 終沅騁 終涵橋 終厚德 終好 終楚海 終一太 終自強 終錦新 終行行 終承漁 終芮博 終狄勇 終泊材 終恩照 終浚霏 終閏同 終佳佩 終壹壹 終國強 終福明 終福君 終萬財 終東瓚 終民 終明秀 終延君 終展一
終沁森 終懿奐 終德明 終新鮮 終驟 終銥燴 終燦燦 終雨岑 終浩軻 終天誠 終恩 終秋舒 終梨璐 終雨潼 終欣雨 終涼羽 終奕竹 終焉然 終旖 終成毓 終力軍 終拉 終康賢 終鳳軍 終成先 終奉儀 終岑 終衛器 終紫晨 終筱淇 終詠林 終清醇 終奕銘 終葉 終學思 終若騰 終儀權 終發 終一鶴 終忠海 終新民 終芳卉 終永康 終嘉 終富豪 終聖聿 終叉燒 終作論 終尊懷 終海洋 終芹 終子彤 終凌明 終海茜 終彥恒 終怛海 終德鑫 終慧韞 終建力 終劍雄 終憐決 終當地 終嬈 終宇慧 終龍 終汾慧 終銘妤 終雪祗 終士丹 終基程 終辛華 終恭 終軍楊 終誠 終非 終沁微 終光裕 終成楠 終欣瀚 終嘉男 終秦源 終小兵 終國強 終新影 終芯 終匯杭 終可嘉 終雅雯 終玨杭 終晶淑 終海 終惠榮 終進 終致 終宇涵 終麒羽 終嘉菡 終茜 終傢慧 終海天 終念春 終美均 終誠 終楸哲 終蕭翎 終羿淋 終軍華 終火兒 終俊峰 終淵哲 終保爸 終穎秀 終鑫蘭 終駱 終國志 終萬雄 終青 終陳軍 終恩東 終韶犋 終曉暉 終天翔 終杼洋 終晨浩 終雪薇 終嘉敏 終紓婕 終劉鑫 終翔逸 終燁瑜 終子蕓 終亮 終振國 終則勛 終覲 終超榮 終萌 終志強 終浩源 終明強 終淑少 終因 終增論 終士恬 終炮 終一飛 終閎 終江春 終汝 終姝惠 終蓮 終紫凝 終芮霄 終清芝 終瑞佳 終安荏 》》還是沒有找到滿意的名字?不妨問問大師.
終(Zhōng 終)姓源出有二:
1,出自高陽氏,是黃帝孫顓頊的後裔,以祖字為氏.據《元終姓纂》載,顓頊有子老童,老童生子吳回,吳回生子陸終,陸終的孫子以祖父的字為姓,稱為終姓.此支終氏望出濟南,南陽.
2,出自妊姓,以祖字為氏.夏朝有太史令終古,他的後世子孫以其名字中的“終”字為姓,也稱終氏.(責任編輯:八字免費算命網)


text:
做男人應該學張繼聰
我知睇完個標題一定好多人答我「邊個唔想吖」:有靚老婆,有事業,有仔女,人生贏家佢一定係其中一員,單單係四千呎比華利山已經可以令人高潮幾廿次.
但唔好唔記得佢曾經比人笑佢應該跟老婆姓謝,笑佢淨係識靠老婆,難聽啲講即係「冇撚用」.
十個男人九個要面,比人話食軟飯唔多唔少都會覺得難受.一嚟好似自己靠女人先生存到咁,二嚟自己結咗婚唔可以親手比到老婆幸福,比著我會好想煎巴自己.有啲男人為咗「彰顯」自己地位,會對住老婆發爛渣甚至郁手——愈係覺得自己比人睇唔起,愈要搵地方去表現霸氣,結果愈搞愈衰.但張繼聰受嘅閒言閒語就算比普通人高千百倍都好,只要睇佢早兩日講嘅嘢就知佢依然放老婆感受係第一位.自己比人笑唔緊要,佢依然出嚟為老婆支持打氣.
認低威對男人嚟講真係好難,證明佢真係好愛謝安琪.
好啦,比人笑足幾年,終於靠無線上位,由拍節目劇集到而家代言電影都撈埋,謝安琪都開始收山等老公養,證明張繼聰終於搵到足以令一家人好好生活嘅收入.張繼聰冇一朝得志,冇對住老婆也文也武,繼續做佢嘅廿四孝老公並以自己老婆為榮,亦都會喺網上反擊針對謝安琪嘅網民,仍然視佢做掌上明珠一樣.兩公婆經歷咁多風風雨雨都恩愛如初又接近零緋聞,羨慕死人.
有咩開心得過有一個男人以令自己過得更好為目標,而最後又將依個承諾做得咁完美?
當然唔係個個都有機會發圍到搵嘅錢多到你租間四千呎大屋,但張繼聰對謝安琪嘅心態絕對係身為男人應該有嘅.唔一定大富大貴,但起碼唔洗餐搵餐食餐餐清.對女人嚟講安全感唔洗好多,但一定要有.望住而家嘅張繼聰,你會明白咩叫苦盡甘來.
「所以你話,人生幾美好,根本就冇衰嘢」依句由佢口中講出嚟特別有說服力.當然啦,張繼聰有今時今日,謝安琪都功不可沒.做男人應該要學張繼聰;而做女人最好就要學下謝安琪.
即係點?比啲時間你身邊嗰個,唔好想佢一夜成功囉.


text:
鄭若驊 按揭文件漏報僭建,有可能構成詐騙罪,我呢個講法,幾乎我最先講,跟住由謝偉俊律師,陳淑莊大律師跟進,到工黨抄橋去報警,有啲人或者認為,按揭唔一定會講到僭建問題.其實買過樓嘅人都知,僭建呢個問題,你唔清理都唔駛旨意攞到按揭.
鄭若驊 明顯係有用不當手段取得貸款
我以前係做過按揭,買過樓嘅人,果陣買層樓,賣家有唔少僭建物,銀行代表律師同我果邊律師都有指出果啲僭建物一定要喺交易前清晒佢,否則係交易唔到(按揭批唔到,點磅水),督促賣方搞掂佢,因為有僭建物係會引發釘契,呢個法律後果係會影響銀行作為抵押品債權人嘅利益,湯家驊資深大律師話唔會因為有僭建而拒絕批出按揭,我唔知佢喺邊個星球爆出嚟呢種論調,但唔係我認識金管局嘅現行政策.
金管局係有監管政策手冊,去列明銀行接納邊啲抵押品,根據現行監管政策手冊3.1.1,
認可機構可依法強制執行對該資產的收回權且不受阻礙;
我想問,僭建物有可能被釘契,呢個會影響認可機制強制執行變賣資產,我想問銀行憑乜批鄭若驊嘅按揭先,根據同一本手冊,3.1.2節
未能符合上述準則的抵押品仍有可能會被認可機構接納為對貸款的額外保障,但有關的貸款應被視作無抵押貸款處理
大佬,無抵押貸款,利息同樓按係兩碼子事,湯大狀要幫政府護航,都唔該做吓少少功課,如果渣打銀行批僭建物樓按俾一個一般市民,你諗渣打銀行班友會唔會被金管局照肺照到傻.呢個已經唔計有僭建物嘅物業,有可能因為僭建物清理而導致估值下跌,例如同一幢物業
有僭建,批出按揭金額:8,000,000
無僭建,批出按揭金額:9,500,000
當中果1,500,000差額就係明顯嘅金錢利益喇.一般市民咁玩都隨時上身兼出事(呢個亦係村屋交易風險比市區多層大廈要多嘅原因), 鄭若驊 係獨立屋兼涉及數以百萬計嘅利益,你覺得呢個唔係問題?
所以警方如果想挽回公信力,應該請 鄭若驊 問話,金管局亦應該做嘢,無理由粒聲都唔出,呢個係一個明顯不過嘅監管問題.林鄭月娥講得啱,有啲人係精英心態加雙重標準,不過係佢同佢自己啲老友.


text:
09/07/2008(星期三) 天晴 琉森(Luzern) → 蘇黎世(Zurich)
今朝一早諗住落廚房煲整早餐食,但原來哩間不單只限煮食時間,如果係煮食時間以外會連廚房都鎖埋冇得用,我唯有用水喉開啲熱水用嚟沖杯奶茶就算嘞!雖然哩到啲水喉水係可以就咁飲,但都係有啲心理陰影所以一直以嚟都係煲水或買水飲,但哩次又費時攞個煲出嚟,於是就飲一次咁多啦!
食咗早餐準時七點半check out然後向蘇黎世出發 B女今朝拖住件行李都走出湖邊想搵鴨仔天鵝食早餐,但係唔知係咪佢哋未瞓醒呢!一隻都冇,咁唯有走啦!今次知訂啦!真係15分鐘去到火車站,好順利咁就上咗火車嘞!我哋今日係搭雙層火車呀! 好快九點已經可以落車啦! 咁我哋就去Information Center查吓明朝如果搭火車去聖莫里茲(St.Moritz)同埋提拉諾(Tirano)啲時間,因為哩到只係臨時改變行程而去,我完全無資料喺手,所以一定要check清楚啲時間.最後check到由蘇黎世去提拉諾有班快車7:00開要坐五個幾鐘,要訂位,即係好出名嘅貝尼納特快車(Bernina Express),但係明朝班車full晒訂唔到,想再問其他個服務員都唔係好想答,人哋話日內瓦啲人冷莫,我覺得蘇黎世哩到啲人重cool. 咁唯有自己check電腦囉!嘩…如果唔搭快車要轉轉車成六個鐘先去到啊!抄晒啲時間今晚返去先再研究. 搵好方向就去Hostel嘞!今次哩間Hostel話只須十分鐘到,但攞住地圖都毫無頭緒,啲指示又好混亂,搵咗成半個鐘都無辦法搵到,啲石仔路又好難推件行李,於是我叫B女睇住行李,我同LH去搵. 終於搵到條街但又搵唔到要個號碼,見到個拉圾車嘅工人諗住佢會熟哩頭咪問吓佢啦!但佢都唔係好清楚,睇完一輪叫我等等,跟住有個男人立刻埋嚟問有冇嘢可以幫忙,我咪比個地圖佢睇,點知佢只係恐個頭埋嚟,我先擔高頭望吓佢,原來佢對眼好恐怖嫁!好淺色我可以喺佢等眼到見到自己個樣嫁!我突然諗起迷暈同黨呀…好驚即刻退後,佢即係好鬼秘咁叫NO…NO…!LH喺後面大叫走啦!但佢係咁抆住我張地圖我真係好驚!我好大力咁攞返張地圖然後退後,佢好沉把聲話 You are so cool…跟住頭先個拉圾車嘅工人喺間餐廳行返出嚟!嗰個男人先走咋!嚇死我啦! 原來拉圾車嘅工人走入餐廳搵個老闆問,餐廳老闆都走埋出嚟教我哋點行,原來落多兩條街就到啦! 哩間City Backpacker Hotel Biber個入口係喺橫街好隱秘,我諗住叫B女過嚟啦,但LH話入去睇吓咩環境先,唔睇由自可,一睇我就暈啦!四層樓梯,又窄又轉彎好似香港啲舊樓咁呀!點攞三個喼上嚟呀! 返去話比B女聽,佢話少事啦!無問題嘅!去到一個一個喼咁搬,搬到身水身汗先搬晒上去,嘩…真係攞我條命咁濟! http://hk.myblog.yahoo.com/jw!xKRw0VmBGB4ShQv8ezyHYho1NuoRnw--/article?mid=2676 因為嚟到都好早,Hostel個職員都未走,佢重幫我哋做埋check in比埋房我哋,最後哩兩晚我哋都係住六人房.我哋間房重要上多層呀!
食咗早餐準時七點半check out然後向蘇黎世出發
B女今朝拖住件行李都走出湖邊想搵鴨仔天鵝食早餐,但係唔知係咪佢哋未瞓醒呢!一隻都冇,咁唯有走啦!今次知訂啦!真係15分鐘去到火車站,好順利咁就上咗火車嘞!我哋今日係搭雙層火車呀!
好快九點已經可以落車啦!
咁我哋就去Information Center查吓明朝如果搭火車去聖莫里茲(St.Moritz)同埋提拉諾(Tirano)啲時間,因為哩到只係臨時改變行程而去,我完全無資料喺手,所以一定要check清楚啲時間.最後check到由蘇黎世去提拉諾有班快車7:00開要坐五個幾鐘,要訂位,即係好出名嘅貝尼納特快車(Bernina Express),但係明朝班車full晒訂唔到,想再問其他個服務員都唔係好想答,人哋話日內瓦啲人冷莫,我覺得蘇黎世哩到啲人重cool.
咁唯有自己check電腦囉!嘩…如果唔搭快車要轉轉車成六個鐘先去到啊!抄晒啲時間今晚返去先再研究.
搵好方向就去Hostel嘞!今次哩間Hostel話只須十分鐘到,但攞住地圖都毫無頭緒,啲指示又好混亂,搵咗成半個鐘都無辦法搵到,啲石仔路又好難推件行李,於是我叫B女睇住行李,我同LH去搵.
終於搵到條街但又搵唔到要個號碼,見到個拉圾車嘅工人諗住佢會熟哩頭咪問吓佢啦!但佢都唔係好清楚,睇完一輪叫我等等,跟住有個男人立刻埋嚟問有冇嘢可以幫忙,我咪比個地圖佢睇,點知佢只係恐個頭埋嚟,我先擔高頭望吓佢,原來佢對眼好恐怖嫁!好淺色我可以喺佢等眼到見到自己個樣嫁!我突然諗起迷暈同黨呀…好驚即刻退後,佢即係好鬼秘咁叫NO…NO…!LH喺後面大叫走啦!但佢係咁抆住我張地圖我真係好驚!我好大力咁攞返張地圖然後退後,佢好沉把聲話 You are so cool…跟住頭先個拉圾車嘅工人喺間餐廳行返出嚟!嗰個男人先走咋!嚇死我啦! 原來拉圾車嘅工人走入餐廳搵個老闆問,餐廳老闆都走埋出嚟教我哋點行,原來落多兩條街就到啦! 哩間City Backpacker Hotel Biber個入口係喺橫街好隱秘,我諗住叫B女過嚟啦,但LH話入去睇吓咩環境先,唔睇由自可,一睇我就暈啦!四層樓梯,又窄又轉彎好似香港啲舊樓咁呀!點攞三個喼上嚟呀! 返去話比B女聽,佢話少事啦!無問題嘅!去到一個一個喼咁搬,搬到身水身汗先搬晒上去,嘩…真係攞我條命咁濟! http://hk.myblog.yahoo.com/jw!xKRw0VmBGB4ShQv8ezyHYho1NuoRnw--/article?mid=2676 因為嚟到都好早,Hostel個職員都未走,佢重幫我哋做埋check in比埋房我哋,最後哩兩晚我哋都係住六人房.我哋間房重要上多層呀!
原來拉圾車嘅工人走入餐廳搵個老闆問,餐廳老闆都走埋出嚟教我哋點行,原來落多兩條街就到啦!
哩間City Backpacker Hotel Biber個入口係喺橫街好隱秘,我諗住叫B女過嚟啦,但LH話入去睇吓咩環境先,唔睇由自可,一睇我就暈啦!四層樓梯,又窄又轉彎好似香港啲舊樓咁呀!點攞三個喼上嚟呀!
返去話比B女聽,佢話少事啦!無問題嘅!去到一個一個喼咁搬,搬到身水身汗先搬晒上去,嘩…真係攞我條命咁濟!
http://hk.myblog.yahoo.com/jw!xKRw0VmBGB4ShQv8ezyHYho1NuoRnw--/article?mid=2676
因為嚟到都好早,Hostel個職員都未走,佢重幫我哋做埋check in比埋房我哋,最後哩兩晚我哋都係住六人房.我哋間房重要上多層呀!
五樓望落街,四圍都係餐廳.
抖陣喺廚房食啲嘢先出去,哩到個廚房重簡陋,連杯都冇,等我要用香檳杯飲熱朱古力.
然後我哋就慢慢咁行返去車站,一嚟真係有啲倦,二嚟睇吓可唔可以發掘吓一條順啲嘅路.
哩啲電車係蘇黎世市內主要交通
今日車站有個市集,不過喺哩到買嘢係貴過超市,同一條腸超市CHF5.00,哩都要CHF6.00.
喺火車上三個人嘆咗兩條腸
我哋坐火車去夏夫郝善(Schaffhausen)然後搭1號巴士去睇萊茵瀑布(Rheinfall)
萊茵瀑布(Rheinfall)
萊茵河發源於瑞士中部,在瑞,奧,德三國邊境形成一個大湖,就是著名的波登湖,在SCHAFFHAUSEN遇上斷層形成的落差,就是萊茵瀑布,萊茵瀑布的落差並不大,約二十公尺左右,萊茵瀑布的美,不在於它的高度,而在於冰冷清澈的水,從高處衝下,激起壯觀白色的水花,形成一個碧綠色的水潭,波光粼粼,片片虹彩映照在瀑布之上,還有一座小小的島嶼在湖水中;河畔的露天咖啡座,許多遊客欣賞眼前美景,悠閒地品嚐著咖啡,對岸山上的古堡矗立,和諧的鑲在這幅美景間,讓人如同置身畫中.
但係喺相機真係影唔到佢嘅震撼
睇完瀑布就搭車返去蘇黎世,因為博物館唔使錢所以入去睇,但真係唔係好明啊!
博物館內嘅彩色玻璃窗
跟住就好隨意咁喺市內沿住利馬特河岸大道(Limmat)四圍行
聖母大教堂
Hostel樓下條街一入夜就好多人喺到食飯飲酒,所以都好嘈嫁!連我咁懶瞓都覺得嘈呀!
我哋今晚出街食,喺一間土耳其人開嘅餐廳食,B女同LH食泰式炒粉,我就食魚配沙津,都幾好味嫁!
食飽就返Hostel沖涼瞓覺,因為明朝要早起去搭車呀!但出面真係好嘈!好晏先瞓到啊!
食: 香腸2條: CHF11.00(CHF5.00 + CHF6.00)
晚餐: CHF43.50 (CHF14.50 x 3)
Supermarket: CHF29.80
(乳酪7杯: CHF0.65 x 7
果汁3枝: CHF1.60 x 3
蘋果3個:CHF1.95
布冧2個:CHF1.60
三文治: CHF5.20
蛋糕1條(370G):CHF3.90
果醬鬆餅:CHF1.90
麵包1個:CHF0.90
提子包:CFHF4.95)
手信: Postcard CHF1.00
住: CHF111 (CHF37.00 x 3)


text:
唐
唐朝(618年—907年),係中國史上最要緊嗰朝代之一,唐朝皇室姓李,故係也叫「李唐」,係李淵等隋滅吥之後建嗰國.一般都公認唐朝係中國史上最興旺嗰朝代之一,也與漢朝並稱「漢唐」.佢到7世紀嗰最盛期間,中亞嗰砂漠地帯都拕大帝國支配,朝鮮半島嗰渤海國,日本等國到政制,文化等嗰方面都多大受佢嗰影響.唐王李淵到618年逼隋恭帝讓位,仰上改國號為唐(尊稱「大唐」),建立唐朝,以長安(今陝西西安)為京城(後又改叫西京,中京,上都等),接到設洛陽為東都(後改叫東京),太原為北都(後改叫北京),同長安合稱「三都」,接到還先後做嘞兮陪都就像成都,鳳翔,江陵等,但吖子就做銷嘞.唐朝鼎盛時期嗰西元7世紀嗰時間,中亞等地也受唐支配.690年,武則天改國號為周,遷都到神都(洛陽),史稱武周.一徑到705年,唐中宗復辟稱帝,咁才改回「唐」箇隻國號,搦首都遷回長安.唐朝嗰國力到唐玄宗開元年間到達頂點.天寶十四載(755年)嗰安史之亂係轉捩點,國力仰上風快敗落.到唐末民變後中央政府實際拕梁王朱全忠把到,首都遷到洛陽.907年朱全忠逼唐哀帝禪位,唐朝箇就告亡嘞,拕朱全忠建嗰新朝——後梁替代,箇也就係五代十國時期嗰起頭.唐朝攏共289年,傳22個皇帝(包括武則天).唐帝國嗰文化,政治,經濟,外交等方面都非常喫價,係許時間全世界最嗱嗰國家之一.
目錄
國號[編寫]
國號嗰「唐」係而今山西省嗰中心許塊地域到「晉」嗰古名.古时间嗰堯建立嘍隻傳說上嗰「陶唐」,周嗰時代武王嗰崽「唐叔虞」設立晉嗰別稱「唐」,而今嗰湖北省嗰一部分就係已知嗰唐嗰國號下底嗰隻小國.唐嗰滅亡之後,五代十國時代嗰李存勗嗰後唐同到十國嗰南唐都自認係唐嗰後繼者並以「唐」做國號.箇兮朝代嗰皇帝都話自家有唐室嗰血統.
李氏[編寫]
唐朝李淵嗰李氏係隋嗰帝室同到武川鎮軍閥嗰出身.『舊唐書』・『新唐書』都話李氏係李耳(老子)嗰子孫,西涼嗰初代王・李暠哈係佢屋裡嗰遠祖.北周時間鮮卑執行嗰復古政策,李氏受迫改叫「大野」嗰姓,箇係指一時新造出來嗰名子.唐李氏嗰系譜可以一逕同西涼嗰李氏聯繫掛上鉤,唐李氏係鮮卑系血統嗰見解出自早先日本嗰宮崎市定,中國學界覺得咁係「日本軍為到支配中國而出嗰支持論説」而大加批判.
歷史[編寫]
唐嗰歷史有300年嗰樣子,咁長嗰統治,帶來嗰係唐代嗰時間嗰非常大嗰社會變動.一般來話,唐嗰歷史通觀下來可以細分成初唐,盛唐,中唐,晩唐嗰四隻期.
初唐(7世紀初頭~)[編寫]
7世紀初頭嗰中國係由隋實現嗰國家統一,第二代煬帝嗰內政上嗰失政同到外征上嗰失敗嗰扤得各地反亂,全國陷進大混亂.箇時間嗰太原留守(總督)李淵到617年(義寧元年)舉兵,煬帝嗰留守中嗰都,大興城(長安)陷落到佢手中,佢尊煬帝係太上皇帝(前皇帝)接到搦佢嗰孫恭帝侑立成隻傀儡嗰皇帝,隋嗰中央有佢掌握.翌618年(隋義寧2年,唐武德元年)煬帝到江南拕人殺害,李淵讓恭帝禪讓到佢仰上就即位(高祖),唐就咁建國嘍. 建國嗰時間中國嗰各地依然哈有好多隋末舉兵嗰群雄爭鬥,高祖嗰二崽李世民就到處討伐殲滅.建國嗰勳功都係李世民一個人立下嗰,626年高祖嗰大崽皇太子嗰李建成拕殺(玄武門之變),第二代嗰皇帝(太宗)繼位. 太宗開始外征許時間嗰北方嗰強國突厥並讓蒙古高原置於佢嗰支配下,北方民族搦天可汗箇隻天帝嗰稱號贈到佢.內治上確立嘍影響中國之後非常長嗰時間嗰政治理想形態「三省六部」同到宰相嗰制度,箇時間嗰政治係名氣忒高嗰貞觀之治.由佢嗰治世寫正書嗰『貞觀政要』一逕都係日本,朝鮮等國嗰帝王要學習多讀嗰教科書. 太宗嗰治世之後奠定嘍唐嗰國基,第三代高宗嗰時代取得隋以來嗰首回對高句麗成功征伐,咁就國勢迎來嘍最初嗰絶頂期.話係咁話,但高宗個人嗰政治欲望淡薄,天后武后(武則天)一族嗰武氏緊接到開始専橫朝政.代夫掌握實權嗰武則天等高宗嗰過後,改廢幾回傀儡天子後就仰上自立帝位嘍,690年(載初元年)改國號為「周」(武周). 武則天係中國史上最初哈係最後嗰一隻女皇帝,佢一個人施行恐怖政治任用酷吏,但係野都養成兮優秀嗰政治人材.等武則天漸入老境床事頻繁之後,佢嗰權威野就衰下來嘍.705年(神龍元年),宰相張柬之迫佢退位.こ武則天退位之後佢迫崽再繼中宗嗰帝位,唐重新復活,周傳一代15年就滅亡嘍. 嘎箇回就更辣,有「第二武則天」嗰叫法嗰中宗嗰皇后韋氏都搦中宗毒殺死嘍.韋後背後扶持傀儡皇帝殤帝即位,禪讓上拕中宗嗰甥李隆基同到武則天嗰女太平公主嗰一齊反對.佢個俚起兵之後仰上就族殺韋後,拕武則天逼迫退位皇位嗰睿宗嗰崽李隆基再繼佢爺嗰帝位.之後,李隆基同到太平公主箇回照樣又再起爭端. 7世紀後半一徑到8世紀前半箇段後宮中心緊係頻發政亂,咁就經常搦主導嗰兩隻皇后嗰姓稱呼為「武韋之禍」.